
Mack Bolan îşi dădu repede seama că este urmărit. Cei care-l 
urmăreau erau la fel de puţin discreţi pe cât era golul lăsat în 
ground zero între siluetele zgărie-norilor ce se ridicau pe celălalt 
mal al lui East River. li zărise venind după el din clipa în care 
părăsise aeroportul La Guardia. 

Aflat la volanul unui jeep Cherokee, Războinicul îşi croia drum 
în traficul din Queens, districtul cel mai populat din New York. 
Rula pe Jackson Avenue, îndreptându-se către nord, prin inima 
centrului comercial al cartierului. Prin faţa ochilor protejaţi de 
ochelari de soare, defilau vitrinele magazinelor: erau centre 
comerciale, bijuterii, restaurante, cafenele, construcții 
dezordonat aliniate, înghesuite, prin faţa cărora se grăbeau 
pietonii, sub cerul întunecat şi ameninţător. Justiţiarul căuta cu 
ochii o alee potrivită intenţiilor sale, suficient de lungă, strâmtă, 
cu ieşire la celălalt capăt şi, mai ales, pustie. 

Venise la New York să declare un război total. Sub 
impermeabilul larg avea arsenalul obişnuit: sinistrul Beretta 93-R 
stătea în tocul de pe umăr, în vreme ce Magnum 44 Desert Eagle 
era bine la şold. Pe bancheta din spate se afla o imensă geantă 
din pânză, ce conţinea un pistol-mitralieră Uzi, un M-16, echipat 
cu un lansator de grenade M-203, o mulţime de încărcătoare, cât 
şi grenade de toate tipurile - incendiare, fumigene, cu 
fragmentare - în cazul în care adversarul ar fost mai ostil decât 
era prevăzut. Dacă informaţiile sale erau corecte, Cosa Nostra, în 
parteneriat cu Mafia rusească, deţinea „catâri” ce transportau 
prin contrabandă material nuclear pe liniile aeriene, sub forma 
unor capsule înghiţite şi stocate în stomacul lor. 

In afară de o balonare un pic grotescă, totul era simplu ca 
„bună ziua”. Având în vedere importanţa mărfii puse în joc, 
Bolan avea toate motivele să se teamă de o confruntare de mari 
proporţii. Cu atât mai periculoasă atunci când Mafia va afla că se 
află FBI pe urmele ei. 

In zorii zilei, înainte de a urca la bordul unui avion militar cu 
destinaţia La Guardia, Bolan fusese bine instruit de către Hal 
Brognola, numărul unu din Justice Department, cară, sub 
îndrumarea directă a preşedintelui Statelor Unite, conducea 
operaţiunile secrete ale Black Warriors Ranch, un grup 
ultrasecret de luptă contra terorismului. 

Un anume Ali Fusein, un fanatic din gruparea Hezbollah, 
plecase de la Moscova cu un avion ce zbura direct către New 
York. Era însoţit de unul dintre locotenenţii săi. Prezenţa lui ridica 
numeroase întrebări şi, ca să nu se işte vreo problemă cu noii 
aliaţi ruşi, Bolan fusese trimis singur la faţa locului, avea 
misiunea să infiltreze inamicul şi să pună capăt operaţiunii în 
curs, indiferent care ar fi ea. Din nefericire, dispunea de foarte 
puţine elemente, dar membrii din Ranch erau dispuşi să-l ajute. 
Cu fiecare oră ce trecea, putea primi noi informaţii. 

Deocamdată, Războinicul se găsea în situaţia neprevăzută de 
urmăritor urmărit. Inainte de a trece la lucruri serioase, era 
nevoie să afle cine îl supraveghea şi să se debaraseze de orice 
ameninţare posibilă. 

El observa maşina Lexus de culoare neagră, ce rula la vreo 
cincizeci de metri în faţa sa. Trei terorişti palestinieni se aflau în 
interiorul ei. Aceşti bărbaţi constituiau prima verigă din pista pe 
care trebuia să o urmărească. Potrivit informaţiilor, aceştia 
transportau uraniu 235 şi 238, precum şi plutonium 239, 
ingrediente necesare pentru fabricarea unui reactor nuclear. 

incă o dată, vechiul său complice, Hal Brognola, îi pasa o 
afacere care, la prima vedere, nu avea prea mult de-a face cu 
propria lui luptă. Insă, de la 11 septembrie 2001, cărţile fuseseră 
larg redistribuite, iar conexiunile dintre mafii şi terorism nu mai 
constituiau un secret pentru nimeni. 

Justice Department mărise de trei ori bugetul alocat şi îi 
ceruse lui Brognola să obţină aceste rezultate rapide. 

Cum anume erau obţinute aceste rezultate şi cu ajutorul cui, 
asta nu avea nici o importanţă. De aceea, faptul că Mack Bolan 
era bărbatul cel mai căutat în Statele Unite nu mai constituia o 
prioritate. 

America nu avea decât o singură obsesie: lupta împotriva 
terorismului. 

Războinicul examină repede situaţia. Putea să-şi continue 
urmărirea în timp ce el însuşi era urmărit? Forţa specială a FBI pe 
care Bolan o avea la dispoziţie se afla în nord-estul districtului 
Queens, aproape de East River. Agentul special Brian Winfrey 
avea deja o echipă ce supraveghea un imens hangar, ce era 
obiectivul lor. Astfel, când Ali Fusein va ajunge acolo, ei îl vor 
aştepta gata să-l prindă în plasă. In cazul în care Bolan nu-şi va 
face apariţia. 

Trecuse un an de când Biroul nu-l slăbise nici o clipă din ochi 
pe Fusein, atât la Moscova, cât şi la New York, în Liban, cât şi în 

Palestina. Oricare ar fi fost concluziile oficiale privind accidentul 
avionului Airbus A 300, prăbuşit în Queens la 12 noiembrie 2001, 
FBI era convins că fusese vorba de un atentat provocat de 
nebunii lui Ben Laden în cârdăşie cu mafia rusească. 

Traficul cu material nuclear provenit din fosta Uniune Sovietică 
făcut de mafia Usbek şi Cosa Nostra, precum şi cultura 
industrială de opium din Afganistan, ce îl îmbogăţeau pe molahul 
Omar, permitea lumii abjecte din Organized Crime să-şi întindă 
tentaculele, asemenea unei caracatite gigantic, asupra unor 
teritorii care până atunci fuseseră închise. 

Bolan aruncă o privire în oglinda retrovizoare: în spatele lui 
berlina neagră cu patru uşi cu ferestre fumurii îl urmărea în 
continuare. 

Mai exista cineva în afară de el care aştepta sosirea 
teroriştilor. Una din două: ori cei ce-l urmăreau pe Bolan aveau 
sarcina să se asigure că Lexus va ajunge fără probleme la 
depozit, ori vreo Familie rivală încerca să elimine un concurent 
supărător. 

Războinicul ocoli un grup de case, iar celălalt vehicul se ţinu 
după el. 

Imediat cum remarcase că are codiţă, îl contactase pe 
Winfrey. Agentul din FBI îl asigurase că nu trimisese pe nimeni ca 
să rupă filajul. Apoi îi atrase atenţia agentului special Mike 
Belasko că sarcina sa este să-i urmărească pe terorişti până la 
depozit şi să-l informeze din minut în minut asupra situaţiei. 
Drăguţul de Winfrey habar nu avea cine era în realitate agentul 
special Belasko... 

Justiţiarul găsi până la urmă aleea pe care o căuta. Când intră 
pe ea, berlina neagră se luă după el. 

Nu era un drum adevărat, ci mai degrabă ceea ce în SUA se 
numeşte o back alee. Era din pământ bătătorit şi plină cu 
tomberoane. Aleea separa două imobile din cărămidă şi era 
pustie. Dacă inamicul avea de gând să-l atace, Războinicul îi 
oferea o ocazie ideală. 

Fără să mai piardă o secundă, opri maşina, îşi desfăcu 
fermoarul impermeabilului şi apucă Desert Eagle ce se dovedise 
a fi mult mai eficace în cazul geamurilor securizate. 

Felul în care se deschiseră portierele din spate ale vehiculului 
advers confirmă presupunerile Războinicului. Cele două huidume 
ce se dădură jos nu prea semănau a sticleţi, cu bluzoanele lor de 
aviatori şi cu cagule negre pe cap... lar puştile de asalt AK-47 pe 
care le aveau în mâini confirmau presupunerile sale. 

Desert Eagle îşi dovedi performanţa. Cu o bubuitură trăsnet, 
dobori pe primul adversar la pământ în acelaşi timp în care o 
rafală automată făcea să sară bucăţi de cărămidă la câţiva 
centimetri de capul Justiţiarului. Celălalt adversar, ascuns după 
portiera din spate, era deja în poziţie de tir. Dar, odată cu primul 
tir, Justiţiarul deplasă ţeava armei înspre el, apăsă pe trăgaci, iar 
silueta dispăru ca la un stand de tir. 

Chiar înainte ca cea de a doua victimă a lui Bolan să atingă 
solul, şoferul berlinei se hotărî să-şi folosească vehiculul pentru 
a-l face una cu pământul. 

O căpăţână rasă apăru de pe bancheta de lângă şofer, cu un 
AK-47, ce intră imediat în acţiune. Primele gloanţe, de 7,62 mm, 
fură ineficace, însă un val de proiectile durui luneta jeepului lui 
Bolan. În timp ce gloanţele descriau pe sticlă pânze de păianjen 
şi sute de cioburi minuscule zburau în toate părţile. Bolan se 
ghemui la adăpostul portierei şi apăsă calm, pe trăgaci. Două 
ogive? de 44 sfârtecară grumazul asaltantului, smulgându-i 
capul. 

Berlina scoase un zgomot infernal şi se năpusti cu intenţia 
clară de a-l strivi pe Războinic de propria maşină. Acesta mai 
trase încă trei focuri, iar parbrizul nefericitului atacant explodă în 
timp ce acesta se prăbuşea în spatele volanului cu o secundă 
înainte ca berlina să izbească jeepul. Caroseria se turti, iar 
ferestrele se făcură praf. Justiţiarul era deja în picioare şi alerga 
cu arma îndreptată spre berlina care se oprise din cursa ei 
nebunească, zdrobindu-se de un zid, într-o ploaie de scântei. 

Bolan se uită în jur examină fiecare intrare, dar nu văzu pe 
nimeni. Nici măcar un curios. Era în New York, o metropolă 
agresivă, în care oamenii preferau să stea de-o parte. 

In interiorul berlinei imobilizate, Războinicul nu găsi decât 
cadavre. Bănuia care era naționalitatea lor şi nu mai întârzie. 

Peste câteva minute numai, îşi reluă cursa ca şi cum nimic nu 
s-ar fi întâmplat. Inamicul avea să fie înfuriat când îi va descoperi 
pe soldaţii morţi. Ţinând cont de mijloacele de care dispunea 
Mafia rusească, la care se adăuga turbarea de animal sălbatic ce 
se simte umilit, era de aşteptat o reacţie extrem de violentă din 
partea ei. Ticăloşii aveau să se răzbune semănând moartea în 
cele patru zări. Justiţiarul marcase lovitura de gong a unui 
spectacol sângeros, macabru şi nemilos. 

* 


1 Parte anterioară a unui proiectil (n. t.). 

— Dumnezeule! Ce-i cu dumneata, Belasko? strigă Winfrey, 
când Bolan pătrunse în sala de observaţie. Trebuia să mă ţii la 
curent cu urmărirea, şi în loc de asta ai avut grijă să vezi dacă nu 
ţi-am pus codițe? Inamicul a sosit de zece minute! Ai venit la o 
cafeluţă, sau ce? La două minute după terorişti au apărut în 
hangar trei tipi înarmaţi cu AK-47. În concluzie, situaţia riscă să 
ne scape de sub control. 

Bolan îşi îndreptă privirea în altă parte, fără să răspundă. Era 
de acord că oricând se putea întâmpla o catastrofă. Cu M-16 la 
umăr, el se duse lângă fereastră. Echipa de supraveghere era 
instalată la etajul al treilea al unui imobil aflat peste drum. 
Depozitul era construit din cărămidă într-o zonă industrială. 
Justiţiarul ştia că Winfrey avea snipers postați sus pe acoperiş, în 
timp ce o echipă se afla într-un bloc mai la nord, gata să atace 
depozitul din spate. 

Planul de atac era simplu şi direct. Prevedea ca asaltul să fie 
dat la intrarea principală, în acelaşi timp cu intrarea agenţilor FBI 
prin uşile laterale. Toţi aveau să poarte măşti şi să folosească o 
barieră de gaze lacrimogene. 

Justiţiarul reperă maşina Lexus lângă intrarea principală, a 
hangarului. In spatele acestuia era şi un Saturn roşu. Cu 
siguranţă, era vehiculul în care sosiseră cei trei necunoscuţi. 

Pe aleile din jur nu se observa nici un fel de activitate. In acea 
zonă, cele mai multe imobile erau abandonate sau cumpărate la 
preţuri de nimic de către persoane ce doreau să le renoveze 
cândva. 

— La naiba, Belasko, nu-mi place deloc jocul pe care-l face 
Justice Department, făcu Winfrey. De luni de zile ne chinuim să-i 
prindem cu mâţa-n sac. Ali Fusein şi cei doi acoliţi ai lui au fost 
urmăriţi chiar din momentul în care au pus piciorul în ţară. Eu... 
în sfârşit, Biroul şi cu mine, habar n-avem ce învârtesc ăştia pe 
aici, dar voi ăştia, de la Justice Department ştiţi şi nu vreţi să ne 
spuneţi. Imi dau seama foarte bine care este jocul nostru, 
Belasko. Este eternul refren „voi nu aveţi nevoie să ştiţi!” Ei bine, 
tot ce ştiu este că există o legătură clară între Mafia rusească şi 
cei trei băieţi din Hezbollah, căutaţi de toate poliţiile din lume, şi 
care au acces la oricât de mulţi bani, la paşapoarte false şi la 
vize, mai ceva decât CIA însăşi. 

— OK, războiul dintre poliţii nu ne priveşte pe noi, Winfrey, îl 
întrerupse Bolan cu un ton sec. Tot ce ştiu e că este vorba de 
ancheta voastră şi că voi trebuie să-i urmăriţi. 

Războinicul nu putea să-i spună că el unul nu era obligat să se 
mulţumească cu rolul de simplu executant ce pune cătuşele şi 
citeşte drepturile celor prinşi. 

El aruncă o privire spre interlocutorul său, un bărbat cu 
trăsături dure şi păr cărunt, apoi îl întrebă: 

— Spuneai că în depozit au intrat trei necunoscuţi? 

— Sunt probabil nişte ucigaşi ai Mafiei ruseşti. Noi am reuşit 
să-i identificăm pe alţi doi vizitatori acum o lună şi era vorba de 
nişte pistolari periculoşi din Bringhton Beach. 

Bolan ştia că Bringhton Beach era un cartier în care se 
instalase Mafia rusească. Era foarte dificil însă să se stabilească 
relaţiile dintre aceasta, teroriştii palestinieni şi materialul 
nuclear. 

Un agent aşezat în spatele unui binoclu puternic ce era legat 
de o cameră de filmat, anunţă: 

— Încercăm să verificăm numărul de înmatriculare al maşinii 
Saturn. Dacă nu este furată, am putea să-i identificăm repede pe 
cei trei necunoscuţi. 

— Nu i-aţi mai văzut până acum? Nu aveţi nici un indiciu? 
întrebă Bolan. 

Winfrey se postă lângă el. Războinicul văzu radio-emiţătorul 
din mâna lui. 

— Dacă ştiam ceva, vă spuneam, îi aruncă şeful de operaţiuni 
ridicând binoclul la ochi. Ce e nasol cu ruşii este că nu pot fi 
infiltraţi din cauza barierei culturale şi a limbii lor nenorocite. 
Formează grupul cel mai paranoic şi xenofob din lume. Au o 
duritate implacabilă. Sunt mai răi chiar decât Triadele chinezilor. 
In Brighton Beach, nici unul dintre cetăţenii paşnici care locuiesc 
acolo, nu are curajul să spună ceva împotriva mafiei. Dacă mai 
punem la socoteală şi faptul că trădătorii dispar odată cu familiile 
lor cu tot, într-o baie de sânge faţă de care columbienii sunt copii 
de ţâţă - ne dăm seama că frica se răspândeşte ca un cancer. 
Oamenii se tem să crâcnească şi preferă să întoarcă capul. Când 
vor să elimine pe vreun nepoftit care şi-a băgat nasul în treburile 
lor, aduc ucigaşi din Rusia, cu acte în regulă. Băieţii îşi fac 
treaba, apoi se urcă în primul avion din La Guardia şi se întorc în 
ţara lor. 

Bolan ştia deja toate acestea. Winfrey voia să-l convingă că îşi 
cunoaşte adversarii. 

Brusc, uşa depozitului se deschise şi Războinicul se concentră 
asupra a ce se întâmpla în stradă. 

El luă binocilul, îl reglă şi scrută chipurile celor trei ticăloşi care 

tocmai ieşeau din depozit. Purtau scurte din piele neagră. Unul 
avea plete lungi până la umăr, altul avea o faţă cu trăsături la fel 
de ascuţite ca tăişul unui satăr, iar al treilea era un uriaş cu părul 
tuns perie şi alb ca neaua. Doi dintre ei purtau arme AK-47 şi 
duceau genţi din pânză neagră. 

Lucrurile se accelerează, gândi Bolan. Era ceva absurd în felul 
în care cei trei terorişti se mişcau, uitându-se în jur cu aroganță. 

Radioul lui Winfrey dădu un semnal. 

— Aici e Bilton, făcu o voce nervoasă. Se aud Împuşcături în 
interiorul obiectivului. 

— Genţile lor par să fie goale, remarcă un agent de lângă 
Bolan. Nu erau aşa când au venit cu ele. Oare ce s-o fi întâmplat? 

Războinicul îl privi pe şeful de operaţiuni care se uita atent. 
Winfrey era vădit intrigat şi neliniştit. Bolan avu o intuiţie 
dezagreabilă. El îl auzi pe Winfrey cum îi ordonă lui Bilton: 

— Ocupaţi-vă locurile. Aşteptaţi ordinele mele înainte de a 
trece la asalt. Dar ce naiba se întâmplă acolo?... la uitaţi-vă ce 
face nenorocitul ăla! 

Huiduma cu părul alb întinsese degetul în direcţia lor şi 
zâmbea ca şi cum ardea de nerăbdare să le dezvăluie un secret 
celor care-l spionau. 

— De unde ştie ticălosul ăla că suntem aici? strigă Winfrey. 

— Bună întrebare, şopti Bolan, care, în momentul în care 
matahala se urcă în maşină, observă că ţine în mână o cutie 
mică neagră, cu un semnalizator luminos roşu. 

Imediat strigă: 

— Spuneţi-le oamenilor dumneavoastră să se retragă imediat! 

— Ce? 

Războinicul îi smulse radioemiţătorul. 

— Bilton, aici Belasko. Vă ordon să vă retrageţi repede! Este o 
capcană. Aţi recepționat? Retrageţi-vă! 

In confirmarea lui Bilton se ghicea o umbră de ezitare. 

— lese cineva din hangar, spuse un agent. Este Fusein. Este 
rănit. 

Bolan îl văzu pe terorist ţinându-se de pântece cu amândouă 
mâinile. Fusese împuşcat în pântece de undeva de sus, din cauza 
grabei sau pentru a-l face să sufere mai mult. In ciuda rănii, era 
mai grăbit să părăsească depozitul decât să împiedice 
măruntaiele să-i cadă pe jos. 

Când Saturn demară, Bolan auzi din depărtare un zgomot 
caracteristic. 

— La pământ! urlă el. 

Bolan se aruncă la pământ. Văzuse imensul bulgăre de foc ce 
cuprinsese fațada şi acoperişul depozitului. Agenţii FBI 
reacționaseră cu o mică întârziere. Ei se aruncară în spatele 
birourilor într-o panică totală, vizibil şocaţi, când imobilul fu 
scuturat ca de o lovitură dată de un uriaş. Betonul tremură, iar 
Războinicul îşi acoperi fața să se ferească de bucăţile de beton şi 
sticlă ce zburau cu viteză de meteoriți. 

Un val fierbinte însoţit de un huruit asurzitor de ciclon ce 
prăpădeşte totul în faţa sa mătură tot ce se afla în încăpere. 
Camere de luat vederi, telefoane, fax, aparate video şi cele 
câteva piese de mobilier, fură proiectate în ziduri de suflul 
exploziei ce nu se mai termina. 

Cu urechile vâjâind şi cu o jumătate a feţei acoperită de un 
lichid cald şi vâscos, el se examină repede. In afară de două 
tăieturi la tâmplă şi la pielea capului, era întreg. Se ridică în 
picioare, îşi uscă faţa, apoi se întoarse spre cei trei agenţi din FBI 
care se uitau îngroziţi unul la altul. 

— Toată lumea este OK? întrebă el. 

Doi agenţi dădură din cap, tremurând ca frunzele. Cât despre 
şeful lor, acesta înjura de mama focului în timp ce se ridica 
nesigur în picioare, clătinându-se ca un beţiv. 

__ Bolan luă radioemiţătorul şi încercă să-l contacteze pe Bilton. 
In cele din urmă, auzi o voce răspunzând: 

— Da... da... Eu... Christoase... Tocmai... 

— Verificaţi în ce stare sunt oamenii. 

In timp ce Bolan aştepta răspunsul, el aruncă o privire pe 
fereastră. Peste tot erau numai ruine învăluite într-un fum negru 
şi gros. Cei trei terorişti folosiseră maximum de exploziv ca să 
provoace o asemenea catastrofă. 

O asemenea deflagraţie ar fi putut să atingă ceva şi mai 
mortal: deşeurile radioactive. 

Vocea lui Bilton se auzi din nou. 

— Domnule, raportez că toţi oamenii sunt întregi şi aşteaptă 
ordinele. 

— Părăsiţi imediat zona. Nimeni nu trebuie să se apropie de 
această stradă. Când spun nimeni, asta înseamnă că nici voi, nici 
civilii, NIMENI. Poliţiştii şi pompierii din New York sunt probabil pe 
drum şi vor primi ordine de la Winfrey. Toată zona trebuie 

încercuită şi, pe o rază de trei blocuri, nimeni nu trebuie să 
pătrundă în perimetrul interzis. Mergeţi în zona de alături şi luaţi 
aceleaşi măsuri ca şi aici. Adunați toţi civilii pe care-i găsiţi şi 
evacuaţi-i. Ai înţeles, Bilton? 

— Afirmativ, domnule. 

— Rămâi pe recepţie pentru noi ordine. Am terminat. 

— Ce se întâmplă, Belasko? Ce se afla în acest depozit? 

Războinicul trase aerul adânc în plămâni. 

Avusese motive speciale să nu dezvăluie celor din FBI anumite 
lucruri importante. 

O echipă din Black Warniors Ranch îl urmărise de aproape în 
avion. Oamenii transportau cu ei salopete speciale de 
decontaminare care să-i apere de exploziile cu radiaţii. In câteva 
minute, ei vor fi la faţa locului, în echipament, cu documente 
care îi vor prezenta ca specialişti în atentate din Justice 
Department. Cu ajutorul detectoarelor, ei vor mătura toată zona 
să descopere urmele radioactive sau orice urmă de deşeu 
provenit din explozie. Dacă într-adevăr era vorba de aşa ceva, 
Bolan şi oamenii lui erau contaminaţi. In afară de faptul că aveau 
un efect ucigător, radiaţiile erau invizibile, fără gust şi fără miros, 
neputând fi detectate decât cu instrumente speciale. Dacă Hal 
Brognola îl folosise pe Bolan şi nu suflase nici o vorbuliţă lui 
Winfrey despre posibilitatea unei expuneri la radiaţii, era ca să 
evite orice panică. Motivul principal era că misiunea aceasta nu 
avea încă un răspuns precis. Nu exista încă o pistă sigură pentru 
a înfrunta inamicul. Justiţiarul nu avea nevoie de ajutorul poliţiei, 
de FBI sau de CIA. Cu atât mai puţin, de militari care să-şi vâre 
nasul în munca lui şi să-l calce pe bătături. 

Trebuia să-l contacteze urgent pe Brognola ca să-i ceară să-l 
scape de toţi tipii ăştia care-l încurcau. Primise de la ei toate 
informaţiile de care avea nevoie. Avea deja o idee asupra 
identităţii celor care se aflau în spatele acestei afaceri, dar îi 
lipsea un nume, un punct de plecare. 

Bolan scrută strada. Deodată văzuse ceva incredibil: din 
mijlocul dărâmăturilor se ridica o siluetă. Ali Fusein era încă viu! 
Cu revolverul M-16 în mână, Bolan se năpusti pe scări şi ieşi în 
stradă. Fu izbit în faţă de valul de aer fierbinte ce venea de la 
incendiul care mistuia ultimele resturi ale depoului, în afară de el 
şi de terorist, nu se mai afla nimeni. 

II auzi pe Fusein cum geme. El se aplecă deasupra lui şi îşi 
dădu seama că nu mai trăieşte mult. Măruntaiele îi ieşiseră 
afară. 

— Fusein! strigă el, scuturând muribundul de umăr. 

Teroristul deschise ochii sticloşi, apoi tuşi scuipând sânge. 

— Nu vei reuşi să-ţi atingi țelul, Ali. Oamenii tăi te-au regulat. 
După ce au primit ce au vrut, te-au eliminat. Spune-mi, te rog, 
numele lor. Măcar un nume. Aşa le vei plăti cu aceeaşi monedă. 

Nefericitul se asfixia cu propriul său sânge, dar reuşi să scoată 
câteva silabe. 

— A, da... cu aceeaşi monedă... Nenorociţii... de ruşi... Smol... 

— Un nume, te rog! 

— Smolens... kov... 

Bolan auzi paşi în spatele său. Apoi Fusein închise ochii pentru 
totdeauna. In spatele său, era Winfrey. 

— Vreau ca acest bărbat să fie evacuat cu un helicopter la cel 
mai apropiat spital militar şi să fie autopsiat sub 
responsabilitatea dumneavoastră. 

Winfrey păru că ezită o secundă, apoi dădu din cap. 

— Căutaţi ceva în special? 

— Nişte capsule ce conţin uraniu 238. 

Maxilarul agentului din FBI păru că se dezarticulează, iar 
Justiţiarul zări privirea îngrozită a acestuia. 

* 


* * 


Trei ore mai târziu, Bolan era în legătură cu Brognola. Prin 
intermediul satelitului. El îi raportă federalului tot ce se 
petrecuse la New York. 

— S-ar zice că tocmai ai vizionat un film de oroare, observă 
bărbatul ce conducea Justice Department. Dacă se verifică 
intuiţia noastră, s-ar putea să avem de-a face cu o problemă de 
talie apocaliptică. E ca şi cum am lucra contracronometru. De 
când ai plecat la New York, am strâns o grămadă de informaţii. 
Am lucrat şi în legătură cu tipul al cărui nume ni l-ai dat, 
Smolenskov. Vom mai vorbi despre asta mai târziu. Vestea bună 
e că nu am găsit nici o urmă radioactivă, nici în hangar nici în 
zona din jur. Oamenii noştri au lucrat minuţios, poţi să fii sigur. 
Nici tu şi nici tipii din FBI nu aţi fost expuşi. Ali Fusein a avut mai 
puţin noroc. Tocmai am primit raportul autopsiei trimis de 
Winfrey de la Bellevue. Îl las pe Aaron să-ţi explice în detaliu. 

Războinicul se afla singur în căsuţa în care se ascundea, 
situată într-un cartier rezidenţial din Brooklyn. Brognola făcuse o 
gaură serioasă în bugetul alocat pentru Justice Department ca să 
o cumpere. Era o casă izolată, amplasată undeva, la marginea 
unui grup de construcţii. Fiecare fereastră şi fiecare uşă era 

legată la un sistem central de alarmă. Pentru a intra în ea, Bolan 
dispunea de un anume cod şi de chei speciale. In plus, avea şi 
codul de acces în pivniţa special amenajată sub salon, a cărei 
trapă era ascunsă sub mochetă. Dacă vreun inamic ar fi 
neutralizat sistemul de alarmă, un avertizor roşu i-ar fi anunţat 
pe cei din Black Warriors Ranch şi pivniţa ar fi fost inundată de o 
baie de acid care ar fi distrus tot echipamentul ascuns acolo: 
arme, aparatură şi documente. Bolan scoase din pivniţă o valiză 
cu materialul de transmisie prin satelit, cu fax integrat, şi o 
instală pe masa din bucătărie. Acolo aştepta acum raportul lui 
Aaron Kurtzman. 

— Autopsia preliminară a lui Fusein arată că, dacă nu ar fi fost 
ucis de gloanţe, ar fi murit din cauza iradiaţiei puternice cu 
uraniu 238. Acelaşi uraniu ca cel confiscat de grăniceri acum 
două luni, în aeroportul I.F.K., găsit asupra unui rus care tocmai 
voia să ia un avion cu destinaţia Karachi. S-a descoperit că 
individul, pe nume Evgheni Kliminska, fusese un vechi ofiţer KGB. 
Pe timpul acela, rusul era unul din soldaţii unui capo din Brighton 
Beach. 

— Despre Fusein ai mai aflat ceva? A 

— Nu am găsit nimic în stomacul lui. În orice caz, nimic 
radioactiv. 

Bolan era conştient că este în criză de timp. Avea nevoie de 
un raport complet de la specialiştii, din Ranch. 

— Expunerea la radiaţii se măsoară în rems, continuă 
Kurtzman. Nivelul de 600 rems este considerat letal. Fusein a 
fost expus la atâţia rems, încât ar fi trebuit să lumineze în 
întuneric. O persoană expusă timp îndelungat la asemenea 
radiaţii ar fi avut mai multe şanse de supravieţuire în mijlocul 
unui banc de rechini înfometați. Acest uraniu 238 se obţine prin 
arderea într-un reactor a uraniului 235. Este extrem de radioactiv 
şi uşor de recuperat de la orice reactor nuclear. Dacă te gândeşti 
la câte centrale se află răspândite în toată lumea, şi mai ales la 
acelea din vechile republici sovietice, îţi poţi da seama şi de 
numărul imens al maşinilor mortale stocate de ruşi în sute de 
depozite clandestine. Cu bani, logistică şi o motivaţie puternică, 
un terorist sau orice cartel al drogurilor poate avea o bombă. Ca 
să revenim la deşeurile în cauză, ele trebuiau transportate către 
un utilizator final, sau la un intermediar care are acces la un 
reactor şi cunoştinţe în materie. In acest caz, poate fi separat 
plutonium 239. Bineînţeles, este nevoie de tehnicieni şi de 
substanţe chimice diverse. In orice caz, este de notorietate 

publică faptul că teroriştii de pretutindeni sunt amatori de 
plutoniu. 

— Intrebarea care se pune acum este unde se află acest 
reactor, nu? 

— Exact, făcu Kurtzman. Poate că se află undeva prin Rusia, 
chiar dacă marfa asta nenorocită este apoi trimisă în Karachi şi 
Somalia. 

— Să lăsăm Somalia de-o parte. Nu cred că ar ajunge vreodată 
o putere nucleară. 

— Nu sunt sigur de asta, amice. Faptul cert este că a apăruto 
treabă complet nouă în piaţa neagră a acestor materiale 
nucleare. În loc de a fi transportate în conteinere hiperprotejate, 
în vapoare, ele sunt transportate cu avionul de către „catâri”, 
expunând pericolului iradierii persoane nevinovate. 

— In plus, nici nu pot fi reperate de către detectoarele din 
aeroporturi cu ajutorul razelor X. Au fost descoperite cadavrele 
unor tipi, în care se afla uraniu U-235 şi U-238 şi chiar şi 
plutonium, recuperate dintre rămăşiţele unor avioane prăbuşite 
aparţinând companiei Aeroflot. Ştim din sursă sigură că nimeni 
din Aeroflot nu a suflat o vorbă despre asta celor din FBI. Asta ne 
face să credem că este cineva care are bani şi influenţa 
suficientă ca să înăbuşe la maximum afacerea asta. 

— Mafia rusească, de exemplu... Deţine controlul asupra unei 
jumătăţi din ţară. 

Era trist, dar adevărat. 

— Dacă luăm în consideraţie faptul că aceşti „catâri” au deja 
un cancer osos avansat, putem deduce că toată afacerea asta 
durează de ceva timp. 

— Ai perfectă dreptate, făcu Aaron Kurtzman. Cărăuşii au fost 
cu siguranţă plătiţi gras ca să manipuleze asemenea materiale 
periculoase. Nu e simplu să înghiţi capsule cu uraniu la fel cum 
fac cei ce transportă coke sau hero. Pentru o asemenea muncă 
trebuie să fi ori disperat ori sinucigaş ori un ignorant. 

— Ritmul acestor transporturi a fost intensificat fără ca cineva 
să tragă un semnal de alarmă asupra riscurilor. 

Kurtzman oftă. 

— Exact. Ori ce-ai face, toate firele afacerii duc la Mafia 
rusească. Toate zborurile în care au fost depistaţi asemenea 
„catâri” erau cu destinațiile: Karachi, Aden sau New York. Işi 
achitaseră costul biletelor cu bani gheaţă... 

— N-ar putea fi vorba doar de nişte amatori? 

— Amatori sau nu, oricine poate să-şi dea seama că, fiind 

vorba de suficient material nuclear fuzionabil, se poate obţine o 
bombă cu neutron de o putere de aproape o mie de tone. Este 
suficient ca să radă tot pe o rază de un kilometru şi jumătate. Ca 
să nu mai punem la socoteală pulberea radioactivă. Cu o 
asemenea bombiță poţi volatiliza trei blocuri înalte dintr-un mare 
oraş american. lar dacă ai şase sau şapte „minuni” de astea, poţi 
rade de pe faţa pământului chiar şi un orăşel. 

— Ce rol au saudiţii în toată afacerea asta? întrebă Bolan. 

— Aici iţele sunt mai încurcate. Am făcut un studiu de fond şi 
am ajuns până la un membru al familiei regale, prinţul Ali al-Aziz 
Kalbah. In ultimii doi ani, acesta a fost în exil în Yemen. Se pare 
că a ajuns atât de dependent de heroină, încât familia s-a văzut 
nevoită să scape de el înainte ca să izbucnească vreun scandal 
de proporţii. De fapt nu este un caz izolat. Dependenţa faţă de 
droguri este mult mai mare în ţările îmbogăţite de pe urma 
petrolului, decât în multe ţări occidentale. Cu buzunarele doldora 
de bani, tipii ăştia ajung să se plictisească şi nu ştiu cum să-i mai 
cheltuiască. In Arabia Saudită, drogaţii şi traficanţii de droguri 
sunt decapitaţi, dar de astă dată este vorba de un prinţ de 
sânge, care era prieten la cataramă cu prietenul nostru Osama 
Ben Laden. 

Brognola interveni. 

— Am primit o informaţie de la un agent CIA, care lucrează în 
Yemen. Mi-a spus că prinţul aflat în dizgrație era foarte 
nemulţumit de faptul că a fost înlăturat din afacerile familiei care 
posedă o enormă cantitate de petrol. Inainte de a-şi găsi alinarea 
în fundul unei seringi, băiatul era moştenitorul a mai mult de 
optzeci de miliarde de barili de petrol brut. A fost văzut în Yemen 
în tovărăşia unui războinic somalez exilat şi el, generalul Akeem 
Assal. Acesta din urmă este căutat pentru crime de război şi alte 
atrocități săvârşite, de către Etiopia şi guvernul sudanez. 
Yemenul ocupă o poziţie net antioccidentală. Acolo există 
numeroase tabere de antrenament pentru toate rasele de 
terorişti. In timpul războiului rece, ţara era condusă practic de 
KGB. 

— Asta face ca să se asambleze mai multe piese, în puzzle, 
dar încă nu ştiu unde ne duc toate şi ce dracu' caut eu în tot 
rahatul ăsta, remarcă Bolan. 

— Ar mai fi şi alte piese în toată harababura asta, Striker, 
spuse Kurtzman. Prinţul este cunoscut pentru legăturile pe care 
le are cu o facțiune din Hezbollah numită Fiii Adevărati. După 
cum se ştie, saudiţii sunt gardienii celor două locuri sfinte 

importante ale Islamului, Meca şi Medina. Fiii Adevărați sunt 
turbaţi că aceste locuri sacre sunt ocupate acum de 
necredincioşi. Aceştia vor ca familia regală să fie total înlăturată. 

Erau nişte detalii suplimentare care trebuiau să fie digerate, 
se gândi Bolan. Trebuia să existe pe undeva o legătură. 

— Dar Smolenskov? 

— Asta este pista cea mai serioasă, făcu Aaron. Colonelul 
Vasili Smolenskov este un vechi membru al KGB. A aterizat în 
Brighton Beach acum zece ani şi are acolo un restaurant, precum 
şi diferite agenţii imobiliare. Proprietarul depozitului care tocmai 
a fost aruncat în aer este un bijutier din Brigton Beach. Cel puţin 
aşa reiese din acte. In realitate însă, nu există nimeni cu numele 
şi adresa menţionate acolo. Acum să revenim la acest 
Smolenskov. Trebuie să ştiţi că acest tip lucra în KGB pe vremea 
lui Yuri Drakovici, care astăzi este un capo în Brighton Beach. CIA 
are un dosar în legătură cu acest Smolenskov, ce datează din 
timpul războiului dus de sovietici în Afganistan. Colonelul avea 
un talent deosebit de a împrăştia gaze neurotoxice din avion ca 
să anihileze rezistenţa afgană. Tot el este bănuit că şi-ar fi creat 
propria reţea a opiumului în timpul războiului, iar cu banii 
adunaţi a devenit unul dintre cei mai duri piloni ai Mafiei ruseşti 
din Brighton Beach. 

— Ar fi aşadar două săgeți care converg în aceeaşi direcţie. 
OK, trimiteţi-mi toate dosarele privitoare la fiecare suspect. S-ar 
zice că am şi pâinea şi cuțitul pe masă. Incă ceva, Hal, ar fi 
posibil ca Jack să îmi dea o mână de ajutor? Sunt dintr-odată 
singur în toată afacerea asta. 

Bolan făcea aluzie la Jack Grimaldi, vechiul său prieten, care 
devenise pilot de elită în Black Warriors Ranch. in lupta sa 
personală împotriva Mafiei. 

— O să mă ocup de asta, promise Brognola. Vom încerca să-i 
identificăm pe cei trei suspecți care te-au urmărit de la aeroport. 
Ai avut perfectă dreptate: este vorba de nişte ucigaşi cu simbrie, 
ruşi, veniţi în ţară cu acte false. Fii prudent, Striker. Se pare că 
inamicii noştri sunt la mare ananghie dacă au început să 
folosească asemenea nenorociţi care să tragă în oameni în plină 
stradă... 

— Inţeleg. 

— Ai găsit cheile de la maşină? 

Brognola se referea la maşina de război pe care Bolan o 
vârâse în revizie completă şi care dormea liniştită în garajul 
ascunzătorii sale. Vehiculul cu pricina, deghizat într-un banal 

automobil de familie, era blindat, avea geamuri şi pneuri 
rezistente la gloanţe şi era burduşit cu instalaţii de ultimă oră, nu 
numai de informatică, ci şi de atac. 

— Nu-i nici o problemă, s-a rezolvat totul! 

— Şi încă ceva. Directorul de operaţiuni din FBI mi-a acordat 
un răgaz de douăzeci şi patru de ore ca să te las să-ţi joci singur 
cărţile. In mod normal, ei nu-l pierd nici o clipă din ochi pe 
individul din Brighton Beach care te interesează pe tine. Acum s- 
au retras şi promit o cooperare completă. Cred că şeful cel mare 
din New York a dorit să-şi exprime în acest mod gratitudinea 
pentru că i-ai salvat oamenii de la moarte. 

— Intr-adevăr, asta da generozitate! Douăzeci şi patru de ore, 
ha! Mă face să plâng de fericire! 

În acel moment, faxul începu să vomite valuri de hârtie cu 
primele documente, iar Justiţiarul întrerupse convorbirea. 

Capitolul III 


Lucrurile mergeau ca pe roate, dar Yuri Drakovici simţea că 
radarul său detector de catastrofe se activase. Nu degeaba 
reuşise el să supravieţuiască timp de două decenii ca agent activ 
al KGB-ului şi încă un deceniu sub semnul şantajului şi al crimei 
organizate. Ştia că nu trebuie să se culce niciodată pe o ureche, 
mai ales când se afla angajat într-o cursă pe viaţă şi pe moarte 
pentru a atinge culmile puterii. Din nefericire pentru un om care 
devenise regele Mafiei ruseşti din New York, cei doi fii ai săi 
păreau să aibă cu totul alte viziuni în privinţa vieţii. Erau decişi 
să-şi ducă traiul în trândăvie, desfrâu şi beţii, lăfăindu-se în banii 
câştigaţi de tatăl lor. 

„II capo”, cum îi plăcea să se autointituleze ca să-i 
maimuţărească pe concurenţii din Cosa Nostra, puse receptorul 
în furcă şi se uită la fiii săi. Primise nişte informaţii destul de 
alarmante şi trebuia să pună imediat la punct un plan de atac, 
dar mai întâi trebuia să rezolve problema cu progeniturile sale. 
Era ceva indispensabil. Chiar dacă va fi nevoit să facă un scandal 
de pomină ca să obţină atenţia lor. 

Stăteau toţi trei aşezaţi în jurul imensei mese din mahon, în 
sala de recepții a restaurantului său. Era o cameră spațioasă, cu 
un bar modern ce se întindea de-a lungul peretelui din fund, o 
masă de biliard, un jacuzzi şi tot felul de detalii care încântau 
elita din Brighton Beach. In spatele uşilor duble din lemn de 
stejar, Drakovici auzea clienţii distrându-se şi bând votca sa în 
sălile restaurantului. Rumoarea vocilor ce vorbeau în ruseşte îi 
procura o senzaţie de confort. 

luri Drakovici se uita fix la băieţii lui. Dacă nu ar fi simţit glasul 
sângelui, le-ar fi strivit mutrele neisprăvite de masă, le-ar fi 
băgat pe gât cu tot cu sticlă votca aia blestemată şi i-ar fi 
sugrumat cu fâşiile rupte din scumpele lor sacouri Armani. Era 
genul de tratament pe care obişnuia să-l aplice soldaţilor care 
nu-şi făceau datoria. Dar aici, cu propriii săi fii... 

Drakovici îşi mângâie craniul pleşuv, pipăindu-şi cicatricele, 
mărturii ale unor lupte din trecutul său furtunos. El scutură din 
cap ca un taur furios, dar afurisitele progenituri se făcură că nu-l 
bagă în seamă. Simţi cum i se suie sângele la cap, pe măsură ce 
îl invada furia... Vladimir, fiul cel mare, era braţul înarmat al 
familiei. 

În trecut, atât în ţara lor natală, cât şi în America, Vlad ar fi 
făcut moarte de om pentru tatăl său, iar Drakovici trebuia să 
admită că acest fiu era marea sa bucurie şi mândrie. Una dintre 
misiunile sale de rutină era să debaraseze restaurantul de tot 
felul de microfoane ascunse şi de ticăloşii care încercau să-i 
spioneze. Doar într-o singură săptămână - cea precedentă - Vlad 
găsise trei: un microfon sub tejgheaua barului, altul în magazinul 
cu bijuterii şi al treilea sub o masă din sala mare a 
restaurantului. FBI reuşise să infiltreze un om în echipa lor. 
Acum, din nefericitul acela mai rămăsese doar o grămăjoară de 
cenuşă undeva, într-o uzină dezafectată din Brooklin. 

Drakovici îşi îndreptă privirea spre Gregor, mai mic cu doi ani 
decât Vlad. Acesta era creierul din spatele afacerilor de familie. 
La început, făcuse dovada că este capabil să ucidă dacă era 
nevoie, dar nu avea un talent special pentru asta. Işi făcuse 
studiile la Moscova, fiind licenţiat în dreptul afacerilor şi în 
dreptul penal. In prezent, jongla cu cifrele mai multor zeci de 
societăţi - paravan şi supraveghea toate afacerile din străinătate 
ale familiei Drakovici. Amândoi fiii aveau părul închis la culoare, 
erau înalţi şi bine făcuţi. Moşteneau trăsăturile elegante şi 
cizelate ale mamei, Ana, de origine ucraineană. Bătrânul 
Drakovici simţi o împunsătură în inimă când îşi aduse aminte de 
soţia sa, moartă cu mulţi ani în urmă din cauza unor complicaţii 
pricinuite de alcoolism. Il iubise la nebunie, dar tandreţea ei 
fusese strivită de singurătate. Soţul ei era atât de absorbit de 
munca sa şi de combinaţiile amoroase, încât nu mai avea nici o 
clipă de răgaz şi pentru ea. Fantomele trecutului îl torturau 
adesea pe bătrânul Drakovici. 

Marele boss se scutură de amintiri, strânse pumnii şi fălcile, 
dar fiii săi nu-i dădură nici o fărâmă de atenţie, ocupați cu 
băutura. „Sunt nişte porci, nimic mai mult!” se gândi el. Aruncă o 
privire scurtă către uriaşul cu capul ras care se afla la uşă, Boris 
Zarkov, şi la locotenenţii acestuia doi foşti membri ai unui 
comando de elită sovietic. li adusese special de la Moscova 
pentru misiunea pe care o executaseră în acea după-amiază. 

Drakovici se sculă de la masă, în timp ce fiii săi mâncau cu 
poftă bucatele din faţa lor. 

— Aştia sunt fiii mei. Minunaţii mei fii! îi spuse el zeflemitor lui 
Zarkov. Priveşte-i, camarade, şi minunează-te de ce a făcut 
mirajul american din ei. Mirajul american înseamnă bani, 
băutură, femei şi muzică. Dacă nu bagă de seamă, în curând se 
vor sufoca. Priveşte-i! Au nevoie de multe proteine şi de tot 

curajul pe care li-l dă votca pentru ca să poată să le satisfacă pe 
târfele lor. 

Zarkov rânji, iar Drakovici surprinse o licărire de dispreţ în 
ochii negri ai ucigaşului. 

— Da, frumoasă este viaţa noastră în ţara asta! 

El trecu în spatele barului şi îşi luă o sticlă cu votcă. 

— Uite ce e, am învăţat că libertatea se plăteşte cu mult 
sânge. 

El văzu cum Vlad îl observă în timp ce mesteca. Părea amuzat. 
Gregor se răsuci pe scaun. Amândoi feciorii simțeau că toată 
discuţia asta are un anumit rost. Inţelegeau că ei erau cei vizaţi. 
Drakovici ridică sticla. 

— Libertatea nu mi s-a dăruit aşa, pur şi simplu. Ea cere şi 
„responsabilitate”. O responsabilitate ce presupune o loialitate 
totală faţă de Familie şi de tovarăşi şi, în plus, zel şi disciplină 
atunci când este vorba de afaceri. Americanul mijlociu nu se 
teme de ziua de mâine, pentru că lumea lui este în ordine. Nu 
are un rival sau un inamic pregătit în orice clipă să-i tragă un 
glonţ în ceafă. Seara, îşi pune capul pe pernă liniştit şi poate să 
adoarmă cu burta plină. Cu noi însă, lucrurile stau cu totul altfel. 
Intotdeauna există pe undeva în jur, un câine gata să ne sară la 
beregată. Cum ne muiem un pic, cum uităm de 
„responsabilitatea” pe care o datorăm, există riscul să ne trezim 
că propriile noastre târfe ne vând şi ne sugrumă! Priviţi-vă 
numai, cum arătaţi! j 

Drakovici urlase ultimele cuvinte. Işi văzu feciorii tresărind, cu 
furculiţele suspendate între farfurie şi gură, tocmai când credeau 
că furtuna a trecut. 

— Sunteţi carne din carnea mea şi sunteţi cei mai buni, dar aţi 
devenit atât de neatenţi, încât şi prima târâtură v-ar putea 
despica burţile înainte chiar să vă daţi seama. 

Drakovici azvârli sticla chiar spre capul lui Vlad. Acesta o văzu 
zburând şi abia avu timp să se eschiveze. Sticla se sfărâmă de 
zidul din spatele său. Primele cioburi cădeau pe jos, când se 
deschide uşa. In încăpere dădură buzna doi soldaţi cu revolverele 
în mâini. 

In timp ce şeful său tremura încă de furie, Zarkov ridică mâna 
şi le făcu semn să iasă. Ei se executară fără să comenteze. 

Un urlet animalic se auzi din gâtlejul lui Drakovici, care apucă 
o altă sticlă pe care o agită către ceafa lui Gregor. Mezinul său se 
aruncă la podea, iar sticla traversă încăperea şi se opri în zidul 
opus. Yuri ieşi din spatele barului. El clătină din cap, zâmbi şi îşi 

aranjă cămaşa cu palmele. 

— Cel puţin, m-am uşurat constatând că şi-au păstrat reflexele 
de apărare, îi spuse el lui Zarkov izbucnind într-un râs homeric. 

Era singurul care râdea acolo. 

In sală se aşternu o tăcere grea. Gregor se ridică şi se aşeză la 
loc pe scaun, imitat de fratele său mai mare. Ar fi dat mult să se 
afla în cu totul altă parte. 

Drakovici i se adresă lui Zarkov: 

— Du-te cu oamenii tăi la depozit. Acolo vei întâlni trei „catâri” 
pe care trebuie să-i escortezi fără să-i brutalizezi până la 
aeroport. Sunt nişte „catâri” curaţi - cu alte cuvinte, nu s-au 
îmbolnăvit. Acolo să-l aşteptaţi pe colonelul Smolenskov, care vă 
va da alte instrucţiuni. Veţi primi cu toţii noi paşapoarte şi noi 
identități ca să vă întoarceţi la Moscova fără probleme. S-a făcut 
ce era necesar ca să aranjăm cu vameşii, aşa că nu vor exista 
probleme neprevăzute. Tovarăşi, aţi făcut treabă bună aici, aşa 
că vă mulţumesc din suflet. La Moscova veţi fi răsplătiți cum se 
cuvine. Aşteptaţi noile ordine. Până atunci, fiţi gata. Să nu vă 
pună necuratul să vă daţi la fund prin cârciumi în sfânta noastră 
Rusie. Mai am încă multă nevoie de serviciile voastre. Rupeţi 
rândurile! 

Zarkov făcu un semn şi gorilele părăsiră încăperea. 

Drakovici li se adresă fiilor săi: 

— Puteţi să spuneţi că sunt un paranoic, să mă acuzaţi că m- 
am ramolit cu vârsta, dar oare eu sunt singurul din încăperea 
asta care e îngrijorat de ultimele evenimente? 

Vlad tuşi să-şi dreagă glasul: 

— Tată, cu tot respectul pe care ţi-l datorez, începu el pe un 
ton nervos, trebuie să-ţi atrag atenţia asupra persoanelor care 
transportă combustibilul nuclear. Ţi-am vorbit deja de faptul că 
manipularea deşeurilor radioactive abia condiționate, şi 
conteinerele neasigurate... 

— Eu nu-ţi vorbesc de astea! Este adevărat că mi-ai împărtăşit 
temerile tale. Dar ce viaţă este o viaţă fără riscuri? Toţi cei care 
fac pe cărăuşii ştiu prea bine care este riscul. Pentru serviciile lor 
au primit sume fabuloase. Cei mai mulţi au interese „politice”, 
sunt fanatici devotați unor cauze nenorocite pentru care sunt 
capabili să-şi dea viaţa. Am ştiut să mă folosesc de fanatismul lor 
şi pentru asta aveţi voi acum un regat la picioare, regat ale cărui 
bogății depăşesc şi cele mai nebuneşti visuri. Suntem aproape 
de ţintă. In clipa asta, în Aden ne aşteaptă trei cumpărători 
potenţiali, toţi trei, extrem de bogaţi. După cum ştiţi, articolul pe 

care îl propunem va ajunge la cel ce va plăti cel mai mult. 
Trebuie să adaug că am avut grijă să elimin tot ce ar fi putut 
constitui o problemă în această operaţiune - cum au fost 
palestinienii din după-amiaza asta. Mai trebuie să vă amintesc că 
totul a început din timpul când tu, Vlad, erai încă un ţânc, iar tu, 
Gregor, nici nu te născuseşi. Sunt mai mult de douăzeci de ani 
de muncă! Pe sub nasul ruşilor şi al americanilor, am reuşit să 
introduc elemente nucleare într-o ţară care are acum 
posibilitatea să transforme uraniul şi plutoniul în bombe... 

— Da, dar agenţii FBI şi CIA, şi mulţi alţii, sunt tot timpul după 
noi, remarcă Vlad. Şi aici, şi la Moscova. 

— A, da, apropo de FBI. Tocmai voiam să vă spun că şi-au 
retras toate echipele de supraveghere din Brighton Beach. 

Drakovici văzu nedumerirea din ochii fiilor săi. 

— Este foarte ciudat, mai ales când se ştie că erau pe punctul 
de a-i prinde palestinienii... Dar nu ăsta-i cel mai curios lucru, l- 
am ordonat lui Dimitri şi echipei lui să-i urmărească pe arabi în 
cazul că îi urmăreşte cineva de la aeroport. Până acum nu am 
primit nici o veste de la ei. Tot ce ştiţi voi e să planificaţi 
operaţiunile, dar în timp ce eraţi ocupați cu ghiftuiala şi băutura, 
eu am fost cel care s-a ocupat de amănunte... 

— Au fost cumva arestaţi? îl întrebă Gregor. 

— Am pus o echipă să cerceteze tot traseul parcurs de ei şi i- 
am găsit aproape de East River. Adică am găsit doar ce a mai 
rămas din ei. Se pare că cineva a tras în ei. După dezastrul din 
maşini, nu s-a tras cu o armă federală standard. Omul meu din 
poliţia locală exclude posibilitatea unei intervenţii oficiale. 

— Cine a fost, atunci? 

Drakovici văzu cum se redeşteaptă interesul în fiii săi. 

Vlad voia acum să răzbune moartea prietenului său, Dimitri. 
Reuşise să-i trezească din nou la acţiune... 

— Voi face totul ca să aflu cine le-a făcut bucata. S-ar părea că 
nici prin gând nu v-a trecut că într-o bună zi s-ar putea să fiţi şi 
voi ţinta acestor ticăloşi. Imediat după ce vom fi pus la cale un 
plan de acţiune, îl voi suna pe Smolenski şi-i voi spune că veţi lua 
parte personal la următoarea misiune. Hai, terminaţi de mâncat, 
acum, făcu Yuri Drakovici, cu zâmbetul pe faţă. 

Işi făcuse numărul şi rămăsese acelaşi maître du jeu chiar şi în 


ochii progeniturilor sale... 
* 


x x 
A spune că Brighton Beach era un soi de Brooklin cu o 

promenadă pe terase pline de pescăruşi nu era departe de 
adevăr. lar a spune că acea comunitate cu peste o sută de mii de 
emigranţi ruşi constituia o a doua patrie pentru Mafia era încă şi 
mai adevărat. 

Justiţiarul se plimba pe promenadă singur. Pescăruşii zburau 
rotindu-se deasupra sa şi un miros sărat îi umplea nările. A 

Se lăsa seara, iar Mack Bolan era echipat de război. In 
aşteptarea celui care era singurul său susţinător, el îşi petrecuse 
ultimele ore studiind toate informaţiile privitoare la familia 
Drakovici şi punând la cale un plan de atac. 

Simţind greutatea pistolului-mitralieră atârnat pe umăr pe sub 
lungul trenci, el privea o siluetă ce înainta spre el. Curând, 
bărbatul îmbrăcat cu un bluzon de aviator şi cu un pantalon 
închis la culoare se opri alături de el. Mack îi zâmbi călduros 
prietenului său. Era cel mai bun pilot pe care-l cunoscuse 
vreodată. 

— Amicul Hal m-a pus la curent cu toată schema, făcu Jack 
Grimaldi fără nici un preambul. Este duşmanul mai multor 
Familii, dar mă tem că oamenii noştri vor deveni şi mai sălbatici 
odată ce se aprinde fitilul. 

— Eu unul nu am subestimat niciodată inamicul, zise Mack. 

— Departe de mine gândul ăsta. Sunt gata să te urmez 
oriunde vrei. Mă gândesc că ai deja un plan în privinţa amicilor 
noştri din Mafia rusească. 

Bolan dădu din cap. 

— Mi se pare că lui Drakovici îi cam place să se joace cu focul. 
Am auzit că mai multe prăvălii ale unor concetăţeni ruşi de 
condiţie modestă au fost incendiate. Bieţii oameni veniseră aici 
să-şi realizeze visul de-o viaţă, dar în mod cinstit. Când 
companiile de asigurări au anchetat şi au refuzat să plătească 
din cauza unor probe puţin evidente care să dovedească faptul 
că focul ar fi fost pus de o mână criminală, ghici cine s-a găsit să- 
i ajute pe aceşti nefericiţi? 

— Nu este greu să-mi închipui, făcu Grimaldi. A, uite, ţi-am 
adus una din şmecheriile pe care mi le-ai cerut. 

Bolan luă ceasul-cronometru, revizuit de amicul lor comun, 
Herman „Gaadget” Schwarz, ce putea fi acum folosit ca aparat de 
măturat radiaţiile. El îl prinse la mână. 

— Avem la dispoziţie mai puţin de douăzeci şi patru de ore ca 
să-l transformăm pe Drakovici în cenuşă, şi, mai ales, pentru a 
culegi câteva informaţii ca să putem lovi apoi mai sus, făcu el. 
Nu va fi vorba de o promenadă de plăcere. 

Capitolul IV 


Mack Bolan ştia din experienţă că ascunși în spatele juriştilor, 
contabililor, bancherilor şi oamenilor de afaceri mai mult sau mai 
puţin corecţi, ce lucrau la lumina zilei, Mafia rusească era 
constituită în mare parte din foşti oameni din KGB şi din fostele 
echipe speciale de comando ale poliţiei din Moscova, numite 
Spetsnaz. Numeroşi militari şi agenţi de informaţii se treziră fără 
lucru în anii '90. Ei erau profund dezamăgiţi de noua faţă a Rusiei 
şi se întrebau ce le va rezerva viitorul în afară de votcă şi ruble 
devalorizate. Calea cea mai atrăgătoare era să-şi vândă sufletul 
gangsterilor de înaltă clasă veniţi adesea din Sicilia sau din 
Calabria. 

Se născură astfel nişte soldaţi la fel de redutabili şi nemiloşi, 
cei mai duri dintre duri. Pentru aceasta nu aveau de ce să fie 
compătimiţi de Războinic. 

Potrivit informaţiilor primite de la Brognola, Familia Drakovici 
nu era diferită de celelalte. Yuri Drakovici nu plătea un mercenar 
dacă acesta nu avea în spate o îndelungată experienţă de soldat 
şi de ucigaş. 

Cu aceste gânduri, Bolan găsi o alee întunecată unde să-şi 
lase vehiculul, la două blocuri distanţă de prima sa ţintă. 

Era un cartier rezidenţial paşnic, cu construcţii frumoase şi 
grădini bine îngrijite, separate prin alei înguste ce păreau că duc 
în toate direcţiile. Se afla la periferia oraşului, departe de centrul 
cu viaţă nocturnă frenetică de pe Brighton Beach Avenue. 

Justiţiarul coborî din TACOM, vehiculul său de război, deghizat 
într-un autoturism banal, activând sistemul închidere electronică. 
Efectuase deja o trecere în revistă a obiectivului său. Drumul era 
liber. 

Agenţii care îl supravegheau pe Vasili Smolenskov, aveau un 
dosar voluminos despre fostul agent KGB transformat în bijutier. 
De asemenea erau cuprinse acolo date încă din perioada 
războiului dus de sovietici în Afganistan. Erau notate toate 
deplasările făcute de abjectul mafiot în Brighton Beach. El era 
principalul suspect într-un important trafic de pietre preţioase 
furate. Dacă Smolenski ar fi fost găsit cu un sac plin cu geme, ar 
fi fost ideal. Asta i-ar fi conferit o aură de curaj ce ar fi servit 
cauzei sale. Incerca să înceapă un război psihologic care să 
semene panică şi confuzie între mafioţii ruşi, obligându-i să se 

uite încontinuu în urmă şi să ajungă să le fie frică şi de umbra lor. 
În acest timp, Războinicul avea să strângă laţul în jurul lor. 

La urma urmelor, Yuri Drakovici ajunsese în vârful piramidei, 
lovind cu cruzime în stânga şi în dreapta şi neştiind ce e mila. 

Era normal să aibă o mulţime de duşmani. A 

Din fericire pentru Justiţiar, Smolenski era un om al rutinei. Işi 
închidea prăvălia în fiecare seară la aceeaşi oră şi se întorcea 
direct acasă, apoi suna o ca!//-giri. După ce o termina de tăbăcit, 
chema un taxi şi o expedia ca pe o marfă. Potrivit informaţiilor 
primite de la FBI, casa lui era păzită de trei inşi înarmaţi. 

Bolan era pregătit pentru acest număr. Dacă Smolenskov 
rămânea fidel obiceiurilor sale, Justiţiarul ar fi putut să intre şi să 
iasă fără prea mare tam-tam şi ar fi putut semna prologul unei 
tragedii simple, care ar fi obligat Familia Drakovici să iasă din 
rezerva sa şi să se arunce în gura lupului. 

La prima trecere în revistă, Bolan observase un paznic ce 
moţăia într-un Ford Taunus. Din când în când, mai fuma câte o 
ţigară ca să-şi mai omoare plictisul. Destinul hotărâse să înlăture 
inocenţii din raza armelor sale. Bolan zări o blondă apetisantă, cu 
picioare lungi, care sărea într-un taxi. El aruncă o privire la 
ceasul său. Grimaldi trebuia să se pregătească să-şi joace rolul 
chiar atunci, în Brighton Beach Avenue. În acest caz, ora juca un 
rol esenţial. 

Bolan ocoli la pas un grup de case. Sentinela nu se mişcase 
din loc. După o evaluare rapidă a împrejurimilor, văzu că la etaj 
era aprinsă o lumină, iar grilajul porţii era întredeschis. Totul se 
prezenta bine, dar Bolan ştia că trebuie să acţioneze repede. 

El vâri mâna sub trend. Scoase Beretta 93-R din toc. Era 
echipată cu amortizor. Paznicul fuma, cu gândul aiurea şi cu 
capul sprijinit de portieră. 

Bolan îi trase atunci un glonţ în cap. 

* 


* * 


Vasili Smolenskov era cu burdihanul plin. Tot ce-i lipsea acum 
era o votculiţă, iar Helena - o call-girl trimisă de madam Zen din 
Brooklin - îi ţinuse companie. Acum era singur în camera lui şi 
omuleţul se gândi să-şi acorde un moment de bucurie. Voia să 
creadă că zărise o licărire de satisfacţie în ochii târfei. Desigur, 
licărirea putea fi explicată prin cei cinci sute de dolari şi pietricica 
cu care fătuca se procopsise la plecare... Ştia prea bine că asta 
era explicaţia. Diamantele erau cei mai buni prieteni ai femeilor - 
fie ele târfe sau nu. La vârsta lui, trupul nu era întotdeauna pe 

măsura aspirațiilor simţurilor, dar în acea seară, el se simţise plin 
de energie şi cu un apetit de zile mari. Asta explica şi marea sa 
generozitate. 

In alte timpuri ar fi toastat în cinstea sa. Seara aceasta era 
însă nepotrivită pentru a se lăsa pradă euforiei. Marea 
operaţiune derapase complet şi era aproape de dezastru. Timpul 
alocat livrării, producţia mărfii şi vânzarea ei la licitaţie, toate 
fuseseră întârziate. 

In timp ce închidea seiful încastrat în podea şi-l acoperi cu un 
covoraş, undeva la picioarele patului, avu brusc certitudinea că 
FBI descoperise totul şi îi supraveghea. Din cauza „catârilor” care 
mureau ca muştele la bordul zborurilor internaţionale, sau 
cădeau ţepeni în vămii, Justice Department, CIA şi Interpolul se 
alertaseră. Până atunci, oricine punea afacerea în pericol era 
eliminat. Totuşi acum se produsese ceva neaşteptat şi pentru ca 
să supravieţuiască imprevizibilului, trebuiau să se adapteze. 

Smolenskov, Drakovici şi fiii săi se adaptau din mers. Erau 
chiar pe punctul de a-i repatria pe toţi suspecţii la Moscova, de 
unde erau originari, sau trebuiau să le asigure o protecţie mai 
bună. Era obligatoriu însă să se mişte iute dacă nu voiau să se 
trezească cu toţi sticleţii pe cap. 

Ultimii „catâri” aşteptau doar ordinele ca să livreze marfa 
adusă din Moscova la o destinaţie ştiută doar de Smolenskov. 
Apoi... El aruncă o privire de îndrăgostit în săculeţul din mătase: 
diamantele erau fără defecte, iar unele dintre ele cântăreau 
până la patruzeci de carate. El estimă că valorau împreună cam 
zece milioane de dolari. Din nefericire, unul dintre cărăuşii 
pakistanezi era la curent cu activităţile sale de tăinuire a 
pietrelor furate şi avea pretenţia să fie plătit, jumătate, în bani 
lichizi, jumătate în pietre. 

Talik Mushad avea cu siguranţă o femeie în Karachi şi voia să 
o impresioneze. Pentru Smolenskov era îngrozitor să se despartă 
chiar şi de o pietricică, dar ordinele lui Drakovici fuseseră clare. 
El aşeză săculeţul într-o valiză alături de un Glock de 9 mm. Când 
închise valiza auzi un zgomot ciudat ce venea de jos din hol. 
Alarmat, se repezi la fereastră, crezând că este victima unui raid 
al poliţiei. In stradă, totul părea normal - cu toate astea ceva nu 
era în ordine. Nu se vedea nici un semn de viaţă din partea lui 
Pavel, şoferul său, şi nici din partea gărzilor de corp. 

Smolenskov se aplecă deasupra patului ca să zăvorască valiza 
când, în oglinda imensă din perete, văzu silueta impresionantă a 
unui bărbat ce apăru în camera sa cu un pistol automat în mână. 

Rusul ezită. Tipul nu părea a fi copoi şi ce era şi mai rău, în 
ochii lui se vedea moartea. 

Smolenskov mai văzuse şi alţii ca el şi nu se sperie cu una cu 
două. El încercă să deschidă valiza. 

— Nu face asta, şopti necunoscutul cu un ton foarte calm. 

Smolenskov trase o înjurătură. Nu putea să-şi recupereze 
arma. Musafirul său apăsă pe trăgaci şi un glonţ găuri pielea fină 
a valizei. Mafiotul nici nu tresări, dar încerca să deschidă cu 
mişcări lente valiza. Intrusul îi trosni un pumn în gură. Rusul văzu 
stele verzi şi trupul i se prăbuşi ca un sac cu cartofi. Deasupra sa 
văzu o mutră amenințătoare. 

— Dă-mi voie să te descotorosesc de povară. 

Pe chipul rusului furia se amestecă cu oroarea atunci când 
necunoscutul luă săculeţul cu diamante şi îl vâri în buzunar. Ceva 
totuşi îl avertiza că nu este vorba de un simplu furt. După o 
secundă, era o certitudine. 

— Să-i spui lui Yuri că sunt la curent cu „catârii” lui atomici. 
Să-i spui că în curând mă apropii şi de el. 

După accent, străinul părea american... Cine era însă? 
Bărbatul în negru luă revolverul Glock şi făcu cale întoarsă spre 
uşă. Smolenskov îşi spuse că nu va uita acea figură. Netrebnicul 
îl umilise, dar făcuse imprudenţa să-l lase în viaţă. Curând avea 
să regrete. 

— Treaba asta va deveni din ce în ce mai dificilă pentru noi, 
mai spuse necunoscutul înainte să părăsească încăperea. 

Lui Smolenskov îi trebuiră mai multe minute ca să-şi revină. 
Reuşi să se redreseze în ciuda senzaţiei puternice de vomă care 
îl invadase. 

Era complet depăşit. Acest „modus operandi” al adversarului 
său nu avea nimic în comun cu vreunul din serviciile americane. 
incetul cu încetul, un gând îngrozitor se înfiripă în creierul său. 
Acel bărbat nu voia să-l aresteze. In realitate, Drakovici şi 
asociaţii săi aveau să fie condamnaţi la moarte, iar acel om era 
justiţiarul! 

* 
x x 


De la început şi până la sfârşit, totul nu durase decât patru 
minute, nu mai mult. Dar Jack Grimaldi lucra contracronometru 
cu Mack şi conta fiecare secundă. El trebuia să-l contacteze pe 
Războinic aşa cum conveniseră. 

Pătrunzând în cea mai întunecată parte a aleii, el se apropie 
de îngrăditură şi lăsă sacul gol de pânză să cadă jos. Din 

depărtare, din Brighton Beach Avenue, se auzeau râsete şi 
muzică. 

Escapada sa se desfăşurase ca pe roate, fiind nevoie doar de 
discreţie şi rapiditate, la adăpost de privirile curioşilor. 

Focul de artificii pe care îl pregătea nu avea să înceapă mai 
înainte ca meşterii artificieri să se împrăştie. Deja era din ce în ce 
mai puţină lume pe străzi. 

Reflexiile sale fură risipite de o senzaţie neplăcută, ca o 
mâncărime simțită între omoplaţi, ce îl avertiza că partea plăcută 
a serii se încheiase. Inamicul îl reperase şi acum îl urmărea. Ştia 
că Bolan trebuia să-şi fi terminat primul round. Acum, la mafioţi 
alerta fusese dată. 

Curând caracatiţa avea să-şi scuipe toată otrava în stradă, 
zeci de asasini care mai întâi trăgeau şi apoi mai puneau 
eventuale întrebări. 

Grimaldi îşi scoase Beretta 93-R din tocul de la umăr îi potrivi 
amortizorul, apoi o strecură la îndemână într-un buzunar, după 
ce poziţionă selectorul de tir în poziţia - rafală. In bandulieră 
avea un mini-Uzi tot cu amortizor de sunet, gata să împroaşte 
moartea. 

Pilotul cercetă aleea în detaliu în spatele lui. Era complet 
pustie. Utilizase nişte cleşti puternici de tăiat grilajul ridicat de 
Drakovici ca să-i descurajeze pe curioşi. Dacă la acesta se 
adăuga frica pe care o inspira capo şi asociaţii săi celor din 
cartier, era destul de improbabil ca cineva să aibă curajul de a se 
apropia pe acea alee. 

Grimaldi însă nu era oricine. Avea să demonstreze asta la 
timpul potrivit, atunci când va apăsa butonul detonatorului ce 
comanda cele cinci încărcături pe care tocmai le aranjase. 

Avea să activeze dispozitivul imediat după încă un tur rapid 
prin împrejurimi ca să se asigure că nu era nici un civil pe afară. 
Pusese destul C-4 pe la porţi şi uşi ca să provoace uriaşe cratere 
şi să producă mari dureri de cap proprietarilor. 

In timp ce trecea prin spărtura făcută în împrejmuire, pilotul 
cercetă strada, iar apoi puse la loc bucata de grilaj pe care o 
decupase. Era puţin probabil ca vreun soldat al lui Drakovici să 
cerceteze gardul mai îndeaproape, dar Grimaldi era pedant. Voia 
să facă treaba cu dichis. Amicul său Bolan avea să fie mândru de 
el. Justiţiarului nu-i plăcea să-şi amestece prietenii în lupta lui. 
Accepta să-i folosească în misiuni de supraveghere sau de 
apropiere, dar refuză să-i azvârle în luptă, iar Jack era încântat 
că, pentru prima oară, îl convinsese să-l lase să se amuze şi el 

niţel. 

Maşina lui staţiona pe o stradă din apropiere şi tocmai voia să 
se îndrepte către ea, când observă un tip ce venea către el, cu 
mâna vârâtă într-un bluzon din piele neagră... 

Grimaldi îşi dădu seama că gluma s-a terminat. Crezuse că 
pericolul ar putea veni din spate dar nu bănuise că acesta ar 
putea fi atât de prompt. Cu mâna crispată pe Beretta, el auzi 
pietrişul scrâşnind în spatele lui şi simţi că-i cade cerul în cap. 
Sub violenţa şocului, se clătină, apoi se prăbuşi. O lumină albă îl 
orbi pe moment. Cum de se lăsase prins ca un copil? Disperarea, 
frica şi furia îl împiedicau să-şi piardă complet cunoştinţa. 
Singura şi ultima lui şansă se baza pe ideea că inamicii ar fi putut 
să-l mitralieze dar că nu au făcut-o în mod deliberat. Poate că 
mai întâi voiau să-l interogheze... în ciuda vâjâielii din cap, auzi o 
voce la ureche spunând cu un puternic accent rusesc: 

— Cine te-a trimis? Vorbeşte! 

Primi o lovitură violentă în coaste şi simţi că-i vine să vomite. 
El privi chipul întunecat şi apoi, mâna ucigaşului, ce îndrepta 
spre el un pistol-mitralieră. 

Atunci fu momentul în care ucigaşul comise o mică eroare. 

El întoarse privirea ca să-i spună ceva partenerei lui. Ţeava 
armei sale se deplasă suficient ca să-i permită pilotului să-l facă 
strecurătoare cu al său Beretta. 

Fu rapid, sângeros, dar sinucigaş, şi Grimaldi ştia asta. 

Gloanţele îi arseră buzunarele trenciului atunci când rafala 
durui pieptul mafiotului. 

Rămânea însă în suspensie o întrebare crucială: câţi adversari 
se mai aflau în spatele său? 

Profitând de semiobscuritate, el se rostogoli pe-o parte exact 
în momentul în care pistolul-mitralieră al celuilalt scuipă o rafală 
scurtă. 

Ticălosul se clătină pe picioare şi ultimele sale gloanţe se 
opriră în cimentul şoselei, acolo unde, cu o clipă mai devreme, se 
aflase capul lui Grimaldi. Pilotul se redresă şi fu întâmpinat cu 
zgomot de tunet. O rafală dezintegră zidul ceva mai sus de capul 
său, dar Beretta era deja îndreptată spre ţintă. Ea scuipă trei 
ogive de foc drept în faţă şi-l nimeri pe pistolar în gâtlej, 
smulgându-i o jumătate din cap. 

Grimaldi respiră adânc şi privi în jur. Strada părea goală şi 
liniştea oprimantă. Se debarasase de doi malaci, dar cu siguranţă 
mai erau şi alţii prin zonă. 

Puse Beretta la loc în buzunar şi îşi continuă drumul cu paşi ce 

ar fi vrut să fie ceva mai siguri. 

Parcurse distanţa până la maşină într-un timp ce i se păru o 
veşnicie. Nu-i veni să-şi creadă ochilor când se văzu în vehiculul 
său blindat. Era un miracol că scăpase. 

După ce vărsă venin, se mai uşură niţel şi îşi zise că Mafia 
rusească fusese zdravăn scuturată de Bolan, ca să mai fie 
capabilă să reacționeze imediat. Acum, infractorii ştiau că puteau 
fi vânaţi în orice clipă. Acesta era şi planul lor: să facă raiduri 
fulger care să scoată şobolanii din găurile lor, ca să-i poată strivi 
fără milă. 

Era simplu ca bună ziua. 

Capitolul V 


Pe Mack Bolan îl puse pe gânduri tăcerea lui Grimaldi, dar 
beeper-ul său începu să vibreze la şold. Se înţeleseseră să 
comunice astfel în cazul în care unul dintre ei era prea ocupat cu 
inamicul ca să poată utiliza comunicarea prin satelit. 

Se scurseseră cincisprezece minute de când Războinicul îl 
vizitase pe Smolenskov. Întâi fu tentat să-l semnalizeze pe 
Grimaldi, dar se hotărî să mai aştepte - lipsa de noutăţi era de 
bun augur, îşi spuse el. Se mai învârti niţel prin cartier pentru a fi 
sigur că nu e urmărit, înainte de a reveni ca să vadă ce fel de 
reacţie stârnise intervenţia sa. Era de aşteptat ca după trecerea 
Justiţiarului, Smolenskov să se repeadă la telefon şi să-şi alerteze 
patronul în legătură cu ultimele evenimente. 

Bolan spera ca Drakovici să-şi adune o parte din gorile şi să 
apară toţi acasă la Smolenskov, în plină linie de tir. Insă o bătălie 
generală în acest colţ liniştit din Brighton Beach nu era o idee 
bună. Smolenskov fusese prins cu valiza deschisă şi cu sacul plin 
cu diamante exact când pregătea o afacere grasă. Dacă era 
cazul, Bolan putea să-şi schimbe planul şi să vadă unde-l ducea 
acest fir. 

Războinicul îşi luă telefonul portabil. El simţi ceva ciudat în 
glasul prietenului său. 

— Vânător 2 către Vânător 1! Vorbeşte Vânătorl! 

Cu trei blocuri mai la sud de ţinta sa, Bolan rula în relanti, 
când observă o bruscă agitaţie ceva mai departe de el. 

Trei automobile de lux tocmai frânau în faţa casei lui 
Smolenskov. Portierele se deschiseră violent şi din maşini săriră 
vreo doisprezece gealaţi. Erau bine echipați, iar Bolan putea să 
vadă că erau turbaţi de furie. Aşadar cavaleria sosise. 

Când îi văzu pe ucigaşi cu armele lor AK-47 la vedere fără să 
se teamă că pot fi zăriţi, Justiţiarul îşi spuse că vecinii ştiau deja 
cine e Smolenskov şi ce-i poate pielea. 

Ori nu le păsa de asta, ori se temeau de Mafia rusească ca de 
ciumă. 

— Aici, Vânător 1. Unde eşti acum, Vânător 2? întrebă Bolan. 

În timp ce asculta comunicarea, el era cu ochii la cele ce se 
petreceau în stradă. Il văzu pe Smolenskov ieşind pe trotuar în 
întâmpinarea gealaţilor săi. 

Fostul colonel KGB era extrem de agitat. Gesticula continuu 

arătând spre limuzina sa, apoi spre casă. Un uriaş cu craniul 
pleşuv, pe care Bolan îl cunoştea ca fiind asasinul favorit al 
clanului Drakovici, pe nume Boris Zarkov, aruncă o privire în 
interiorul limuzinei, în timp ce trei soldaţi intrară în casă. Voiau 
să constate daunele. Datorită fotografiilor primite prin fax, Bolan 
îl recunoscu pe fiul cel mic a lui Drakovici. Gregor tocmai 
coborâse dintr-un Lexus. El îi strigă ceva tatălui său, apoi îi 
aruncă o geantă de marinar. 

— Am livrat pachetele, spuse Grimaldi, dar am fost reperat. 
Contact cu inamicul. Succes fără mari daune. Părăsit zona. Mă 
îndrept către punctul B. Doi tipi răi au părăsit această lume ca să 
vadă dacă votca este mai bună la Scaraoţchi. 

Aşadar, fuseseră reperaţi, îşi spuse Bolan. Era nasol, dar 
prevăzuse o ripostă rapidă din partea inamicului. 

Soldaţii clanului erau în alertă. Drakovici era hotărât să 
lovească şi să afle cine îi era potrivnic. Smolenski îi dăduse un 
raport complet ce conţinea şi descrierea agresorului său. 

Mica armată se pregătea să sară în maşini. Fără 
menajamente, Zarkov îl înşfăcă de braţ pe bijutier şi-l târî într- 
una din limuzinele luxoase, pe scaunul de lângă şofer. Motoarele 
se puseseră în mişcare, iar convoiul se urni în direcţia opusă 
punctului de observaţie al lui Bolan. 

— Schimbare de joc, îl anunţă Războinicul pe Grimaldi. 
Găseşte punctul de atac C. N 

Instinctul îi spunea că va fi ceva nou. Îşi revăzu planul. Bănuia 
că micul convoi avea ca destinație un depozit din apropiere, o 
proprietate a clanului Drakovici. Din datele deținute de FBI, se 
ştia că hangarul era un loc de depozitare şi de distribuire al 
narcoticelor venite din Columbia. Locul era declarat oficial ca 
societate de transport, specializată în maşini industriale. 

Bolan bănuia că în depozit se afla cu totul altceva decât 
droguri. 

— Vânător 2, înainte de runda a doua, mi-ar plăcea să-l 


prindem pe unul viu. Ne întâlnim dincolo. 
* 


* * 


Vasili Smolenskov vedea că este tratat ca un lepros, dar în 
situaţia de faţă, treaba asta nu mai avea nici o importanţă. 
Trebuia să înghită mâlc toată umilinţa. Ce n-ar fi dat el să aibă 
un ţap ispăşitor peste care să-şi poată revărsa toată furia... 

Puțin mai târziu, Gregor cu alaiul său intrau în biroul 
depozitului. Imediat storurile fură trase. Tânărul patron arunca 

priviri asasine celor din jurul său. Acest jurist putred până în 
măduva oaselor era convins că toate nenorocirile petrecute 
recent, erau o lovitură planificată de un complice al rivalilor săi 
pentru a-i detrona familia! Evident, Smolenskov nu putea citi în 
mintea avocatului, dar era sigur că nu nutrea sentimente 
gingaşe. Afurisită treabă! Gregor nu-i adresase nici un cuvinţel 
până acum. 

Privirea întunecată şi tăcerea acestuia nu-i miroseau deloc a 
bine... Dacă Yuri şi fiii săi îl bănuiau de trădare, atunci putea să- 
şi ia adio de la viaţă! Era ca şi mort! 

Fostul colonel din KGB îşi aprinse o ţigară. Cuprinse dintr-o 
privire interiorul hangarului, ca şi cum s-ar fi aşteptat la noi 
nenorociri. În afară de conteinerele din oţel şi de cei trei însoțitori 
cu chipurile de cremene, nu văzu nimic special. 

Cei trei cărăuşi pakistanezi îşi manifestau zgomotos 
nemulțumirea faţă de turnura pe care o luase afacerea. Gregor îi 
informase în legătură cu cele întâmplate lui Smolenskov. A doua 
tranşă a plății, care ar fi trebuit făcută în diamante, era clar 
compromisă. Trebuiau să se mulțumească cu bani gheață. 

— Nu merge aşa, tovarăşe! urlă brusc Talik Mushad, iar vocea 
lui bubuitoare îl făcu pe bijutier să tresară. Incep să cred că eşti 
un tip care nu-şi ţine promisiunile. Noi ne riscăm viaţa pentru voi 
toţi. Ştiu foarte bine că suntem expuşi la radiaţii... 

Pe o masă, se afla o sticlă plină pe jumătate cu votcă. 
Smolenskov îşi zise că n-ar strica un păhărel. Il durea fix în cot de 
pakistanezi. Oricum, aveau conturi grase în bancă. Erau bine 
hrăniţi şi cazaţi în Brighton Beach, cu târfe la discreţie şi câte o 
săptămână de trai ca-n rai. 

Smolenskov era chinuit de un gând ce nu-i da pace şi care se 
transforma treptat în paranoia. Simţea că agresorul său se afla 
afară cu o întreagă armată la dispoziţie! Văzuse deja moartea în 
faţă, şi dintr-un motiv neînțeles, scăpase cu viaţă. Simţea că 
americanul, îl folosea ca pion pe eşichierul său personal. Cu 
toate că afară erau şase pistolari în gardă, nervozitatea sa 
creştea continuu. 

— Eşti atent la mine, Smolenskov, sau nu? Noaptea asta riscă 
să fie pe cât de lungă, pe atât de neplăcută... 

Colonelul mai trase o duşcă bună de votcă, abia abţinându-se 
să nu-i tragă un glonţ în cap pakistanezului. 

— Văd că este deja o noapte lungă şi scârboasă. 

— Treaba s-ar putea agrava... 

— Dacă încerci să mă ameninţi, ai face bine să-ţi ţii fleanca... 

Să fiu în locul tău, aşa aş face. 

— Tu nu eşti în locul meu, tovarăşe. Nu avem aceleaşi 
priorităţi. Pentru mine, cele mai importante lucruri sunt banii şi 
diamantele. 

— Târfele voastre mai pot să aştepte niţel inelele de nuntă, 
nu? 

Pakistanezul se uită cu ură la el. 

— Dacă încerci să fii glumeţ, află că nu mă amuză deloc. 

— Crezi că am chef de glume acum? 

Atmosfera era din ce în ce mai încinsă. 

Smolenski îl fixă pe pakistanez, până ce acesta întoarse 
privirea în altă parte. 

Fostul colonel văzu că Gregor iese din birou şi vine către el. 
Era negru la faţă. 

— Nu voi mai pierde timpul să întreb ce şi cine a făcut sau nu 
a făcut ce trebuia. Acum avem treburi urgente de rezolvat. Vreau 
să vă comportaţi ca nişte profesionişti care vă onoraţi 
angajamentele. Să fie clar. Dacă vreunul din voi nu înţelege asta, 
să ştie că-şi trăieşte ultima lui noapte. 

Unul dintre soldaţi le înmână pakistanezilor paşapoartele false. 
Smolenskov ştia că propriile sale documente erau perfecte. 

Deodată, o explozie formidabilă aruncă în aer jumătate din 
zidul din fund. Smolenskov se aruncă la pământ în timp ce 
dărâmăturile zburau în toate părţile. El ridică încet capul şi zări 
prin spărtura imensă a zidului o siluetă pe care o recunoscu 
imediat. Americanul stătea drept cu o armă mult mai 
impresionantă decât un simplu revolver. 

* 


* * 


După luarea de contact, Bolan şi Grimaldi se întâlniră nu 
departe de depozit, o construcţie de două niveluri, din cărămizi. 
Îşi lăsaseră maşinile într-o stradă învecinată, ideală pentru o 
retragere rapidă. Când ajunse la depozit, Bolan zâmbi în sinea lui 
văzând gealaţii ce patrulau de colo-colo. Evaluase bine situaţia. 
Banda se adunase la un loc. 

După ce reperă iute locul, Războinicul făcu un plan de atac 
fulger. Două dintre vehiculele mafioţilor staţionau în faţa porţilor 
culisante, în dreapta clădirii, cu şase ţipi grupaţi lângă ele. 
Păreau destul de detaşaţi, nebănuind o vizită inoportună. 

Bolan se îndoia că ar mai fi fost şi alţii înăuntru, dar, oricum, 
dispunea de explozibilul necesar. Işi scoase trendul ca să se 
poată mişca mai repede şi îşi luă grenadele incendiare şi cu 

fragmentare. 

Cu combina M 16 / M-203 pe umăr, el se puse în mişcare fără 
să mai aştepte, urcându-se pe acoperişul unei făbricuţe aflate 
chiar în faţa depozitului. 

Ştia că Grimaldi era pe poziţii, deasupra obiectivului, cu 
degetul pe trăgaciul propriei combine M-16 / M-203. Dacă 
lucrurile se desfăşurau conform planului, nemernicii de mafioţi 
vor alerga chiar în faţa liniei de tir a prietenului său. Acesta avea 
să tragă ca la bâlci. 

Justiţiarul puse o încărcătură de plastic de mărimea unei 
monede pe clanţa unei uşiţe din oţel, la o distanţă de vreo 
treizeci de metri de locul în care urma să aibă loc explozia 
principală, apoi se îndepărtă ca să se adăpostească după o 
gheenă de gunoi. Apoi apăsă pe contactul declanşator. Poarta fu 
azvârlită în interiorul hangarului, iar el se avântă prin 
deschizătura plină de fum. 

Conta pe faptul că inamicul avea ochii în altă direcţie. Asta era 
de fapt surpriza. 

Bine înţepenit pe picioare, Justiţiarul îşi îndeplinea sinistra 
misiune. Cu M 16 în poziţie de automat, el scuipa un foc 
devastator asupra inamicilor. 

Aceştia se refugiară cum putură în spatele unei movile de lăzi 
şi conteinere metalice. Asta nu fusese prevăzut. Intrase acolo 
fără să ştie numărul exact al adversarilor şi topografia locului. 

Din spatele lăzilor se auziră înjurături furioase. Prin fumul gros, 
Bolan văzu doi malaci cu puşti de asalt. Când cei doi se 
întoarseră către el, îi mătură cu o scurtă rafală. 

Motoarele începură să huruie. De unde se afla acum, 
Războinicul nu putea să vadă vehiculele care erau ascunse după 
mormanul de conteinere. 

El se repezi înainte când, în faţa sa, apăru o huidumă cheală, 
care acţiona un AK-47. Era marele Zarkov, care nu putea lipsi de 
la serbarea cu artificii! 

Justiţiarul însă avu timp să se retragă după un conteiner. 
Văzând cum zidul din spatele său este ciuruit de proiectile de 
7,62 mm, înţelese că trebuie să se pună în mişcare şi să-i 
ocolească pe pistolari, altfel dădea de dracul. 

El se aventură în mijlocul ticăloşilor mizând pe panica creată 
de primul foc. Văzu însă că îşi subestimase adversarii. 

Trebuia să se mişte. De afară, Grimaldi, aştepta să poată 
vorbi. Trebuia să gonească vânatul în bătaia puştii acestuia. 

Când se pregătea să iasă de după ultimul său refugiu, Bolan îl 

văzu pe chelul uriaş chiar acolo, în faţa lui. AK-47 scuipă foc, 
plumb şi moarte. 


37 


Capitolul VI 


Când auzi explozia, Grimaldi ştiu că e timpul să intre şi el la 
tăvăleală. lute văzu că nu era treabă de glumă. Lipsit de micul 
zid de susţinere al acoperişului uzinei şi amplasat chiar în faţa 
forţelor inamice, el puse degetul pe trăgaciul armei M16, cu 
selectorul de tir pe poziţia „automat” şi, cu calm, apăsă. 

Unul dintre barosanii ce păzeau Taurus-ul, zbură peste capota 
maşinii. Datorită becurilor ce luminau intrarea în hangar, pilotul 
vedea destul de clar siluetele adversarilor săi. Ştia că are de-a 
face cu profesionişti în arta ucisului şi că reacţia va fi promptă. 

Cu armele AK-47 şi AKM în mâini, ei se împrăştiară repede, 
refugiindu-se în spatele vehiculelor şi a conteinerelor pentru 
gunoi. Ştiau că dacă rămâneau grupaţi ar fi fost o ţintă prea 
uşoară. Unul dintre pistolari avu prezenţă de spirit să tragă în 
proiectoarele ce luminau faţada. 

Curtea fu învăluită de întuneric, iar Grimaldi nu-i mai zări pe 
inamici. 

Puse în lansatorul M-203 o grenadă de 40 mm, luă la ochi 
Taurus-ul şi expedie teribilul proiectil. O minge de foc se înălţă în 
văzduh dezmembrând vehiculul şi proiectând un gealat în zidul 
depozitului, ca pe o ghiulea umană. Incendiul declanşat astfel 
lumină locul ca ziua. Acum putea zări adversarii cu lux de 
amănunte. 

El văzu imensa poartă culisând, apoi din interior se auzi un 
concert de arme automate, de urlete şi blesteme, dar şi de 
motoare ce demarau. Abia îi aştepta să iasă ca şobolanii speriaţi. 
El îi aştepta afară cu tot protocolul. 

Pilotul apăsă pe trăgaci şi trase la întâmplare o ploaie de 
proiectile. Imediat veni răspunsul. Zidul din spatele lui fu găurit 
în formă de evantai. Erau profesionişti, ştiau deja din ce parte 
venea pericolul. 

Taurus-ul ardea ca o forţă, dar Grimaldi văzu cum un tip 
încercă să deschidă portbagajul ca să scoată ceva ce semăna cu 
un lansator de rachete. Recunoscu forma unui RPG-7, când 
huiduma se întoarse cu faţa spre el. 

Pilotul ştia ce va urma. El se aruncă cu burta la pământ, 
încercând să se îndepărteze cât mai mult de fostul lui ascunziş. 
Câteva secunde mai târziu, pe zidul de lângă el se căscă o gură 
neagră la numai trei metri distanţă. 

Cu urechile ţiuind, pilotul introduse o nouă grenadă în 
lansator. El calculă în gând distanţa, expunându-se ploii de 
gloanţe care curgea continuu. Grenada zbură direct spre Lexus. 
Imediat acesta se dezintegră în mii de fragmente incendiare. Alţi 
doi ucigaşi plătiţi se carbonizară în interior. Nu mai rămăseseră 
decât doi în funcţiune, dar erau cât zece. Nu-şi permiteau băieţi 
să chiulească. 

Ca să complice şi mai mult situaţia, alţi doi malaci ieşiră din 
hangar ca să-şi ajute colegii din avangardă. Grimaldi se menţinu 
ascuns şi alergă până la cealaltă extremitate a acoperişului, la 
adăpost de gloanţele inamice. In aparenţă, planul lor părea 
spulberat, dar încă putea încerca să distrugă vehiculele ce aveau 
să părăsească depozitul. Era obligat să facă asta ca să deschidă 
un al doilea front şi să-i uşureze treaba lui Bolan. 

Spera din tot sufletul ca Bolan să iasă cu basma curată din 


hangar. 
* 


* * 


Bolan trăgea la întâmplare ca să-şi acopere intrarea. Era o 
încercare destul de riscantă ce necesita o viteză extraordinară, 
curaj şi voinţă de fier. Adversarii trebuiau eliminaţi înainte ca să 
poată înţelege ce se întâmplă cu ei. 

In timp ce făcea faţă la o replică puternică şi rapidă, Mack 
Bolan ştiu că orice clipă de ezitare putea să-i fie fatală. 

El auzi o explozie afară şi înţelese că Grimaldi întrebuința 
grenade mijlocii. In felul acesta îi mai scutura un pic pe ticăloşi. 
Acum aveau să se mişte, prinşi între două fronturi. Problema 
capturării unui mafiot în stare de funcţionare era în acel moment 
secundară. Bolan se confrunta acum cu problema propriei 
supravieţuiri. 

In stânga sa, el reperă o deschizătură între două şiruri de 
conteinere metalice. El plonjă cu o mişcare disperată şi se 
adăposti după acea barieră precară, exact în momentul în care 
Zarkov trăgea înspre el o rafală lungă de foc automat. Gloanţele 
şuierau sinistru în jurul capului lui. Războinicul nu avea decât o 
secundă ca să scape din capcană. El reperă un nou culoar, se 
strecură acolo şi rămase imobil. Ştia că viaţa îi atârna de un fir 
de păr, dar n-avea încotro. 

Când chelul uriaş apăru din nou în raza lui vizuală, el apără pe 
trăgaci înainte de acesta. Ogivele de 5,56 mm ale lui Bolan nu-şi 
atinseră ţinta, dar îl obligară pe rus să se ascundă. 

Atunci Bolan scoase o grenadă cu fragmentare, îi trase inelul 

şi o aruncă uşurel în spatele lui, în acelaşi. Timp în care el se 
furişa pe culoarul dintre două conteinere. Exista posibilitatea ca 
mafioţii să treacă la contraatac. 

O ploaie de gloanţe se abătu în locul din care tocmai plecase. | 
se păru că aude dinspre curte o nouă explozie. Rezultatul nu se 
lăsă mult aşteptat: auzi un țipăt, apoi şuvoiul de gloanţe ce 
curgea către el se opri brusc. In secunda următoare, Războinicul 
ocoli conteinerul şi se debarasă de o grenadă chiar în clipa în 
care matahala chelioasă dădea colţul ca un nebun. Bolan văzu 
ochii holbaţi ai lui Zarkov în clipa când grenada cu fragmentare 
explodă la picioarele lui. 

Stând la adăpost în timp ce aşchiile de metal ucigaşe umpleau 
văzduhul, Bolan vâri un încărcător cu treizeci de cartuşe în puşca 
sa de asalt. El părăsi apoi ascunzătoarea şi ţâşni drept înainte în 
fumul exploziei. Dacă uriaşul era acolo, ar fi fost mort. Bolan ştia 
că riscă enorm lăsându-se aşa descoperit dar adrenalina îi 
inunda arterele şi simţea că reuşise să domine inamicul. El 
aşteptă un pic în stare de alertă, pândind orice mişcare. 

Nimic nu se mişca însă. lar Zarkov nu se arătă nici măcar când 
Bolan, încovoiat, înconjură conteinerul în spatele căruia se 
adăpostea, în direcţia oamenilor care urlau şi a maşinilor cu 
motoarele ambalate la maxim. O nouă explozie cutremură 
noaptea şi lumina ei orbitoare îl făcu să închidă o clipă ochii. 

Bolan îşi dădu seama de haosul ce se crease. Uriaşul era acolo 
dând ordine. Scăpase cu viaţă aşadar. Justiţiarul nu-şi mai pierdu 
timpul încercând să înţeleagă cum putuse matahala să scape de 
grenada ucigaşă. El îl zări apoi pe Gregor Drakovici care se 
strecura pe bancheta din spate a luxoasei limuzine, în vreme ce 
doi trăgători deschideau calea trăgând în aer cu AKM-urile lor. 

Vehiculul ce-l transporta pe Gregor demară într-un scrâşnet de 
pneuri, îndreptându-se direct spre epava fumegândă din mijlocul 
curţii. 

Suita operaţiunilor fu momentan întreruptă de un incident 
violent care se petrecea aproape de vehiculul rămas în hangar. 
Trei bărbaţi, cu chip măsliniu, se luaseră la bătaie cu doi soldaţi. 
Aceştia din urmă încercau să-i oblige pe cei trei să intre în 
maşină. Unul dintre ei ducea un sac, pe care Mack Bolan îl 
văzuse mai devreme. Era sacul lui Smolenskov, care nu putea fi 
zărit nicăieri. Cei trei bărbaţi erau cu siguranţă „catârii”, îşi zise 
Războinicul. Cum încăierarea nu se termina, Zarkov interveni: 

— Urcaţi imediat în maşina asta nenorocită, ori vă zbor 
creierii! 

Ucigaşul fusese neatent o jumătate de secundă, iar Bolan nu 
putea să piardă acest prilej. El apăsă pe trăgaci şi aruncă o 
grenadă de 40 mm în vehiculul în care era atâta îngrămădeală. 

Grenada nimeri din plin. Războinicul îşi zise că după aşa o 
explozie nu mai rămăsese nici unul în viaţă. In praful şi fumul din 
jur, el îl zări deodată pe Zarkov. Prăbuşit la pământ. Era vizibil 
rănit, dar nu murise. 

Ei drăcia dracului! Animalul ăsta nu mai crapă odată! îşi zise 
Bolan. El îl zări cum se pune pe picioare, ameţit, dar capabil să 
înjure de mama focului în ruseşte. 

Cu un gest reflex, Justiţiarul apăsă iar pe trăgaci. Sub rafală, 
uriaşul se mai ţinu o clipă în picioare, apoi se prăbuşi, 
zvârcolindu-se în convulsii. Incă o rafală, şi suferinţele îi fură 
curmate definitiv. 

In curte, se sculau în picioare alţi doi mafioţi care reușiseră să 
scape cu viaţă din uriaşa explozie. Cu feţele însângerate, păreau 
nişte fantome în lumina incendiului. Erau nişte ţinte perfecte. 
Grimaldi îl dobori pe unul înainte ca Bolan să-l termine pe al 
doilea. 

Reîncărcându-şi M-16, Războinicul îşi roti arma în toate 
direcţiile. Mirosea îngrozitor a sânge şi cordită. El îl chemă pe 
Grimaldi: 

— Vânător 2, care este situaţia? 

— Aici totul e limpede. Nici o mişcare. Lichidare definitivă, 
Vânător 1. Din nefericire, a scăpat o maşină. Şeful lor a reuşit să 
scape. 

Gregor Drakovici reuşise să fugă. Nu mai avea nici un rost să 
mai zăbovească aici. 

— Adună materialul în TACOM şi vino aici. 

— Sunt deja în drum. Ne întâlnim peste două minute. 

Justiţiarul făcu un tur al câmpului de luptă, verificând dacă mai 
rămăsese vreun supravieţuitor. Lângă uşă, găsi unul care gemea. 
Vizibil în agonie, el ridică ochii înspre Războinic. Erau plini de ură 
şi durere. Explozia îi sfârtecase pieptul şi chipul. Bolan se lăsă 
într-un genunchi lângă el. Muribundul reuşi să bâiguie: 

— De ce? Cine eşti tu? 

Bolan îl privi fără să clipească. 

— Să zicem că nu sunt de la Crucea Roşie. Amicii tăi rusnaci 
au stricat toată afacerea, iar tu nu mai poţi salva nimic. Dă-mi o 
informaţie şi-ţi voi alina suferinţele. 

Bărbatul spuse bâlbâindu-se: 

— Ruşii... Moscova... ne-au trădat... Colonel... Tubbat... 

Bolan îşi notă în minte numele. 

— Te ocupai cu transportul deşeurilor de uranium sau de 
plutoniu? 

— Noi... la Moscova... Ruşii... nu plătesc... expun pe oamenii 
noştri la iradiere... Mincinoşii... Nenorociţii... 

Era tot ce putu să obţină. Bărbatul începu să scuipe sânge, se 
asfixie, horcăi şi îşi trimise sufletul în iad. 

Fără să mai arunce vreo privire în urmă, Justiţiarul se duse la 


întâlnirea cu Grimaldi. 
* 


* * 


Era o bătălie câştigată, dar războiul abia începea. Inamicul era 
în derută neştiind ce să creadă, dar nu trebuiau să-l lase să 
respire. Înainte de a termina cu Brighton Beach, mai trebuiau să 
facă o vizită. 

Grimaldi conducea TACOM-ul. Din depărtare se auzi urletul 
sirenelor care se apropiau, în timp ce ei părăseau depozitul. 
Bolan îi împărtăşi prietenului său sumarele informaţii scoase de 
la „catârul” muribund. 

— Aşadar, ştiu că cel puţin unul dintre fiii lui Drakovici trebuia 
să plece cu avionul spre Moscova împreună cu trei „catâri”, 
observă Jack. Bătrânul Drakovici este creierul afacerii şi toată 
gaşca se va uni ca să se apere. Ce plan ai? A început să fie prea 
cald aici, în Brighton Beach. 

Grimaldi avea dreptate. Timpul le era măsurat. Foarte repede, 
FBI va fi la curent cu războiul lui contra Mafiei ruseşti. lar Winfrey 
şi şefii lui nu trebuiau să fie nişte genii ca să-şi imagineze că acel 
răstimp de douăzeci şi patru de ore cerut de el, nu avusese altă 
motivaţie, decât că el, Mack Bolan, voia să termine cu clanul 
Drakovici într-un stil deloc convenţional, dar cu mult mai eficace. 
Atunci răgazul de libertate acordat avea să se curme. 

— Bine, făcu Justiţiarul. Acum îl vom vizita pe Boss. După ce i- 


am masacrat armata, îi datorăm acest lucru. 
* 


* * 


— Nu vei merge la nici un depozit, auzi? Te duci direct la 
aeroport şi pleci imediat cu fratele tău. 

Era de necrezut ce aflase, dar având în vedere evenimentele 
petrecute în ultimele ore, nu avea nici un motiv să se îndoiască 
de spusele fiilor săi. El nu intrase în panică. Fuseseră asediați de 
un inamic misterios care părea hotărât să elimine Familia şi să 
distrugă visul pentru care luptaseră până atunci. 

Yuri Drakovici simţea că inamicul fără nume şi chip avea să 
vină la el. De fapt, el reprezenta o ţintă uşoară în timp ce se afla 
în restaurantul lui, înconjurat doar de garda personală. 

In adâncul sufletului său, chiar dorea să dea ochii cu acel 
adversar. Ca să se termine coşmarul. 

Toată viaţa sa se înfruntase cu moartea şi cu distrugerea. 
Poate tocmai acest lucru îi dădea un al şaselea simţ, o anume 
intuiţie care îi şoptea că sfârşitul era aproape. 

Dar fie ce-o fi, voia să se asigure că fiii săi vor scăpa cu viaţă 
şi se vor afla la adăpost în Rusia. Succesul operaţiunii conta mai 
mult decât orice. Dacă îi era scris să moară în acea noapte, cei 
puţin cei doi moştenitori ai săi aveau să continue munca 
începută de el. 

— Calmează-te! urlă el la telefon. Şi fă ce ţi-am spus. Vei 
merge la aeroport. Te urci în jetul nostru personal care este gata 
de decolare, cu rezervorul plin. Avem o operaţiune în curs de 
derulare şi asta-i mai presus de orice. Mă auzi? Mai presus de 
orice! Este prea mult bănet în joc. Ascultă-mă bine acum! 
Informaţiile de care ai nevoie ca să conduci afacerile Familiei se 
află într-un seif din casa noastră de la ţară. 

El dictă combinaţia de cifre a seifului. 

— Indiferent de ce se va întâmpla, tu vei conduce această 
operaţiune până la capăt. Clar? 

O tăcere apăsătoare se lăsă la celălalt capăt al firului. Apoi 
Vlad şopti cu o voce ciudată şi distantă: 

— Nu-mi place deloc ce aud, papa. Eu ar trebui să fiu acum 
lângă tine... 

— Taci şi ascultă-mă! îi tăie vorba bătrânul Yuri. Dacă mi se 
întâmplă ceva, tu vei conduce afacerile Familiei. 

— Nu-mi place deloc treaba asta, papa, insistă Vlad. Vin 
imediat acolo şi... 

— Nu! Dacă nu-mi dai ascultare, nu te voi ierta niciodată. M-ai 
înţeles, Vlad? 

Tăcerea de la celălalt capăt al firului păru că nu se mai 
termină. 

— Vlad! 

— Bine. Voi face ce-mi ceri. 

— Contactează-mă de cum ajungi la Moscova, zise Drakovici. 

El închise telefonul. Ura incertitudinea din ultimele sale 
cuvinte. Se întoarse către Serghei Vurailev şi îl întrebă: 

— Câţi oameni avem în restaurante? 

— Treisprezece. 

— Bine că nu sunt superstiţios, făcu bătrânul mafiot. 

În acel moment, se deschise uşa şi apăru un soldat, fost 
comandant în Spetsnaz, Constantin lurabov. Pe faţă i se citeau 
stupoarea şi confuzia. 

— Ce s-a întâmplat? întrebă Drakovici care îşi aprindea o 
ţigară. 

Gardianul spuse bâlbâindu-se că venise un bărbat care-i 
spusese că vrea să vorbească cu şeful. 

— Şi ce-i cu asta? Dumnezeule, ce ţi-a mai spus? 

— A spus că trebuie să închideţi restaurantul în seara asta. ŞI 
că trebuie să trimiteţi toţi civilii acasă. Dacă nu faceţi aşa, 
dumneavoastră veţi fi... A spus că vă va... 

Drakovici asculta cu ochii ieşiţi din orbite. Era absolut de 
necrezut. Avea de-a face oare cu un nebun scăpat de la ospiciu? 
Ori tipul acela avea c... nu glumă! 

El, Yuri Drakovici, care avea la picioarele sale poliţişti 
americani, judecători şi avocaţi. El, care era stăpân în Brighton 
Beach, şi pe care toată lumea îl privea cu respect. 

Cum de îndrăznea ticălosul acela să-l hăituiască de parcă ar fi 
fost un animal? Şi asta, pe propriul său teritoriu, de parcă ar fi 
fost un rahat de câine. Asta nu era doar lipsă de respect, ci un 
adevărat sacrilegiu! 

Era hotărât să-şi răzbune morţii, să-şi spele onoarea şi să-şi 
ofere plăcerea de a asista la spectacolul morţii acelui american. 
O moarte care va fi lentă şi plină de chinuri... 

— Ticălosule! urlă el. 

Se ridică în picioare şi se apropie cu paşi mari de rastelul cu 
arme, ascuns după un dulap cu vase din porțelan. 

— Să vină! Lasă-l pe câinele ăla să vină aici! Trimite-i pe toţi 
clienţii acasă şi pe toţi cei care nu fac parte din Familie. Vom 
vedea dacă are boaşe atât de mari, precum vrea să pară! 

Drakovici urla şi înjura ca un birjar, amestecând divinitatea, 
toată omenirea şi pe mamă-sa chiar. El alese din rastel un HK-11, 
o mitralieră uşoară cu gloanţe de 7.62 mm. 

Luă un încărcător circular cu optzeci de cartuşe şi-l introduse 
în armă. 

— Lasă-l să intre pe nenorocitul ăla, m-ai înţeles? Vreau să-l 
privesc drept în ochi înainte de a-l ucide! 

Capitolul VII 


Bineînţeles, ei erau aşteptaţi, dar telefonul dat ceva mai 
devreme nu avea alt scop decât să-i facă să reacționeze şi să 
comită eroarea de a se regrupa. 

Asta ar fi permis un raid rapid şi cu consecinţe extreme. 

Mack Bolan ştia din experienţă că în situaţiile în care se 
adunau laolaltă mai mulţi răufăcători, există şansa de a se mai 
omori şi între ei. 

Ascuns în unghiul unei alei din spatele restaurantului, cu Uzi 
gata de luptă, Justiţiarul pândea cu ochii ţintă la santinela ce 
păzea ieşirea de urgenţă. Singur, cu puşca de asalt AKM agăţată 
pe umăr, mafiotul bătea pasul pe loc, nervos, uitându-se în toate 
direcţiile, iar Bolan fu nevoit să se retragă repede ca să nu fie 
reperat. 

După ce stabiliseră planul de atac, Grimaldi şi el făcură o 
recunoaştere a întregului cartier din perimetrul în care se afla 
Bear's Head. Restaurantul lui Drakovici era vizibil gol şi numai un 
bec lumina imensul perete de sticlă. Războinicul putea să simtă 
mirosul familiar lui, cel al fricii nemernicilor cuibăriţi acolo, ca al 
animalelor prinse în cursă. Nu cunoştea numărul lor, dar el şi 
pilotul erau pregătiţi să înfrunte o mică armată. Dispuneau doar 
de o forţă de atac devastatoare. Trebuiau să ia iniţiativa şi să 
lovească mai puternic decât inamicul. 

Deja întunericul se lăsase peste oraş şi străzile erau practic 
pustii. 

Justiţiarul estimă situaţia în momentul în care sentinela îşi 
concentră atenţia asupra celeilalte extremităţi a aleii. Uşa de 
serviciu a restaurantului era deschisă larg ca o invitaţie. El putea 
să parieze că marele boss, era deja cu nervii la pământ, iar 
oamenii săi, la fel. Numărul acestora se diminuase substanţial, 
iar afacerile lor murdare primiseră o lovitură fatală. Două 
depozite erau ruină, iar poliţia scotocea acum printre dărâmături. 
Tot ce voiau acum mafioţii era ca starea aceasta să se termine 
oricum ar fi. 

Exact asta dorea şi Bolan. 

Punându-şi banduliera pe umăr, el scoase revolverul Beretta 
93-R, echipat cu amortizor, şi îşi verifică ceasul. Grimaldi, cu al 
său M-16/M-203 în mână. Tocmai intra pe aleea principală. 

Ţinând revolverul cu amândouă mâinile, Bolan îl aţinti asupra 

sentinelei care nu bănuia nimic. 

Bărbatul se întoarse din drum. Când Bolan îi expedie o ogivă 
Parabellum de 9 mm drept în cap. Când sentinela se prăbuşi, 
Bolan se puse în mişcare. Sări peste cadavru cu arma îndreptată 
câte ieşirea de serviciu. A 

Ghemuit în spatele uşii, el aruncă o privire în interior. In fundul 
coridorului, o lampă arunca o lumină lugubră. Era linişte, dar 
Războinicul nu se lua după aparenţe. El vâri Beretta în tocul de 
piele, apucă pistolul-mitralieră Uzi de pe umăr şi intră pe culoar 
gata să ucidă pe oricine i-ar fi ieşit în cale. Nu zări nici o cameră 
de luat vederi în zonă. Când ajunse la capătul culoarului, rămase 
nemişcat ca să vadă ce se întâmplă pe culoarul perpendicular. 
Acesta din urmă ducea înspre bucătării, iar celălalt, în sala mare 
a restaurantului. 

Acolo văzu doi mafioţi cu puşti de asalt, ascunşi după mese. 
Era clar că tipii se aşteptau la un atac dinspre intrarea principală. 

Războinicul se uită din nou la ceas. Peste câteva secunde, 
Grimaldi avea să atace din acea parte. 

El luă o grenadă cu fragmentare, îi trase inelul şi o aruncă în 
mijlocul sălii. Zgomotul făcut de proiectil în momentul în care 
căzu pe podea îi alertă pe inamici. Se auziră strigăte, dar 
Justiţiarul era deja în mişcare. El tocmai se pregătea să tragă o 
lungă rafală de gloanţe, când o voce începu să urle din spatele 
unei uşi. 

— leşi o dată la lumină, ticălosule! Arată-te! 

În clipa exploziei, Bolan era la adăpost. Rafale de armă 
automată făceau găuri mari în uşa pe care ieşise. 

* 


* * 


Grimaldi alerga spre intrarea principală, când auzi un strigăt 
din spatele ferestrelor, urmat de formidabila explozie. Aşadar 
Bolan acţionase. Acum era rândul lui să marcheze. Deschise uşa 
cu o lovitură de picior şi trecu pragul gata să-i măture din calea 
sa pe toţi cei care i s-ar fi împotrivit. 

Mirosea îngrozitor a sânge şi cordită. Sări peste două cadavre 
atinse din plin de explozie. In lumina cernită putu să desluşească 
mai multe siluete. Erau gorile înarmate ce stăteau pregătite să 
întâmpine adversarul din direcţia opusă locului în care se afla el. 
Fără să încetinească paşii, pilotul trase o rafală de proiectile 5,56 
mm, atingând două ţinte. Atunci zări alţi doi pistolari lângă bar. 
Ruşii înjurau şi strigau, neştiind în ce parte să fie atenţi şi 
căutând cu disperare un inamic în carne şi oase. 


46 


Grimaldi puse punct incertitudinii balansând în aer o grenadă 
de 40 mm cu M-203. El era deja cu burta lipită de podea când 
explozia asurzitoare distrugea jumătate din bar şi sfârteca pe cei 
doi pistolari. Urletele lor de durere răsunară în încăpere. 

La rândul său, Mack Bolan împroşca foc pistolul-mitralieră Uzi, 
evitând zona în care se afla pilotul. Prin fumul compact, câţiva 
mafioţi încercau să se împrăştie şi să se refugieze după mesele 
răsturnate. Inamicul era derutat, dând semne de panică. Pilotul 
introduse în M-16 un nou încărcător, apoi se strecură în spatele 
unui stâlp acoperit cu oglinzi. Mai multe gloanţe pulverizară 
sticla, iar Grimaldi scoase o înjurătură când simţi ploaia de 
cioburi ce-i ciuruia obrajii. Işi descărcă furia golind toată 
încărcătura asupra a trei inamici ce păreau că dansează înainte 
de a se prăbuşi ca nişte marionete dezarticulate. 

Din nou, Grimaldi auzi vacarmul asurzitor al ripostelor, fără să 
ştie de unde vin. Imediat însă, văzu o uşă ce se deschise brusc, 
chiar în faţa sa. Un bărbat înalt, echipat cu un AK-47 apăru în 
cadrul ei şi începu să tragă o lungă rafală în sala de restaurant. 

Trăgătorul îl obligă pe Grimaldi să se refugieze din nou în 
spatele stâlpului, în timp ce gloanţele ciuruiau de zor totul în jur. 
Pilotul se asigură cu un nou încărcător. Trebuia să treacă iar la 
acţiune. Dacă rămânea blocat acolo, intra în raza de acţiune a 


grenadei cu fragmentare pe care avea să o arunce Bolan. 
* 


* * 


— Haide, afurisitul, arată-te! Să luptăm ca nişte bărbaţi! 

Imprecaţiile ajungeau la urechile lui Bolan, în mijlocul 
vacarmului teribil. El nu vorbise niciodată cu şeful din Brighton 
Beach, dar ştia că Yuri Drakovici se afla undeva în fundul 
încăperii, hotărât să ducă până la capăt ultima sa bătălie. 

Justiţiarul auzi ţăcănitul unei noi arme automate. Nu ştia de 
unde ieşise posesorul acesteia, dar era clar că reuşise să-l 
blocheze pe Grimaldi în celălalt capăt al imensei săli. Scoase 
atunci penultima sa grenadă, trase inelul şi o aruncă. In 
momentul când sfera metalică atinse solul, Bolan trăgea inelul 
ultimei grenade. Se adăposti şi aruncă o privire acolo unde 
fusese cândva uşa. Acolo văzu un chip ce exprima turbare şi 
furie absolută. De astă dată, îl recunoscu pe Yuri Drakovici. 

Capo stătea lângă intrarea într-un mic salon, apăsând pe 
trăgaciul unei mitraliere cu încărcător circular, împroşcând cu 
gloanţe pereţii, fără să-i mai pese de nimic. 

Bolan balansă grenada cu fragmentare prin spărtura în zid, 

chiar în clipa în care se auzi ultima explozie ce cutremură 
clădirea. Se auzi un prelung țipăt de agonie şi nu fu nevoit să se 
mai uite ca să vadă că pistolarul ce-l ameninţa pe Grimaldi era 
pulverizat. Nu mai putea ameninţa pe nimeni acum. 

Când şi ultima grenadă explodă, Bolan mai aşteptă câteva 
secunde, timp în care nenumărate fragmente de metal ciuruiau 
totul în jur, deschizându-i calea. El se repezi prin zidul spart. În 
atmosfera saturată de fumul acru, îl zări pe Grimaldi, aplecat 
asupra unui trup însângerat. Doi tipi se clătinau ceva mai încolo. 
Aceştia nu fuseseră atinşi din plin fiind ascunşi în spatele unei 
mese răsturnate. Erau ameţiţi şi însângeraţi, dar încă periculoşi. 

Bolan şi Grimaldi deschiseră focul în acelaşi timp. Sub tirul 
încrucişat, primul mafiot se prăbuşi în jacuzzi, urmat imediat de 
partenerul lui. In jurul lor se ridică o imensă jerbă de stropi 
însângeraţi. Bolan mătură spaţiul cu arma sa şi descoperi chipul 
contorsionat al lui Yuri Drakovici. Protejat de o uşă groasă din 
lemn de stejar, reuşise să scape cu viaţă, dar cu multe răni. 

Rusul nu abandonase lupta. El se îndreptă ţintă către Bolan, 
urlând o groază de obscenităţi, în timp ce mitraliera acestuia din 
urmă scuipa o rafală. 

Lunga carieră a şefului uneia dintre cel mai importante Familii 
de mafioţi ruşi se încheiase. 

Bolan şi Grimaldi inspectară prudenţi clădirea. Nu mai era nici 
o mişcare. Nici un semn de viaţă, nici un geamăt. 

— Să ieşim prin spate, făcu Bolan. Trebuie să luăm avionul. 

Restul operaţiunii avea să se desfăşoare la sediul central al 
acestei combine a corupţiei şi ticăloşiei. N 

Grimaldi nu trebuise să pună întrebări. Ințelegea că războiul 
avea să continue la Moscova. 

Capitolul VIII 


Igor Pavlovka nu putea să sufere căldura, mirosul pestilenţial 
şi zgomotul ce domneau în Aden. Imensa poluare îi agresa în 
permanenţă toate simţurile, iar focul său nu putea fi stins decât 
de mirosul sângelui vărsat de duşmanii săi. 

Acest fost ofiţer din KGB îşi petrecuse un sfert de secol XX în 
ceea ce fusese în acea vreme Republica Democrată Yemen. În 
prima perioadă crezuse că va reuşi într-o bună zi să se 
obişnuiască în acel infern al oraşului-port. Nu putuse însă şi, cu 
siguranţă, nu va putea niciodată. 

Poate că era mai bine. Asta îl ţinea în formă, gata de acţiune. 
Când statul arab se debarasase de prietenii marxişti şi se aliase 
cu nordul Yemenului pentru a crea Republica Yemenită, Pavlovka 
fusese constrâns să-şi ia tălpăşiţa, ca de altfel întreaga armată 
de consilieri militari sovietici şi ofiţeri KGB. Părăsiseră ţara, 
aşteptând ca situaţia să se mai relaxeze. 

In curând, afacerile au fost reluate. Spionii şi corupţii de toate 
naţiile se întorseseră acolo. Între timp, zidul Berlinului cădea şi în 
Rusia mijeau zorii unei noi ere democratice. Cei mai mulţi 
răufăcători erau foşti ofiţeri KGB sau Spetsnaz, care nu puteau 
accepta ideea de a intra în şomaj. Mafia rusească, în plină 
înflorire, se insinua oriunde putea. 

Talente deosebite erau astfel utilizate în schimbul unor 
recompense băneşti ce depăşeau cu mult modestele lor salarii 
de pe vremea comunismului. 

Cu douăzeci de ani în urmă, ei puseseră în mişcare un 
mecanism ale cărui forţe puteau fi îndreptate acum într-o 
direcţie opusă. Pavlovka şi noii lui asociaţi din Karachi, Moscova 
şi Statele Unite erau acum arhitecţii unui eveniment ce avea să-l 
lase în umbră chiar şi pe celebrul Ben Laden. Acel eveniment va 
atrage atenţia lumii spre Yemen. Puțin le păsa lor dacă această 
ţară putea deveni astfel catalizatorul unui mare război în Orientul 
Mijlociu. Atunci ei vor fi plecaţi. De acolo şi stabiliţi într-un loc 
sigur. Vor fi oameni bogaţi şi respectabili şi vor putea să-şi 
cheltuiască banii, în vreme ce în acele coclauri, oamenii se vor 
măcelări între ei transformând ţările lor în mormane de ruine 
fumegânde. 

Pavlovka luă de pe masă sticla cu votcă şi-şi umplu o stacană. 
Privi cu indiferenţă AK-47 ce atârna la umărul yemenitului, pe 

lângă pumnalul cu lama curbată, vârât într-o teacă neagră. Era 
nelipsita jambiya. 

Se spunea că în ţară se aflau peste şaizeci de milioane de 
arme de foc. El contribuise din plin la acest fapt. Traficase de 
toate: de la AK-47 şi grenade, până la Stingers. 

Era de apreciat că aici, oricine putea să umble înarmat până-n 
dinţi fără să fie luat la întrebări de autorităţi. Cât despre străini, 
situaţia nu era deloc diferită. Tot ce era de făcut era să ungi osia 
acolo unde era nevoie. 

Arma sa AKM era aşezată pe o măsuţă rotundă să fie la 
îndemână. Mai avea şi un revolver Makarov de 9 mm, precum şi 
un pumnal de comando pus la şold. Nu era la fel de impozant ca 
o /jambiya, dar Pavlovka dăduse dovadă că ştie bine să-l 
mânuiască. 

Sharif. Yemenitul cu chipul brăzdat de cicatrice, dădea semne 
de nerăbdare în liniştea ce părea că nu se mai termină. Era o 
linişte care, în cele din urmă îl făcu să explodeze. 

— Tovarăşe Pavlovka, n-ai putea să-l sfătuieşti pe prinţ să 
renunţe la heroină şi să ia mai bine gat? In Aden, există o 
mulţime de case bune în care poţi să mesteci frunzele 
halucinogene, într-o atmosferă rafinată, cu mai puţine consecinţe 
ca heroina. Sau să se mulţumească doar cu votca pe care o 
aduci prin contrabandă. Prinţul are un comportament mai mult 
decât dezgustător, iar patronul meu nu mai poate să-l suporte. S- 
a săturat să fie atât de dependent de Alteța Sa regală. După cum 
ştii, musulmanii nu au voie să consume băuturi alcoolice. 

Pavlovka ridică din umeri. 

— Ce crezi că s-ar întâmpla dacă autorităţile ar descoperi că 
eşti un important traficant de narcotice, de whisky şi de votcă? 
continuă Sharif. 

Pavlovka bodogăni ceva înainte de a mai bea o duşcă. El se 
sculă în picioare. Era un ditamai zdrahonul, înalt de 1,98 m. El îşi 
scutură pletele lungi, împroşcând în jur cu sudoare. 

— Te sfătuiesc să nu-ţi baţi joc de noi, făcu Sharif, furios. Eu 
am venit aici, tocmai ca să te pun în gardă. Rabiya este în 
culmea furiei. Riscă să fie prins, şi asta, din cauza prinţului tău 
neisprăvit. Nenorocitul acela a devenit extrem de greu de 
suportat. Face scandal şi creează panică în oraş, bate noaptea pe 
la uşile oamenilor şi îl deranjează pe Rabiya în afaceri. Toţi arabii 
ăştia saudiţi sunt extrem de nesuferiţi. Pentru asta, creşterea 
riscului va atrage şi ridicarea tarifelor. 

— La cât? 

— În problema asta trebuie să discuţi între patru ochi cu şefu”. 
Rabiya are multe iscoade în Aden şi în alte părţi. l-a intrat în cap 
că tu şi lacheii tăi moscoviți, adică mafioţii, v-aţi apucat de 
afaceri mari aici, în Yemen. Ar fi suficient să comunice această 
informaţie la Ambasada Americană, care este strâns legată de 
CIA. Or, nu cred că ţi-ar plăcea ca CIA să-şi bage nasul în 
combinaţiile tale oneroase, nu? 

Pavlovka înghiţi găluşca, dar preferă să tacă. 

— Te-aş sfătui să ai o explicaţie cu Alteța Sa, ca să nu i se mai 
adreseze lui Rabiya. Şi să nu-i mai trimită pe cap pe prietenii săi 
din Hezbollah. Rabiya îi va da ce vrea prin intermediul meu, hero, 
coke, cu condiţia ca tu să accepţi noile tarife. Evident, banii 
trebuie să fie plătiţi în „verzişori”, nu în banii maimuţelor. 

Pe Pavlovka, îl cam obosise toată această conversaţie. Se uită 
la ceas. 

— O. K. Atunci rămâne la ora 14. Este o casă de gatlângă King 
Solomon Street. 

— Cunosc locul. 

— Este suficient de şic pentru stăpânul tău? 

— Cred că da. Ne întâlnim la ora 14. Să nu întărzii. 

— Imi pare rău că situaţia a luat o asemenea întorsătură. 

Yemenitul se răsuci pe călcâie şi plecă repede spre ieşire. Cu 
mâna pe clanţă, el spuse deodată: 

— Încearcă să faci în aşa fel încât să nu mai fie nevoie să 
ridice preţurile. O primă în dolari ar putea contribui la aranjarea 
situaţiei. 

Când rămase singur cu gărzile de corp, Pavlovka spuse cu glas 
răsunător. 

— Pot să vă asigur, că nu va fi decepţionat. 

El se apropie de bufet, deschise un sertar şi scoase de acolo 
un telefon portabil. Era echipat cu o staţie de emisie-recepţie, ce- 
i permitea să contacteze Moscova direct, formând un număr 
protejat. El privi la ceas. Apelul pe care îl aştepta de mai multe 
ore întârzia să sosească. Era ceva ce nu mergea cum trebuie. 
instinctul său îl avertiza că e ceva putred la mijloc. De la 
Moscova nu primise nici un semnal, dar asta era de bine. Cel 
puţin aşa îi plăcea să creadă. Cu un presentiment neplăcut, el îşi 
turnă o porţie zdravănă de votcă. Simţea că ziua avea să fie 
lungă. 

* 
x x 


Cu AKM atârnat pe umăr, Pavlovka părăsi camera sa de hotel, 

în faţa căreia lăsă o gorilă de pază. Fu urmat de două gărzi 
înarmate cu AK-47 până la uşa de la celălalt capăt al culoarului, 
pe care o deschise fără să bată mai întâi. 

Doi terorişti din Hezbollah săriră în picioare în acelaşi timp, 
înjurând de mama focului. 

— Nu ştii că trebuie să baţi la uşă? făcu unul cu numele 
Mohamed. 

— Hai, valea! Dispăreţi imediat de aici. Amândoi! 

Pavlovka citi în ochii lor întunecaţi îndărătnicie amestecată cu 
o umbră de ezitare. El puse mâna pe puşcă şi o îndreptă către 
unul din ei, în poziţie de tragere. 

— Nu faceţi bine că mă obligaţi să repet ordinul, făcu el. 
Prinţul nostru nu va fi prea mulţumit dacă pierde o afacere grasă 
din cauza a doi idioţi. 

Cei doi se consultară din priviri şi părăsiră camera aruncând 
uitături ucigaşe. Oamenii lui Pavlovka îi însoţiră afară. 

Când uşa se închise în urma lor, rusul avu nevoie de ceva timp 
ca să-şi obişnuiască ochii cu lumina slabă din încăpere. 

Intr-un colţ mai retras al camerei, pe o canapea albă, el văzu o 
siluetă descărnată. Işi reţinu cu greu o exclamaţie de dispreţ în 
faţa acelui bărbat. Avusese tot ce îşi putea visa un om, bogăţie şi 
putere, dar pierduse totul. 

Cu greu îşi putea închipui cineva că acea epavă ce zăcea în 
faţa lui, numai piele şi os, cu pantofii şi cu lenjeria murdare, era 
un prinţ ce valora cel puţin cincizeci de milioane de dolari. 

Punându-şi arma în bandulieră, Pavlovka luă un scaun. El îl 
puse lângă epava umană, scoase o sticlă cu votcă dintr-un 
buzunar al pantalonului şi se aşeză. Făcu un inventar sumar: 
seringa hipodermică, garoul, lingura şi săculeţul plin cu pudră 
albă erau toate pe noptieră. La lumina lumânării ce ardea la 
capul prinţului Ali al-Aziz Kalbah, Pavlovka îl văzu pe acesta că 
deschide ochii, cu un surâs straniu pe buzele albe. Bărbatul 
plutea într-un paradis artificial. 

— Tu... protectorul meu rus, tovarăşul meu... ce vis frumos... 
eliberatorul meu... 

Prinţul clătina din cap, complet dus. 

Fără să spună vreo vorbă, rusul luă în fugă o porţie zdravănă 
de tărie şi o pulveriză pe faţa lui Kalbah. 

— In picioare, drepţi! lătră el. 

Prinţul bâigui ceva, un fel de insultă, se întinse, apoi îşi atinse 
obrajii cu palmele. Ochii săi aruncau fulgere de mânie. 

— Unde sunt banii noştri? făcu Pavlovka. 

Kalbah fu scuturat de un frison. Părul şi barba, crescute până 
la umeri, erau lipite de sudoare. Pramatia regală puţea ca un 
porc. Pavlovka îşi dădu seama că în cameră era mai cald decât 
dincolo. Mirosul pestilenţial combinat cu căldura îl făcu să urle: 

— Banii! 

— Păi, ţi-am spus doar. Trebuie să sosească... Din Elveţia... 

Prinţul încercă să se sprijine într-un cot. 

— Ştii doar ce mi s-a întâmplat. Sunt un paria, un prinţ ce 
putea fi acum rege. Aş fi putut fi şeful suprem al lumii arabe! Şi 
încă mai pot ajunge! urlă el, înainte de a da drumul unui şuvoi de 
insulte în limba lui. 

— Bine, bine. Ar trebui să moşteniţi câmpiile petroliere din 
Khawahr. Asta, da, lovitură. Scutiţi-mă de povestea asta bună 
pentru babe plângăreţe. O ştiu pe de rost... 

— Şi în plus de asta, optzeci de miliarde de barili. Toate erau 
ale mele. Ale mele! 

— Şi aţi dat cu piciorul la toată averea asta pentru ce? Pentru 
otrava asta... 

— Ce ştii tu? chelălăi Kalbah. Eu sunt un descendent direct al 
casei Sa'ud! lar tu nu eşti decât un găinaţ venit din Rusia... 

— Deocamdată, datorită mie nu sunteţi un hoit. Aşa că tacă-vă 
fleanca şi atenţie la ce spun. De două luni sunt ameţit cu tot felul 
de poveşti de adormit copiii. Am de gând să vă las baltă cu 
lacheii voştri cu tot. Puțin îmi pasă mie de minciunile cu care i-aţi 
îmbrobodit pe amicii din Hezbollah. Trebuie să fie tare fraieri să 
creadă că veţi fi în stare să aruncaţi în aer locurile sfinte din 
Meca şi Medina. Pe moment, aflaţi, ratat nenorocit şi scursură de 
hazna ce sunteţi, aflaţi că am mari probleme. Omul pentru care 
lucrez vrea neapărat să ştie dacă mai faceţi treaba sau ba. Ei, ce 
ziceţi? 

Arabul tăcu. Părea profund impresionat de discursul lui 
Pavlovka. Insultele acestuia îl afectau profund. 

— Este greu să adun aşa de repede douăzeci de milioane de 
dolari, spuse el. Tata a îngheţat trei din conturile mele. Ce am în 
Elveţia este tot ce mi-a mai rămas... 

— Ar fi de dorit să nu fie şi ăsta blocat. 

— Asociaţii mei vor lua avionul... în ce dată suntem azi? 

Pavlovka îi spuse, apoi adăugă: 

— Cred că vă daţi seama că douăzeci de milioane de dolari nu 
vor fi suficienţi... 

— Da, da, făcu prinţul. Vânzarea la licitaţie... şi restul. Sunt 
convins că pe somalezi şi pe pakistanezi nu-i ameninţi cum faci 

cu mine! p 

Pavlovka luă săculeţul plin cu drog. In ochii arabului se ivi un 
fulger de panică. 

— Eu nu-i ameninţ pentru că nu sunt nişte drogaţi afurisiţi şi 
pentru că au dovedit că sunt solvabili. 

Prinţul încercă să arboreze o atitudine autoritară, dar efectul 
fu jalnic. 

— Tu ai venit la mine, nu eu am venit să te rog, făcu el o 
ultimă încercare de reabilitare. 

Cam ăsta era adevărul, gândi Pavlovka. Tocmai acum când 
planul era aproape de reuşită, bossul său făcuse o listă de 
potenţiali cumpărători, care să aibă banii, mijloacele şi hotărârea 
de a şi utiliza ceea ce cumpără. 

El ştia că întotdeauna va exista un anumit număr de terorişti, 
de dictatori, de carteluri ale drogurilor care salivau numai cu 
gândul la perspectiva de a cumpăra ce le oferea ei. Bineînţeles, 
odată cu trecerea timpului, lista se redusese la cei mai serioşi 
cumpărători, care erau capabili să liciteze la sume fabuloase. 

Cu cât ora fatidică se apropia, venea timpul unui război între 
participanţii la licitaţie. Era timpul ca prinţul să decidă dacă intră 
în competiţie sau lasă mână liberă celorlalţi. Pavlovka trase 
fermoarul săculeţului cu coke, scoase nişte pudră albă şi o 
împrăştie cu nepăsare pe noptieră, ştergându-şi apoi degetele de 
haina prinţului. 

— Acum, ascultaţi-mă bine. Sus, în picioare! 

Prinţul clătina ca ameţit din cap. Rusul îl încurajă cu o 
scatoalcă în falcă. 

— O să treceţi la dezintoxicare ca să fiți treaz în timpul 
licitaţiei. Altfel, prietenii vă vor lăsa cu buzele umflate şi vor 
umfla toţi banii din Elveţia... 

— Nu se poate. Am toată încrederea în ei. Vor şi ei ce vreau 
eu. 

— Asta mai rămâne de văzut... Faceţi ce vreţi cu viaţa 
dumneavoastră. Personal, mie puţin îmi pasă dacă crăpaţi din 
cauza blestematului de drog. Asta va rămâne deocamdată la 
mine, făcu el vârând săculeţul în buzunar şi sculându-se de pe 
scaun. Îl păstrez până ce am oferta dumneavoastră. Dacă stricaţi 
afacerea, arunc totul la budă. Trebuie să vă spun. Alteță, că 
acum am alte probleme, create tot de dumneavoastră. Ştiu că vă 
doare fix în cot, dar acum trebuie să plec ca să rezolv porcăria în 
care m-aţi vârât. 

— Te referi la Rabiya? 

— Da, la Rabiya. Furnizorul de vise al Alteţei Voastre. În vreme 
că plutiţi în cele mai înalte sfere şi uitaţi de nedreptăţile vieţii, 
amintiţi-vă că licitanţii noştri vor sosi aici peste două zile. Dacă 
nu aveţi banii... 

Pavlovka se îndreptă către uşă fără să termine fraza. 

— Vor avea nenorociţii ăia de bani! strigă prinţul speriat. Nu 
pot să dorm fără drogul acela! Ce mă voi face dacă voi avea 
nevoie de el? 

Pavlovka îi aruncă peste umăr un zâmbet plin de cruzime. 

— Voi, arabii, sunteţi buni de făcut plecăciuni şi tot felul de 
salamalecuri. Ştiţi unde e camera mea. Nu? Ei bine, în zilele 
următoare veţi fi obligat să faceţi multe plecăciuni... 


Rusul ieşi din cameră urmărit de blestemele prinţului saudit. 
* 


* * 


Sub geaca subţire, Pavlovka avea un revolver Makarov de 9 
mm, cu amortizor. Serghei şi Alexi erau mult mai bine înarmaţi, 
pentru orice eventualitate. 

In momentul în care pătrunse pe uşa din spate a casei unde se 
consuma gat, Pavlovka îi dădu patronului suma convenită mai 
devreme, iar acesta îi dădu lui Serghei un sac din pânză. 

— Camera pe care o căutaţi este în fundul culoarului, pe 
stânga, spuse el. 

Pavlovka străbătu culoarul şi, la lumina slabă îl recunoscu pe 
Sharif care făcea de gardă în faţa unei uşi. Acesta se uită la ceas 
încruntat: 

— Ai întârziat. 

— M-am oprit să cumpăr un cadou pentru patronul tău. Ţi- 
aduci aminte de darul menţionat de tine, de mica primă? 

Sharif păru deodată încurcat şi, deşi rămase încruntat, îi 
conduse pe cei trei ruşi în interiorul unei încăperi mici. 

Acolo se aflau Sharif, un alt yemenit pe nume Mohammed şi 
un al treilea bărbat. Avea un barbişon şi părul era lung şi negru. 
Cei trei erau aşezaţi la o masă rotundă. Rabiya, cu spatele la 
perete, bea cu înghiţituri mici dintr-un pahar umplut cu un lichid 
negru. Avea un aer rece şi absent. Până să înţeleagă ce se 
întâmplă fu prea târziu. 

Cei trei foşti ofiţeri din Spetsnaz îşi scoaseră revolverele 
Makarov şi începură să împroaşte plumb de cum păşiră pragul 
camerei. 

Pavlovka auzi zgomotul înfundat al detonaţiilor. Văzu cum 
Sharif primeşte două gloanţe în gât. Dublul impact îl proiectă 

îndărăt şi pe zidul din spatele lui se ivi o dantelărie roşie în timp 
ce el se prăbuşea mort pe podea. Celălalt yemenit încercă să 
apuce puşca-mitralieră din bandulieră, dar două proiectile îi 
perforară fruntea împiedicându-l să-şi ducă gestul până la capăt. 

Cu o mână, Pavlovka prinse o latură a mesei. El o împinse 
către perete, prinzându-l pe Rabiya la mijloc. 

Strivit de perete, traficantul de droguri deschise gura ca să 
tragă aer în piept. Pavlovka îi vâri revolverul sub bărbie în timp 
ce Serghei punea marele sac alături. 

Fără să scoată o vorbă şi fără nici o ezitare, el apăsă pe 
trăgaci de două ori. Sângele stropi zidul în spatele arabului. 
Craniul lui era sfărâmat. Serghei, cu jambiya lui Sharif în mână, îl 
prinse pe traficantul mort de chica neagră şi ridică pumnalul. 

* 


* * 


A 


Cu sacul de pânză într-o mână. Pavlovka dădu buzna în 
camera prinţului. Gardienii acestuia rămaseră încremeniţi când îi 
văzură pe cei doi zdrahoni ruşi ce îl însoțeau. Pavlovka se 
apropie de drogat şi îi azvârli sacul în braţe. Prinţul făcu ochii 
mari, neînţelegând ce se întâmplă. 

— Deschideţi sacul! porunci Pavlovka. 

— Dar ce vrei să... 

Rusul repetă ordinul. Cu gesturi încete, prinţul desfăcu 
cordonul care lega sacul la gură. Aruncă o privire în interior şi, cu 
ochii măriţi de groază, văzu cum din sac se prelinge sânge pe 
picioarele sale. 

— Rabiya nu ne va mai supăra, prinţe! Mai aveţi la dispoziţie 
două zile! Ori faceţi rost de bani, ori dispăreţi din ochii mei. 

In timp ce se întorcea să plece din cameră, Pavlovka auzi 
strigătele de stupoare ale gardienilor ce se uitau în sacul cu 
sinistrul dar. Un val de blesteme şi înjurături se auzi din urmă. 
Dar rusul nu mai voia să suporte slăbiciunea prinţului. Hotărârea 
sa era luată. 

Când se întoarse în camera sa, îl găsi pe sublocotenentul său 
Alexander Mariov în faţa calculatorului portabil. 

— Un moment, acum soseşte. 

Era vorba de apelul aşteptat de Pavlovka. El îşi puse nişte 
căşti la urechi. 

— Da? zise el. 

Se auzi vocea familiară a lui Vasili Smolenskov, vechiul său 
camarad şi asociat în afaceri. Pavlovka simţi că ziua aceea era 
plină de nenorociri. 

— Tovarăşe, mă tem că s-a ivit o mare problemă. Boss-ul e 
mort! 

Capitolul IX 


— Nu-mi miroase deloc a bine, Striker, mormăi Grimaldi. Am 
afurisita aia de mâncărime între omoplaţi, pe care o simt ori de 
câte ori sunt urmărit de cineva. 

Mack Bolan se uită la limuzina neagră ce rula la o sută de 
metri înaintea lor. În interior se aflau trei gărzi de corp şi bărbatul 
urmărit de ei. Grimaldi, care conducea o berlină închiriată, se 
uita în toate direcţiile şi menținea o anumită distanţă faţă de 
maşina din faţă. 

In acea clipă, Bolan fu obligat să admită că, la fel ca şi 
prietenul său, resimțea din plin efectele voiajului transatlantic, la 
care se adăuga tensiunea şi agitația nervoasă ce precedau lupta. 

Trecuseră multe ore - mult prea multe - de când aterizaseră 
pe o pistă izolată, situată la nord de aeroportul internaţional 
Ceremetievo. Pierduseră o groază de timp cu formalităţile şi cu 
asimilarea unei mari cantităţi de informaţii trimise de Brognola. 

In acelaşi timp, Bolan ştia prea bine că adversarii se regrupau 
şi pregăteau următoarea mişcare. Potrivit şefului de la Justice 
Department, micul aeroport particular unde se afla staționat 
aparatul de zbor Learjet cu care sosiseră, era proprietatea 
comună a celor din CIA şi FSK. Era un nou exemplu al relaţiilor ce 
existau acum între Vest şi Est, se gândi Bolan. 

Justiţiarului îi era greu să accepte asta, dar era o realitate: de 
când Zidul căzuse, CIA şi noua versiune a KGB-ului lucrau mult 
împreună în problemele terorismului internaţional şi, în plus, 
împotriva pericolului reprezentat de proaspetele forţe ale mafiilor 
din Est. 

Bărbatul care-i primise la coborârea din avion nu le inspira 
deloc încredere. 

Căpitanul Mihail Puşkin, de la Serviciul Contraspionaj nu-i 
ajutase deloc. Toate informaţiile primite de la el le erau deja 
cunoscute. Ştiau că familia Drakovici se bucura de protecţie din 
partea poliţiei ruse la fel de coruptă ca şi poliţia americană... 

Cu toate acestea, fie că le plăcea sau nu, erau acum pe 
pământ rusesc, decişi să intre într-un război total dacă era 
nevoie. 

Pentru a primi undă verde să opereze în Rusia, Brognola 
trebuise să negocieze cu cel mai important segment al 
contraspionajului rus şi cu reprezentantul CIA-ului de la 

Ambasada Americană. 

— Minunatul căpitan din FSK s-a manifestat de parcă n-ar fi 
avut habar de toată povestea asta cu „catârii” nucleari. Sau de 
parcă îl durea în cot... în plus, l-a scos basma curată pe Drakovici 
cu neamul lui cu tot, spunând că e un tip respectabil şi, în 
consecinţă, de neatins. Tipul ăla ne crede tâmpiţi! 

Grimaldi avea dreptate, îşi zise Războinicul, nepierzând din 
ochi limuzina ce se îndrepta spre sud, pe lângă râul Moscova. El 
întoarse capul să se uite prin lunetă, iar Jack exclamă zâmbind: 

— Fii liniştit. Am eu grijă de codițe... Deocamdată nu suntem 
urmăriţi. 

Aşa se părea. Era însă bine să nu se încreadă prea mult în 
aparenţe. 

Justiţiarul era convins că oamenii din FSK erau la curent cu 
operaţiunea montată de Drakovici. Ştiau şi din care centrale 
nucleare erau sustrase deşeurile nucleare, pentru a construi un 
reactor nuclear. Un trafic care stătea în gât contraspionajului rus 
şi preşedintelui Puțin. 

Bolan şi Grimaldi se aflau singuri în această afacere extrem de 
delicată, după cum le spusese mai devreme Mihail Puşkin. 
Căpitanul din FSK precizase de asemenea că feciorii Drakovici nu 
erau acuzaţi de nici o crimă pe pământul american şi că nu 
exista nici un mandat internaţional, aşa că nu puteau fi extrădaţi. 
Desigur, puteau fi interogaţi în legătură cu cele întâmplate în 
ultima vreme în Brighton Beach, dar nici nu se putea vorbi de a-i 
priva de libertate şi de a-i scoate cu forţa din ţara în care s-au 
născut. 

Treaba asta însă îi convenea mai mult Războinicului. Calea 
legală le era închisă categoric aşa că puteau folosi metoda forte, 
adică metoda preferată a lui Bolan. 

De altfel, atât Bolan cât şi Grimaldi îşi aduseseră cu ei 
jucărioarele lor preferate. Aici FSK închisese ochii. Le părea rău 
că n-au putut aduce şi vehiculul de război TACOM cu ei. Prietenia 
ruso-americană avea limitele ei... Totuşi, în portbagajul berlinei, 
se afla un mic arsenal ce le oferea tot ce-şi puteau dori cei doi 
justiţiari pentru a porni un război împotriva clanului Drakovici. 

Singurul fir pe care-l primiseră de la Puşkin era deocamdată 
adresa lui Vasili Smolenskov. Căpitanul rus insistase chiar ca ei 
să-şi înceapă cercetările de la acest punct. Adresa era bună, era 
deja verificată, dar insistența lui Puşkin era mai mult decât 
suspectă... 

După două ore de pândă în faţa imobilului fostului agent din 

KGB, avură noroc să vadă cum pasărea îşi părăseşte cuibul. Dacă 
şi restul informaţiilor primite de la Brognola erau fiabile, Bolan 
putea să tragă concluzia că Smolenskov se îndreaptă către un 
local de noapte ce aparţinea fraţilor Drakovici. Bineînţeles, 
căpitanul din FSK putea fi un corupt nenorocit, iar mafioţii să fie 
deja preveniţi... 

— Cred că suntem de acord în ceea ce priveşte situaţia, îi 
spuse Bolan prietenului său. De aceea lucrăm noi doi singuri, 
fără să-i spunem nimic amicului nostru, Puşkin. 

— Suntem noi singurii dar nu puteam face abstracţie de 
necunoscut şi de ceața în care ne aflăm. 

Cu o oră mai devreme. Războinicul primise o ultimă informaţie 
de la Brognola. Mai mulţi angajaţi ai companiei Aeroflot, un 
bagajist, doi funcţionari vamali şi un membru din conducere 
decedaseră în ultimele zile în condiţii suspecte. In acelaşi timp, 
nici un „catâr” nu fusese detectat în aeroporturile internaţionale, 
dar atât Brognola, cât şi Bolan nu credeau în morţile naturale. 

Ca să poată nimici inamicul, cheia se afla aici, la Moscova, şi ei 
trebuiau să afle unde erau expediate mărfurile nucleare. Toate 
echipele din Black Warriors Ranch erau în priză zi şi noapte, ca 
să afle ceva, orice detaliu menit să-i pună pe o pistă bună. 

Până atunci trebuiau să se descurce cum puteau. 

Limuzina neagră se opri chiar în faţa unui club. 

Ştiau că localul se numeşte Drake şi era locul preferat de elita 
moscovită, pe cât de bogată, pe atât de dornică să-şi cheltuiască 
banii. Grimaldi îşi făcuse o idee precisă despre acest gen de 
local. Era o cloacă plină de mafioţi şi gorilele lor, de prostituate 
de lux, dar şi de o mână de afacerişti care veneau să discute cu 
seniorii crimei locale. 

Grimaldi parcă maşina la douăzeci de metri distanţă de 
„selectul” club. Bolan văzu un tip ce ieşi din local şi se îndreptă 
către limuzină. El deschise portiera. Din limuzină cobori 
Smolenskov. Fostul KGB-ist fu imediat încadrat de doi baby- 
sitters ce veniseră cu el în maşină. Doi portari, la mare ţinută, 
aveau grijă de clienţii obişnuiţi ai localului. Erau de fapt soldaţii 
clanului Drakovici. Era greu să treci prin filtrul lor, mai ales dacă 
primiseseră semnalmentele Justiţiarului... 

— Bine, eu o să scutur crăcile, să vedem ce ne cade în poală, 
făcu Războinicul. 

— Dacă pică... 

— Tu ai să fii primul care află. 

Aruncând o ultimă privire în spate, el nu zări nimic ieşit din 

comun în trafic. Cobori din maşină. Afară era extrem de răcoare. 
Cu toate astea. Bolan simţi un val fierbinte de adrenalină în corp. 
Armele ascunse sub geacă erau singurul confort de care avea 
acum nevoie. In buzunar, Justiţiarul avea pregătit un „mic cadou” 


pentru Smolenski, cu ocazia întoarcerii acestuia în ţară. 
* 


* * 


Le fusese întins un os, iar ei muşcaseră. Americanii erau 
hotărâți să fie cu ochii în patru. 

Căpitanul Mihail Puşkin ordonă sergentului Zilaya Dodev să 
parcheze maşina în cotul făcut de o alee, la câteva zeci de metri 
de Drake. Când şoferul său - un as al filajului - stinse farurile şi 
întrerupse contactul, Puşkin observă pe bărbatul atletic care se 
recomanda Belasko, şi care se îndrepta către localul de noapte. 
El părea relaxat şi nu dădea nici o atenţie portarilor. 

Puşkin îşi zise că tipul ăsta îi este total antipatic şi, ca să se 
asigure, îşi pipăi Makarov-ul de 9 mm, de la subrat. 

Dacă era nevoie, putea să se folosească de două puşti de asalt 
AKM, ce aşteptau în portbagaj. 

Stând în aşteptare, el reflecta la situaţia de faţă. Odată cu 
desfiinţarea KGB-ului, el alesese o cale foarte personală făcând 
dovadă de o mare viclenie şi prudenţă. Când foştii săi camarazi 
părăsiseră ţara, el a hotărât să nu părăsească vasul care 
începuse să se scufunde, fără să piardă contactul cu bărbaţii 
importanţi şi puternici ce aleseseră altă ţară. 

Când Puşkin vorbea de anumiţi ofiţeri KGB plecaţi din ţară, el 
ştia că ei plecaseră să ungă angrenajele grelei maşinării ale unui 
imperiu criminal. La început, pe vremea când cei din familia 
Drakovici se lansau deja în afaceri, Yuri contactase un mare 
număr de oameni, dar puţini dintre cei ce activau în FSK 
acceptaseră să devină ochii şi urechile celei ce avea să ajungă 
organizaţia cea mai criminală din Rusia. 

Istoria Rusiei era plină de suferinţă şi moarte. Când ţara se 
eliberase de sub greaua carapace comunistă, Puşkin îşi dăduse 
seama imediat că lucrurile nu se schimbaseră deloc, că totul 
rămăsese exact ca înainte. Supravieţuiau doar cei mai puternici. 
Aceştia aveau bani, aveau armata şi hotărârea necesară. Exista 
în continuare penuria alimentară, criminalitatea şi corupţia, fără 
a mai socoti şomajul, alcoolismul, problemele drogului şi a 
sinuciderilor în sânul maselor. Nici măcar simple elemente ale 
civilizaţiei, ca instalaţiile sau încălzirea locuinţelor, nu funcționau 
normal. 

Noua Rusie făcea parte dintr-un coşmar. Şi în aceste condiţii, 
era de preferat să trăiască în umbra mafiei ruseşti, să se 
îmbogăţească protejând pe marii corupți, furnizându-le toate 
informaţiile utile pentru a fi feriţi de primejdie. Era mult mai bine 
decât să intre direct în armata mafioţilor şi să trăiască cu frica în 
suflet că va pieri de un glonţ în cap, tras de o mână anonimă. 

Mihail Puşkin încercă un uşor sentiment de deprimare la 
gândul că se lăsase prea uşor corupt. Dar mortul de la groapă nu 
se mai întoarce. Trecuse deja multă vreme de când primea 
îndemnizaţii lunare de la un intermediar între el şi Drakovici. 
Intotdeauna visase să devină bogat. 

Aşa mergea viaţa în Rusia. 

Numai că acum, şeful cel mare era mort. Fusese ucis de nişte 
necunoscuţi în restaurantul său din Brighton Beach. Puşkin se 
întreba dacă nu cumva această dispariţie bruscă nu avea să-i 
schimbe existenţa. Avea oare să rămână alături şi de fiii 
bătrânului Yuri? 

lar acum, ca lucrurile să se complice şi mai mult, apăruseră şi 
cei doi americani, pretinzând că sunt agenţi din Justice 
Department, cu care superiorii săi îi ordonaseră să coopereze. 

Trebuia să se joace de-a şoarecele şi pisica, dar nu se temea 
de tipii aceia. Cu siguranţă, nu veneau ei în Rusia ca să-i 
interogheze pe alde Drakovici sau Smolenskov, aşa cum ziceau. 
Nu semănau deloc cu agenţi speciali din Justice Department şi 
nici din vreo altă agenţie americană. 

Aveau ceva foarte rece şi dur în ochii lor... Mai văzuse el 
asemenea ţipi pe vremea KGB-ului. Ar fi fost în stare să parieze 
pe un milion de dolari - pe care nu-i avea - că venirea lor acolo 
era relaţionată cu ultimele evenimente din Brighton Beach. 

El îl observă pe celălalt american care se recomandase Jack 
Grisham. Acesta supraveghea clubul cu un aer nonşalant, 
sprijinit cu spatele de caroseria maşinii. 

Puşkin ştia că în acel moment fraţii Drakovici se aflau în biroul 
lor, din fundul clubului, iar că Smolenskov fusese chemat la 
Drake în chestiunea traficului nuclear. Acest gunoi ştia totul 
despre operaţiunea aceasta. De fapt, chiar KGB-ul îl însărcinase 
cândva cu controlul şi supravegherea tuturor siturilor de blocaj a 
armelor nucleare - precum şi cu deplasarea unor cantităţi în 
cadrul unor campanii de dezarmare. KGB avea ofiţeri ce lucrau 
permanent în centralele nucleare ruseşti. 

Când KGB-ul îşi încetă existenţa, bebeluşul său a fost pasat la 
FSK. 

La început nu i-a fost deloc uşor să selecteze oamenii capabili 
din centrele pe care autorităţile erau hotărâte să le închidă. Cei 
care refuzau banii şi amenințau că vor vorbi nu mai mureau de 
bătrâneţe. Sfârşeau cu un glonţ în cap. 

Atunci, numai atunci, afacerile au început să se mişte cu 
adevărat. 

— Nu credeţi că ar trebui să încercaţi să mai sunaţi? 

Pierdut în reflexiile sale, Mihail Puşkin tresări ca sculat brusc 
dintr-un coşmar. 

— Hm. O clipă, Dodev. Am trimis deja două mesaje. Cred că 
sunt prinşi într-o reuniune importantă. li mai las încă puţin. 

— Dar ce vor să facă americanii? Dacă acel Belasko are de 
gând să le întrerupă reuniunea ca să-i ia la întrebări pe cei doi 
băieţi Drakovici şi pe Smolenskov, s-ar putea să dăm de bucluc... 

— Dacă vrei să rămâi cu mine, Dodev, va fi nevoie să-ţi 
foloseşti mai mult cerebelul. Tocmai din motivul ăsta i-am adus 
pe sticleţii ăia aici. Asta şi vreau. Să iasă un bucluc! Un simplu 
telefon nu i-ar fi convins pe ai noştri. M-ar fi considerat un 
paranoic şi un tâmpit. Dacă americanii sunt într-adevăr ceea ce 
pretind că sunt atunci oamenii noştri trebuie să-i cunoască 
îndeaproape. De foarte aproape. 

— AŞ putea să te întreb, tovarăşe, ce pot fi în realitate ăştia 
doi, dacă nu sunt din Justice Department? 

Puşkin clătină din cap, enervat. 

— la mai scuteşte-mă de tovarăşeala ta! De zece ani s-a 
terminat cu tovărăşia! Cât despre întrebarea ta, am aşa o 
presimţire că vom afla repede de tot răspunsul. 

* 


* * 


Smolenskov intră în biroul spaţios, împreună cu gorilele sale. 
Cei doi fraţi se certau între ei. După ce tatăl lor murise, certurile 
dintre Gregor şi Vlad erau ca cireaşa de pe tort. 

— Sunt convins că americanii vor să ne interogheze în 
legătură cu masacrul din restaurant! spuse Vlad. Vor să ne bage 
în sperieţi cu tot felul de ameninţări. Tu eşti jurist. Mă bazez deci 
pe arta ta ca să-i ameţeşti. După câte ştiu, nu au nici o probă că 
am comis vreo crimă în ţara lor. 

— Puțin îmi pasă mie de americani! făcu Gregor. Aranjez eu cu 
ei. Ce mă preocupă acum cel mai mult este să-l repatriem pe 
tata şi să-i facem o înmormântare decentă. Acum tu vii şi-mi spui 
că tata te-a numit şef după el, adică eu sunt doar un ţăran şi 
operaţiunea în curs trebuie să se încheie repede şi satisfăcător. 

În afară de semnătura tatei pe hârtiile astea, nimic nu dovedeşte 
că sunt veritabile. 

— Ai grijă ce spui, Gregor! L-am iubit pe tata la fel de mult ca 
şi tine, poate chiar mai mult. Şi niciodată nu i-am înşelat 
încrederea. 

— Asta ce vrea să însemne? 

— Înseamnă că nu o singură dată mi-am riscat viaţa vărsându- 
mi sângele pentru Familie. 

Smolenskov încercă să nu se amestece în această dispută 
puerilă. Zborul lung de la New York contribuise la accentuarea 
stării de enervare cu care plecase spre Rusia. Era în stare să facă 
moarte de om. În plus, p drum îl ajunsese din urmă ştirea morţii 
şefului său. Acum trebuia să adune cioburile, să se ocupe de 
duşmani, dar să pună la punct ultimele detalii ale operaţiunii în 
curs de desfăşurare. 

Mânat de urgenţa situaţiei, Smolenskov se hotări să ia frânele 
în mâini. 

— Ajunge! _ 

Cei doi fraţi înlemniră stupefiaţi. In ochii lor se vedea o 
condamnare la moarte. 

— Aşa onoraţi voi memoria părintelui vostru? Comportaţi-vă ca 
nişte adevăraţi bărbaţi, ca nişte soldaţi, pentru numele lui 
Dumnezeu! Avem o operaţiune importantă de dus la bun sfârşit 
şi de rezolvat probleme serioase. Acum, ascultaţi-mă cu atenţie, 
amândoi. Peste câteva zile, când voi putea intra în contact cu 
anumiţi diplomaţi, voi aranja repatrierea rămăşiţelor pământeşti 
ale lui Yuri. Autorităţile americane vor încerca să oprească 
cadavrul ca să vă oblige să vă întoarceţi acolo şi să depuneţi 
mărturie, dar rezolv eu şi treaba asta. Eu, care am fost prietenul 
lui cel mai apropiat, confidentul şi partenerul său în afaceri, nu 
aştept decât un singur lucru de la voi: să-l răzbunaţi aşa cum se 
cuvine. 

El făcu o pauză, ca să dea mai multă greutate vorbelor sale, 
înainte ca să facă un semn către documentele din mâna lui Vlad. 

— Acum, vreau să mă uit la astea. 

Fratele cel mare ezită. El măsură din priviri gorilele lui 
Smolenskov, apoi mormăi: 

— Oare e cazul să discutăm despre treburile personale de faţă 
cu ei? _ 

Smolenskov încleştă din dinţi, înăbuşindu-şi furia. In cele din 
urmă, el făcu un semn către cei doi zdrahoni. După ce aceştia 
părăsiră camera, el merse direct la birou şi smulse hârtiile din 

mâna lui Vlad. 

Acesta sări imediat ca ars. 

— Oi fi fost tu prietenul cel mai apropiat al tatei şi l-ai ajutat 
chiar să pună pe picioare organizaţia, dar eu sunt unicul 
moştenitor al tuturor afacerilor sale. lar braţul meu drept este 
Gregor - nu tu. Aş vrea ca totul să-ţi fie clar! 

Smolenskov adresă un zâmbet straniu celor doi fraţi şi lăsă 
hârtiile pe birou. Yuri bătuse singur la maşină ultimele sale 
hotărâri şi tot el le semnase. Smolenskov era uimit de faptul că 
el îl cunoştea cu mult mai bine pe bătrânul Drakovici decât 
propriii săi fii. Nu se îndoia câtuşi de puţin de autenticitatea 
testamentului. Semnătura lui Yuri Drakovici era suficientă ca să-l 
autentifice. 

— Ştiu perfect ce cuprinde documentul ăla. Tatăl vostru l-a 
revăzut împreună cu mine înainte să-l bată la maşină. Eu sunt în 
măsură să autentific testamentul pentru că eram acolo când l-a 
semnat. 

Vlad îl privi cu ură şi neîncredere. 

= Ce? 

— Inainte ca să faceți atâta tărăboi, ştiţi măcar despre ce e 
vorba acolo? 

Tăcerea ce urmă fu elocventă. 

— Bineînţeles că habar n-aveţi. Sunt numele - codificate - alte 
tuturor contactelor, unde şi cum pot fi utilizate ca să poată fi 
finalizată operaţiunea în curs de desfăşurare. Vlad, uită-te la 
pagina 3. Dacă nu eşti convins, îţi arăt eu... 

Smolenskov văzu cum chipul fiului cel mare oglindeşte 
confuzia. 

— Vezi numele scrise acolo? 

— Da, şi ce-i cu ele? 

— Reprezintă PALS. 

— Ceee? 

— Permissive Action Links, codurile de acces ce permit 
utilizarea armelor nucleare. 

În prezent, Smolenskov ştia că cei doi fraţi sunt numai ochi şi 
urechi. 

— A! Văd că aţi început să înţelegeţi. Ca vechi ofiţer KGB, 
cunosc foarte bine că în ţara noastră există încă mai mult de 
treizeci de mii de arme nucleare stocate peste tot, cu toate că i- 
am convins pe americani că avem doar douăzeci de mii. Pe 
vremea când voi eraţi încă nişte copii, una din misiunile noastre 
era să asigurăm supravegherea mai multor situri de acest fel. Eu 

şi tatăl vostru am avut sarcina să controlăm închiderea a două 
centrale nucleare pe care sovieticii nu le mai puteau menţine din 
motive financiare. A fost nevoie să scăpăm de mari cantităţi de 
deşeuri nucleare. Cum bine ştiţi, anumite zone sunt un dezastru 
ecologic. Cernobilul este locul cel mai cunoscut. Într-una din 
centralele noastre exista o cantitate imensă de deşeuri ce 
puteau fi tratate. Recuperarea lor era extrem de delicată. Atunci 
am avut ideea de a angaja muncitori care să ne ajute în treburile 
cele mai periculoase ale operaţiunii. Le-am arătat cum pot fi 
recondiţionate acele deşeuri în conteinere din oţel. Am reuşit să 
demontăm un reactor. In afară de profitul enorm obţinut de la 
amatorii din lumea a treia, eu şi tatăl vostru am conceput un 
plan ca să devenim grupul cel mai puternic, cel mai bogat din 
lumea crimei organizate. 

— Cum anume? 

— Simplu. Nu pot exista bogaţi fără să existe şi săracii. Pentru 
ca o mână de oameni să huzurească, trebuie ca mulţi să sufere. 
Este o lege elementară a naturii. Noi voiam să facem parte din 
minoritate. Şi pentru a fi cei mai puternici, trebuia să dispunem 
de puterea nucleară! 

— Ce spui? 

— Nu, nu este ce crezi tu. Trebuia să continuăm ceea ce ştiam 
să facem cel mai bine. 

Smolenskov făcu o pauză, apoi continuă înflăcărat: 

— Am utilizat toate contactele pe care le deţineam în mafii şi 
în grupările teroriste. Am pus la punct o reţea de „catâri”. 
Cunoaşteţi deja detaliile procedurii... Aceşti oameni erau plătiţi şi 
fiecare spera să câştige şi mai mult la sfârşitul operaţiunii. Acum, 
ascultaţi-mă cu atenţie. Priviţi numerele înşirate pe pagina 3. 
Este bine să le memoraţi. Ştiu că sunt un SS-20, o rachetă 
balistică de distanță medie, cu trei capete nucleare 
independente, cu o putere cuprinsă între o sută cincizeci şi trei 
sute de kilotone. Aceste rachete pot fi transportate de un vehicul 
cu şenile şi pot ţinti la patru mii de kilometri distanţă. SS-20 se 
află acum într-un depozit din Karachi. Este păzit de unul dintre 
oamenii-cheie ai acestei operaţiuni, colonelul Tubbat. 

Smolenskov tăcu în timp ce fraţii Drakovici studiau pagina 3 
cu frunţile încruntate. 

— Acest SS-20 nu este decât prima rachetă dintr-o serie în 
curs de fabricaţie. Am vorbit cu oamenii mei aflaţi acolo. Piaţa 
este pregătită deja pentru prima vânzare. 

Era vădit faptul că Vlad nu aprecia prea mult turnura 


66 


evenimentelor. 

— S-ar spune că tata ţi-a acordat o mare încredere. Sper că n- 
ai de gând să ne faci vreo figură... 

— Ce vrei să spui cu asta? 

— Vreau să spun că ai putea dori să fii singurul care 
moşteneşte totul. 

Smolenskov se sufoca de indignare. 

— Dacă aş fi în locul tău, aş fi mai atent la ce naiba spun, 
băieţaş. Dacă nu duceţi operaţiunea până la capăt, şi dacă aveţi 
impresia că vă puteţi mulţumi doar cu un gunoi de câteva 
milioane pentru traficul vostru de mizerie, vă sfătuiesc să citiţi şi 
pagina 5. 

Cei doi citiră pagina indicată, în vreme ce colonelul 
reproducea din memorie: 

„Voi trebuie să continuaţi operațiunea. Dacă nu vă veţi achita 
de obligațiile ce reies din contractele în care sunt eu angajat, 
Vasili Smolenskov va trece la îndeplinirea sarcinilor şi va face în 
aşa fel ca totul să se desfăşoare după cum a fost prevăzut, fără 
voi.” 

Colonelul aşteptă ca fiii să termine de citit. 

— Văzându-vă fețele, s-ar zice că citiți pentru prima dată 
aceste foi. Cum aşa, Vlad? Nu ai avut atâta curiozitate să citeşti 
pagina 2, în care puterea a fost pusă în mâinile tale? Nu i-ai dat 
fratelui tău, juristul, să citească şi el? 

Tăcerea lor jenată era mai grăitoare decât orice răspuns. 

— Păi, nu am avut timp, zise Vlad. Cred că poţi să înţelegi 
asta. In ultimele zile am fost prins până peste cap. A trebuit să 
consolidez câteva sectoare din afacerea noastră, în Statele Unite 
şi aici, la Moscova. Am fost obligat să recrutez noi soldaţi ca să 
compensăm pierderile din New York. 

— O, bineînţeles. Atunci, la treabă. Invăţaţi pe dinafară toate 
codurile PAL, apoi ardeţi documentul: Şi nu vă mai uitaţi aşa la 
mine! făcu Smolenskov când îl văzu pe Vlad încleştând 
maxilarele. 

Brusc se auzi ţârâitul telefonului celular care se afla pe birou. 
Vlad răspunse: 


— Da? 

Smolenskov îl văzu cum se schimbă la faţă. 

— Ce spui? 

Confuzia făcu loc fricii, când întâlni privirea colonelului. 
— Descrie-mi-l! 


Smolenskov simţi un fior rece pe şira spinării. 

— Să nu vă mişcaţi de acolo! strigă Vlad cu o voce spartă. 

El mai ascultă câteva clipe, apoi zise: 

— Nu, să nu faceţi nimic! 

Când fiul cel mare închise telefonul, Smolenskov văzu aceeaşi 
expresie de turbare pe care o văzuse adesea pe chipul lui Yuri. 

— Au sosit aici! spuse tânărul. 

— Ce tot vorbeşti acolo? făcu neîncrezător colonelul. 

— Da. Americanii au sosit aici, la Moscova! urlă noul stăpân. 
lar dementul care l-a ucis pe tata este pe punctul de a pătrunde 
în clubul meu! 

Capitolul X 


În club domnea o atmosferă zgomotoasă, iar fumul putea fi 
tăiat cu cuțitul. Mack Bolan privi în jurul său, reperând în primul 
rând pe mafioţii de serviciu, cu costumele lor de mii de dolari ce-i 
făceau să semene cu marii gangsteri din anii '30. Erau acolo vreo 
zece din aceştia, deşi puteau fi şi mai mulţi în acea învălmăşeală. 
Bolan înainta cu precauţie căutând să aibă lângă el clientela şi 
evitând să se întâlnească cu oamenii de ordine. 

Locul era imens, decorat extrem de ţipător, în auriu, argintiu, 
piele şi teck. De o parte şi de alta a ringului de dans, erau două 
baruri lungi. Erau foarte uşor de identificat mutrele tipice ale 
marilor escroci şi ticăloşi certaţi cu legea. Aveau acolo o întreagă 
armată. Gorile cu chipuri de ucigaşi erau peste tot. Răspândite în 
mod strategic. Pe sub hainele lor fin croite, se vedeau umflăturile 
caracteristice. Unii dintre ei aveau căşti în urechi ca să poată 
comunica între ei. 

Rezemat de o tejghea, Războinicul privea cu dezinvoltură în 
jurul lui. Nici urmă de Smolenskov sau de băieţii Drakovici. 
Probabil că stăteau retraşi într-un birou mai ferit, unde puteau 
vorbi de afaceri. 

O parte a planului său consta în lăsarea unui mesaj 
barmanului - un mesaj care trebuia să întărâte adversarul, să-i 
clatine încrederea şi să-i vâre frica în oase. Obiectivul final era 
să-l răpească pe Smolenskov. Asta nu mai era o chestie de 
rutină. Voia să-l interogheze şi să-l folosească drept momeală 
pentru fraţii Drakovici. Adoptând această tactică nu dădea 
dovadă nici de simplicitate şi nici de fineţe, dar timpul era 
împotriva lui şi nu avea de ales. 

Războinicul vâri mâna în buzunar şi scoase un săculeţ din 
catifea neagră pe care îl puse pe tejghea. Chipul barmanului se 
întunecă atunci când Bolan îl întrebă: 

— Vorbiţi engleza? 

Zâmbetul pe care i-l adresă barmanul cu aspect de măcelar 
semăna mult cu o declaraţie de război. 

— Bineînţeles. Suntem aici într-o ţară nouă. Avem mulţi clienţi 
americani. 

Bolan făcu un gest spre săculeţul de catifea. 

— Am aici un cadou pentru Vasili Smolenskov. 

— Pentru cine? 

— Nu am timp să mă amuz cu jocul ăsta stupid, tovarăşe. 
Spune-i lui Smolenskov că are un cadou de la prietenul lui 
american. Am făcut o călătorie destul de lungă ca să-l aduc. Va 
înţelege el. Ce mai aştepţi? 

Barmanul ezita. 

— Şi ce câştig eu din treaba asta? 

Bolan scoase o bancnotă de o sută de dolari SUA. 

— Ascultă, tavarişci. O să vorbesc cu Vasili mai târziu. Ştiu că 
acum este ocupat. Te descurci tu ca să primească darul meu 
chiar acum, de acord? 

Rusul luă bancnota din mâna lui Bolan şi dădu din cap. 

— Pentru banii ăştia, consideră că treaba e făcută. Bei ceva? 

— Nu. Noapte bună. 

Bolan ştia că trebuia să dispară repede, când îl zări pe 
Smolenskov dând buzna pe o uşă. Pe faţa lui se citea furie şi 
nelinişte. Cineva îl prevenise. Fostul colonel, urmat de doi 
pistolari şi feciorii Drakovici îşi croiau drum prin mulţimea din 
local. Cu toate simţurile în alertă, Justiţiarul se pregătea să se 
folosească în caz de necesitate de Magnum Desert Eagle. 

În clipa când ajunse la uşă, Războinicul se pomeni în spatele 
unui grup de cheflii veseli care făceau un tărăboi monstru. El ieşi 
după ei afară pe trotuar şi se amestecă în şuvoiul trecătorilor, 


pierzându-se în întuneric. 
* 


* * 


Smolenskov încerca să se liniştească. Misteriosul asasin 
american se afla aşadar la Moscova şi venise la club ca să-i 
provoace. Ei bine, putea să se creadă un cowboy dacă aşa îi 
plăcea, dar nu va mai pleca de aici cu viaţă, îşi zise el. lar 
ultimele sale clipe vor fi interminabile şi îngrozitoare... 

Urmat de cei doi fraţi, el străbătu clubul. Dacă îl va vedea pe 
nemernicul de american, îl va recunoaşte negreşit. Niciodată nu 
avea să-i uite ochii aceia teribili ce păreau să-i pătrundă în cele 
mai adânci tainiţe ale sufletului. 

— Calmează-te! făcu Vlad. 

El continua să caute, dar locul era prea mare şi era prea mult 
fum şi prea multă lume. 

— Mă ocup eu de treaba asta! făcu Vlad. 

El începu să dea ordine prin staţia de radiorecepţie. Probabil 
că soldaţii săi aflaţi afară aveau să fie alertaţi. 

Fostul ofiţer KGB-ist continua să se îndrepte către ieşire, 
căutând cu disperare un indiciu. 

— Colonele Smolenskov! Domnule! 

Îl striga barmanul care agita un săculeţ negru. 

— Ce naiba ai acolo? 

Barmanul ezită, presimţind că aducea veşti proaste. Putea să 
se trezească cu un glonţ în cap. 

Colonelul îl lăsă să-i transmită mesajul, apoi, cu dinţii 
încleştaţi, smulse săculeţul şi-l deschise. Avea o bănuială privind 
conţinutul lui. Când scoase dinăuntru imensul diamant, rămase 
ca blocat. 

— Asta e un nebun de legat, şopti el ridicând diamantul în 
dreptul ochilor. O caută cu lumânarea! Las' că-i arăt eu lui, 
distracţie... 

El simţi o mână pe umăr. Era Vlad. 

— Unul din portari crede că l-a reperat pe omul nostru, făcu el. 

— Vlad, Gregor, ascultaţi-mă bine! strigă Smolenskov ca să 
acopere muzica. Operaţiunea noastră ne obligă să plecăm 
imediat din Moscova! Sunaţi-l pe Suganov. El va pune toţi soldaţii 
pe urmele nebunului. Oferă-i o recompensă celui care ne va 
aduce capul lui şi oferă şi mai mult celui care îl va prinde viu. Noi 
avem lucruri mai urgente de făcut. 

El se întrebă dacă cei doi îl înțelegeau. 

— S-a înţeles? 

— Nu! Eu am să-l ucid pe ucigaşul tatălui meu! răcni Vlad. O 
să-l omor cu mâna mea. Du-te-n... mă-ctii, Smolenskov! Asta este 
loialitatea ta? 

— Dacă ar mai fi fost viu, tatăl tău nu ar fi avut decât o 
singură prioritate: să ne consacrăm numai reuşitei operaţiunii. 
Asta este loialitatea mea. El ţi-ar fi spus să amâni ceasul 
răzbunării pentru altă dată, când va sosi momentul. Lasă-i pe 
soldaţi să se ocupe de nefericitul ăla. Ne aşteaptă un Antonov în 
afara oraşului. Am dat toate dispoziţiile înainte să vin aici. 
Trebuie să plecăm urgent la Karachi. Acum vă sugerez să ieşiţi 
prin spate, să vă urcați în maşinile voastre şi să mă aşteptaţi la 
aerodrom. Ştiţi unde se află, nu? 

— Da. Acolo unde tata avea un elicopter particular şi al doilea 
jet al lui. Undeva la sud de Ogal. 

— Exact. Sunteţi hotărâți să ascultați ultimele dorinţe ale 
răposatului vostru tată? 

Pentru Smolenskov sosise momentul adevărului. 

Cei doi fraţi se consultară din priviri. Ezitau. 

— Ei, bine? Nu avem timp de pierdut! 

— Foarte bine, plecăm, făcu în cele din urmă Vlad. 

— Şi tu, Gregor? 

— Accept. Dar vreau să am certitudinea că ucigaşul tatii e 
mort. Dacă aud vreodată că nu eşti cinstit cu noi... 

Smolenskov spuse: 

— Vei fi răzbunat, amice. Ai încredere în mine. Acum, să 
mergem! 

Ofiţerul aşteptă ca cei doi să plece către ieşirea din spatele 
clubului. Incadrat de cei doi bodyguarzi ai săi, el se îndreptă 
către ieşirea principală. Se gândi la maşina lui şi simţi cum i se 
accelerează pulsul. Dacă ticălosul de american îl aştepta afară, 
avea un lung drum de parcurs. Foarte lung. 

* 


* * 


— Avem o problemă, îi spuse Bolan lui Grimaldi, aşezându-se 
la volan. 

— Avem mai multe probleme, Striker! aruncă o privire în 
spatele nostru. 

Justiţiarul privi în oglinda retrovizoare. 

— Drace! De unde au apărut cei doi? 

— Habar n-am. L-am reperat când ai părăsit maşina. Este 
imposibil să ştim ce hram poartă. 

— O.K. Dă-mi cheile, trebuie să deschid portbagajul. 

— Pot să-l deschid de aici. 

Cu atât mai bine, îşi spuse Bolan. Astfel, motorul va continua 
să meargă. 

Fără să mai piardă o clipă, Războinicul plecă după geanta cu 
artilerie grea. 

Chiar în clipa aceea, el văzu cum unul din cerberii de la 
intrarea în club se uită în direcţia lui. Smolenskov, care apăruse 
în uşă, îl reperă imediat şi dădu un ordin scurt, apoi se îndreptă 
către maşina lui aflată la câţiva paşi. i 

Bolan apucă Desert Eagle. Trei mafioți veneau către el. In acea 
secundă, nu era nimeni în spatele acestora, iar el ştiu că era cea 
mai bună ocazie. Voia să evite ca proiectilele teribilului 44 
Magnum să ucidă vreun nevinovat. Ticăloşii erau rapizi, dar 
Justiţiarul nu le dădu nici o şansă. Grimaldi, care văzuse şi 
înţelesese ce se întâmpla, intră în scenă deschizând portiera şi 
aţintind revolverul Beretta către unul din urmăritori. 

Primul proiectil plecă nimerind un mafiot în piept, în timp ce 
tipul se prăbuşea pe caldarâm, se auziră strigăte din toate 
părţile, iar trecătorii începură să alerge înnebuniţi de panică. 

Grimaldi dobori un alt pistolar sfărâmându-i ţeasta, în timp ce 

al treilea mafiot încerca disperat să-şi descarce Makarovul la 
întâmplare. 

In mijlocul ţipetelor şi împuşcăturilor, Bolan auzi un scrâşnet 
de pneuri. Văzu cum Smolenskov fuge iar Zil-ul gonea în zigzag 
pe şosea, trecând ca un bolid prin zona de tir. Bolan auzi cum 
gloanţele îi loveau maşina închiriată, stârnind norişori de scântei. 
O ogivă şuieră pe la urechea lui. El scăpă de gloanţele inamicilor 


refugiindu-se după o camionetă. 
* 


* * 


Puşkin nu-şi putea crede ochilor. La un moment dat îl văzuse 
pe tipul cu numele Belasko, spunându-i ceva colegului său, apoi 
portbagajul fu deschis şi, înainte să înţeleagă ce se petrece, cei 
doi începură să-şi descarce artileria în soldaţii lui Drakovici în 
plină stradă! 

El îl auzi pe Dodev cum înjură, dar nu puteau face nimic, doar 
să privească. La Moscova, erau destul de frecvente asemenea 
scene de violenţă. Oraşul era bine garnisit cu tot felul de ticăloşi 
şi caracatiţa mafiei îşi întinsese tentaculele peste tot. Bandele de 
tâlhari se răfuiau, iar rivalităţile între grupuri se soldau cu o 
mulţime de morţi. Era faptul divers cotidian. 

Americanii acționau împreună ca o maşinărie bine unsă şi 
pusă la punct, observă Puşkin. Curând doi soldaţi mafioţi fură 
scoşi din joc. Cel de al treilea, se duse repede şi el. Atins de un 
glonţ, el făcu o stranie piruetă şi se prăbuşi cu faţa în jos. 

În haosul trecătorilor care fugeau speriaţi în toate direcţiile, 
Puşkin aproape că uitase de Smolenskov. 

Zil-ul lui Smolenskov trecu prin faţa sa cu un huruit asurzitor, 
înghițind pământul. 

— Ce face, ce s-a întâmplat? 

Puşkin observă că în vocea lui Dodev era panică şi enervare. 
El însuşi nu ştia precis ce să facă, până îl văzu pe Belasko 
dispărând în maşina lui cu un sac imens în mână. 

Grisham ocoli berlina în stare de catastrofă, ce bloca circulaţia 
şi fu recompensat de un val de claxoane şi de scrâşnet de 
pneuri. 

Toată această demonstraţie de forţă confirma cele mai rele 
presimţiri ale lui Puşkin. Cei doi pretinşi agenţi nu erau de la 
Justice Department. |n realitate, ei veniseră la Moscova ca să-l 
ucidă pe Smolenskov şi pe fraţii Drakovici. Dacă ar fi reuşit, 
autorităţile ar fi deschis o anchetă la scară înaltă, care putea să 
ajungă şi la el. In afară de acest pericol potenţial, risca să-şi 

piardă patronii, şi în consecinţă, adio remuneraţie. l-ar fi trebuit 
apoi ani de zile ca să găsească în interiorul mafiei un filon aşa de 
interesant. 

Când maşina lui Grisham trecu prin faţa sa, Puşkin mormăi: 

— Urmăreşte-i. Şi pregăteşte-te pentru ce-i mai greu! 


74 


Capitolul XI 


De când plecase din club, Vlad Drakovici era cu telefonul 
celular la ureche. Se petreceau evenimente din ce în ce mai greu 
de înţeles. Nici una din noutăţi nu era în sensul dorit de el. lar în 
suflet i se strecurase un gând extrem de neplăcut. Dacă nu 
reuşea să stăpânească situaţia, încălca dorinţele tatălui său, iar 
Familia avea să fie detronată de un clan concurent. 

Familia  Drakovici deținuse controlul absolut vreme 
îndelungată şi avusese un lung drum de străbătut până să 
ajungă cea mai puternică din Rusia. Aşa că era înconjurată de o 
mulţime de inamici, care de care mai plini de ură şi de 
amărăciune. 

Avea de gând să-şi înece supărarea cu câteva votculiţe. 
Băutura îl va face mai puternic. Trebuia să pună capăt crizei ce 
ameninţa să-i distrugă pe toţii. Nu-şi putea permite nici un fel de 
slăbiciune în faţa fratelui său, şi nici în faţa acelui ticălos de 
colonel. 

In primul rând luase legătura cu omul lui din cadrul FSK, 
cerându-i un raport asupra situaţiei. 

Puşkin îl informase în legătură cu atacul armat şi cu fuga lui 
Smolenskov din club, atunci când americanii au ucis trei mafioţi 
în faţa clubului. 

Vlad Drakovici îi ordonă agentului său din FSK să-i urmărească 
pe yankei şi să-l ajute pe Smolenskov să scape de ei. 

Dorea cu orice preţ să scape de ei. Bineînţeles că ar fi fost 
mult mai bine să-i prindă vii, ca să-i căsăpească pe-ndelete, cu 
un lux de suferinţă. Aşa ar putea să dea un exemplu tuturor celor 
cărora le-ar trece prin cap să le mai joace vreo festă. Tot ce 
dorea acum, era ca cei doi blestemaţi să crape! 

Puşkin nu mai avea nici o informaţie nouă. li spuse numai că 
cei doi ar putea să folosească pentru retragere micul aerodrom 
al CIA şi al FSK, din nordul Moscovei. Drakovici îşi spuse că o 
ambuscadă organizată acolo ar rezolva problema. 

Aşa că îl sună pe Ivan Suganov, braţul musculos al Familiei la 
Moscova. li ordonă acestuia să adune cât mai mulţi oameni şi să 
se ducă la aerodrom. Dacă-i căsăpea pe americani, trebuia să 
şteargă orice urmă. 

Vlad îi oferi o recompensă enormă pentru cei doi americani, 
morţi sau vii. Dacă-i aducea legaţi fedeleş, se mai adăuga şi un 

bonus substanţial. 

La sfârşit, Drakovici îl sună pe Smolenskov. Convorbirea cu el 
fu destul de încordată, pentru că fostul KGB-ist era în culmea 
agitaţiei. Vlad ştia că având numai doi bodyguarzi cu el, 
Smolenskov era o pradă uşoară pentru nemernicii ăia care-l 
urmăreau. Chiar dacă Smolenskov îi stătea ca un ghimpe în 
coastă, nu-şi putea încă permite să-l piardă. Fără contactele lui, 
operaţiunea risca să fie anulată, iar potenţialii cumpărători să se 
întoarcă împotriva lor. 

Cu toate acestea, colonelul nu era total indispensabil. Vlad 
reuşise să scoată de la el informaţiile necesare pentru ca să-l 
găsească pe colonelul Tubbat la Karachi şi să continue 
operaţiunea dincolo de Pakistan. 

Fostul colonel îi furnizase elementele cheie pentru a putea 
continua operaţiunea şi fără el. Acum toţi se aşteptau ca între 
licitanţi să se ducă un război sângeros în Yemen. 

Yemenul de sud, care fusese comunist, era în mâna Familiei. 
Bătrânul Yuri şi Smolenskov petrecuseră mult timp acolo să 
înarmeze şi să antreneze terorişti. 

Vlad încheie discuţia spunându-i lui Smolenskov: 

— Tu cunoşti oraşul, iar ei, nu. Spune-i şoferului tău să scape 
de ei, sau prindeţi-i într-o cursă cu ajutorul lui Puşkin care îi 
filează. Ce naiba, sunt doar doi. lar voi sunteţi cinci. 

Acum, noul şef de clan era aşezat pe bancheta din spate a 
limuzinei Zil, copleşit de gânduri negre, încerca să înţeleagă ce 
se petrece şi să se întrebe ce va urma. După Zil venea o maşină 
plină cu soldaţi. Confortul era relativ, pentru că nu era pe deplin 
sigur că şase oameni ai săi ar putea face faţă în cazul unui atac, 
în cazul în care Smolenskov i-ar fi adus pe nebunii aceia pe 
urmele lui... 

Dar cine naiba erau tipii aceia? se întrebă el dând o stacană 
de votcă pe gât. Nu aveau nimic din agenţii obişnuiţi ce acționau 
legal. Păreau mai degrabă nişte vânători de recompense, nişte 
ucigaşi profesionişti, care se comportau de parcă voiau să radă 
de pe faţa pământului Familia Drakovici. 

— Nu ţi se pare straniu că ticăloşii ăştia au apărut imediat 
după sosirea noastră la Moscova? îl întrebă Gregor în cele din 
urmă pe fratele său. Ce zici, ai încredere deplină în Smolenskov? 

Vlad se întoarse către el. Scoase testamentul din buzunar şi îl 
flutură în aer. 

— Nu avem ce face, Gregor. Chiar dacă nu-mi place de mutra 
lui, a fost mâna dreaptă a tatii în toţi anii aceştia. Fie ce-o fi, 

trebuie să continuăm ce a început bătrânul. Să fim bine înţeleşi: 
aş da orice să pot să revin la vechea noastră afacere: cluburile, 
restaurantele, traficul de arme, jocurile de noroc, târfele, 
drogurile, viaţa uşoară din New York... 

El văzu grimasa de pe chipul fratelui său. 

— Suntem bogaţi pentru că am fost mai buni decât alţii, cei 
mai buni când a fost vorba de asasinate, corupţie, şantaj. Sper că 
nu te-ai ramolit prea mult făcând numai contabilitate... 

— N-am chef acum să mă cert cu tine. Asta nu mă împiedică 
să consider că toată afacerea asta pusă la cale de cei doi babaci 
este nebunie curată. Ştiu prea bine despre ce este vorba şi ştii şi 
tu. Să fabricăm arme nucleare ca să le vindem celui mai bun 
ofertant... 

— ... şi să câştigăm într-o singură zi cât în zece ani, ai putea 
să spui, nu? 

— Nu-ţi pasă că vom fi cândva vinovaţi de declanşarea celui 
de Al Treilea Război Mondial? 

— Nu e vorba de asta! Sunt atâtea rachete trimise în Orientul 
Mijlociu sau în ţările în curs de dezvoltare, încât oricum nu mai 
contează. Ceea ce e important acum este să fim uniţi până la 
capăt ca să devenim cei mai bogaţi între toate mafiile. Acesta 
este. Viitorul, nu? 

EI îl observa cu atenţie pe Gregor care îşi feri privirea. 

— Gregor! 

— Mai am de ales? 

Vlad lăsă întrebarea fără răspuns. 

— Nu, nu ai de ales. Nici unul dintre noi nu are de ales. Asta 
este regula jocului, frate dragă. Ori câştigăm la cacialma, ori 


spunem „pas” - ceea ce este tot una cu a ne vinde pielea. 
* 


x x 

Bolan îşi dădu seama că sunt prinşi la mijloc. În timp ce 
Grimaldi se menținea la o distanţă de treizeci de metri de ţinta 
lor, Războinicul observase că Zil-ul nu făcea nici o manevră ca să 
fugă şi continua să ruleze calm cu optzeci de kilometri pe oră. 

Bolan bănuia să Smolenskov aşteaptă momentul propice ca 
să-i atace, cu o ripostă rapidă şi decisivă. Faptul că Puşkin rula la 
o sută de metri în spatele lor nu făcea decât să confirme 
bănuielile sale. 

Agentul din FSK nu semnalizase deloc cu farurile şi nu 
manifestase intenţia de a-i obliga să tragă pe dreapta. 

Bolan zărise cu claritate chipul lui Puşkin în maşina ce staţiona 

la intrarea în străduţă, când Grimaldi pornise în urmărirea lui 
Smolenskov. Tipul din FSK ştia prea bine ce se întâmpla şi, dacă 
se luase după ei, nu era doar de florile mărului şi nici ca să îi 
ajute. 

După vreo douăzeci de minute de drum, nu se mai arătase nici 
o altă maşină în această cursă. Erau cinci mafioţi contra lor. 
Opoziția nu era disproporţională, iar Bolan se aştepta ca 
efectivele să se înmulțească brusc. 

Vehiculul din frunte, cel cu Smolenskov, îi atrăgea către sud- 
estul Moscovei. Bolan era convins că bătrânul colonel KGB avea 
un plan anume şi că în curând va da cărţile pe faţă. 

Războinicul îşi dădu curând seama că erau conduşi în afara 
oraşului. Treceau printr-o zonă industrială pustiită, apoi intrară 
pe o autostradă, iar după zece minute se aflau în plin câmp 
deschis. 

— Am impresia că suntem luaţi de fraieri, remarcă Grimaldi ce 
privea în oglinda retrovizoare. 

— Afirmativ. Dacă văd cu claritate, tipii ăştia vor încerca să ne 
prindă între două focuri. 

Bolan avea deja pregătit revolverul-mitralieră Uzi, încărcat. El 
aşeză altul pe genunchii lui Grimaldi. 

— Nenorocitul ăla de Puşkin, l-a alertat pe Smolenskov, făcu 
întunecat pilotul. Mă întreb până la ce punct FSK este băgat în 
combinaţie. 

— Hal nu credea că vom risca să ne lăsăm în grija ăstora. 
Acum, cel puţin ştim cu cine avem de-a face. Puşkin, dacă e în 
horă, va merge până la capăt. Nu-şi poate permite să ne lase în 
viaţă, acum când vede că ştim că este omul Drakovicilor. 

— Te-ai gândit că Smolenskov ar fi putut chema şi mai multe 
ajutoare? 

— A avut destul timp la dispoziţie şi pare să ştie perfect unde 
ne duce. Cunoaşte regiunea ca-n palmă, spre deosebire de noi. 
La naiba, mi-ar fi plăcut să-l prindem viu. Dacă nu reuşim, riscăm 
să pierdem o grămadă de timp şi deocamdată el este singurul fir 
pe care-l avem. 

In acest stadiu al misiunii lor, americanii aveau nevoie de 
informaţii, mai mult decât nişte cadavre suplimentare pe lista 
sinistrei lor vânători. 

Grimaldi acceleră şi se apropie de Zil. Acum, limuzina înainta 
cu viteză maximă printre interminabilele şiruri de depozite. Zona 
era slab iluminată şi locul părea demult pustiu. infruntarea avea 
să se producă curând. 

În faţa lor, limuzina neagră frână brusc derapând cu zgomot, 
apoi se strecură într-un nou canion de hangare imense, fără 
stăpâni. Pilotul reuşi să vireze într-un nor de praf şi să-i dea de 
urmă. 

Dar surpriză! Maşina era întoarsă cu faţa, cu farurile 
îndreptate din plin către ei. 

— Sari din maşină! urlă Bolan ferindu-şi ochii de lumina 
orbitoare. 

El deschise portiera şi ţâşni afară chiar în clipa în care cei din 
Zil deschideau focul cu armele lor automate. 

Cu Uzi în mâini, Războinicul ateriză la pământ. Simţi că 
violenţa şocului îl sufoca, dar continuă să se rostogolească ca să 
se poată adăposti după o uriaşă benă de transport. Gata să 
tragă, Războinicul evaluă situaţia într-o clipită. Maşina lor era 
ciuruită de gloanţele ruşilor, care nu observaseră că era goală... 
Dintr-odată Bolan îl zări pe Grimaldi care se adăpostise după un 
vagonet. 

Berlina, rămasă fără şofer, se apropia într-o viteză nebună şi, 
chiar înainte ca ea să intre în Zil, Bolan văzu o a treia siluetă 
ieşind din spatele acestuia. 

Fără să ezite o clipă, Bolan şi Grimaldi deschiseră focul. Cu o 
precizie mortală, cei doi mafioţi fură scoşi din competiţie. 
Capcana părea că se întoarce împotriva autorilor ei. In lumina 
unicului far al limuzinei rămas întreg, Bolan distinse cu claritate 
chipul colonelului Smolenskov. Fostul colonel era în picioare cu 
privirea rătăcită, iar arma lui era abandonată pe pământ. 

Totul se petrecuse atât de fulgerător, încât Bolan uitase o clipă 
de Puşkin. În curând, farurile maşinii ce-i urmărea iluminară 
întregul no man’s land. Războinicul se răsuci şi văzu cu claritate 
cum de după portierele maşinii lui Puşkin apar siluete înarmate. 

După o secundă, maşina se opri şi din ea săriră doi bărbaţi cu 
puşti de asalt. Canaliile vândute din FSK începură să tragă. 

Gloanţele şuierară pe deasupra capului lui Bolan. Puşkin şi 
Dodev contaseră pe un moment de surpriză şi de neatenţie din 
partea lor. În curând, văzură că riposta le  dezminţea 
presupunerile. 

O furtună de ogive de 9 mm se abătu asupra lor, ciuruind 
portierele în spatele cărora cei doi pistolari se ascundeau. 
Imediat fură transformați în două mormane de carne 
însângerată. 

Incidentul nu durase mai mult de câteva secunde. Bolan văzu 
cum Smolenskov, după un moment de stupoare se apleacă să-şi 

recupereze arma de pe jos. Cu o rafală, Războinicul îi nimeri 
automatul şi-l scoase din raza de acţiune a colonelului. 

— Las-o baltă, Smolenskov! strigă Bolan în timp ce-şi încărca 
din nou Uzi. 

El scoase de la brâu cătuşele şi se îndreptă către colonel. 

Capitolul XII 


Ivan Suganov simţea că destinul unui întreg imperiu era acum 
pe umerii săi. 

De când primise telefonul lui Vlad Drakovici, în urma căruia 
alertase trupele şi se îndreptase către aerodromul din apropierea 
Moscovei, simţea cum creşte în el o dorinţă de putere, cu totul 
nouă. Dacă îi reuşea lovitura aceasta, avea să fie momentul său 
de glorie. Un val de frică amestecată cu respect va străbate atât 
organizaţia mafiotă a lui Drakovici, cât şi celelalte Familii mafiote 
din Moscova. Numele lui Ivan Suganov va fi celebru, va fi 
pronunţat cu frică şi consideraţie. Cei zece ani de când ucidea 
pentru Familia Drakovici nu-i aduseseră nici o glorie şi nici un 
avantaj real. 

Desigur, câştigase bani frumuşei, dar nimic în plus. Era doar 
un om de serviciu. 

Oare câţi bărbaţi şi câte femei ucisese el pentru bătrânul Yuri 
Drakovici? Punând la socoteală soldaţii celorlalte Familii, 
informatorii poliţiei, câţiva oameni de afaceri care crezuseră că 
nu au nevoie de protecţie, cifra atingea pragul de două sute de 
persoane. 

Cu toate astea, lovitura ce se pregătea pentru acea noapte 
avea să fie cea mai grozavă din sinistra lui carieră. 

Faptul că noul şef al Familiei, tânărul Drakovici, apelase la 
serviciile sale, era o ocazie perfectă ca să câştige prestigiul visat. 

In momentul în care cele două Zil-uri se opriră, marea poartă 
se deschise larg. Cu AKM-ul în mâini, Suganov se dădu jos din 
maşină, uitându-se la cei doisprezece oameni ai săi ce coborau şi 
ei. Cu armele AK-47, puştile Dragunov şi lansatoarele de rachete 
APG-7 pe care le scoteau din portbagaje, erau capabili să 
declanşeze şi să câştige un adevărat război. Aşa că eliminarea a 
numai doi inşi, oricât de bine înarmaţi, era pentru ei floare la 
ureche. 

Pentru această misiune, Suganov îşi alesese cu grijă fiecare 
om. Erau cei mai buni soldaţi care dăduseră dovadă de mare 
curaj nu în puţine ocazii, aşa că nu se tocmise la bani cu ei. 

Cu banii primiţi ca plată pentru această misiune putea în 
sfârşit să-şi cumpere mult râvnitul local de noapte la care visase 
dintotdeauna. 

Deocamdată trebuia să-şi păstreze sângele rece. Din ghereta 

de pază se ivi un bărbat în uniforma verde a FSK, înarmat cu un 
AK-47. Suganov înaintă spre el. Ştia că este aşteptat de un om 
de legătură. 

— Dar dumneata nu eşti tovarăşul Ptomkin! 

— Niet. Ptomkin este reţinut în altă parte şi va veni mai târziu. 
Am primit însă ordin în problema dumneavoastră. Fiţi fără grijă. 

Suganov era încântat că nu va mai avea de dat socoteală 
căpitanului. El cercetă cu privirea locul şi evaluă punctele de atac 
şi zonele de apărare. Puse la punct o strategie. Instinctul său de 
ucigaş era ascuţit la maximum. Terenul de aterizare era încadrat 
de o pădurice. Nu era vorba de un aerodrom impresionant: o 
pistă orientată est-vest, câteva elicoptere într-un parching, iar la 
mai puţin de un kilometru distanţă, trei hangare. La nord, se 
înălța turnul de control, ce constituia o platformă ideală pentru o 
echipă de snipers. Un puternic proiector direcţional ar fi putut 
ilumina zona, orbindu-i pe inamici. 

După un control atent, văzu că tot ansamblul era protejat de o 
împrejmuire metalică înălţată cu sârmă ghimpată. Către sud, la 
vreo doi kilometri depărtare, Suganov zări un Boeing 747 care 
decola într-un zgomot asurzitor de pe aeroportul internaţional 
Ceremetievo. El îşi spuse că dispozitivul său de luptă este perfect 
adaptat pentru ce avea de gând să facă. 

— La raport! ordonă Suganov. 

Locotenentul din FSK luă poziţie de drepţi. 

— Totul este pregătit. Agenţii CIA, care staţionau în zonă în 
mod normal, au fost chemaţi de unul dintre prietenii noştri, sub 
pretext că ambasada lor riscă să fie ţinta unui atac terorist. Nu 
vor putea reveni mai devreme de două ore. 

Aşadar, vor putea dispune de timp suficient. 

— Cei doi agenţi americani au plecat la Moscova de acum 
douăzeci de ore. Alte informaţii nu am mai primit de la căpitanul 
Puşkin. 

— Fiţi pregătiţi pentru orice. Unde se află avionul lor? 

— In hangarul din mijloc. Ei au o cartelă magnetică. Asta este 
unica posibilitate de a deschide porţile. In caz de deschidere 
forţată se pune în funcţiune un sistem de alarmă, legat direct cu 
Ambasada Americană. 

Suganov clătină din cap cu un aer dezgustat. 

— Cine ar fi crezut că CIA va lucra împreună cu KGB? S-a 
întors lumea cu fundu-n sus. Singura consolare e să ştiu că nici 
una din părţi nu are încredere în cealaltă. 

Aşadar era imposibil să saboteze avionul, se gândi el. Dar nu 

avea nici o importanţă, din vreme ce pasagerii lui urmau să plece 
în saci de plastic. 

Suganov asculta distrat raportul agentului din FSK. Acesta îi 
spunea că până a doua zi nu era anunţată nici o aterizare pe 
acest aerodrom. Ştia deja toate acestea. Tipii aveau o berlină 
neagră a CIA-ului, fără blindaj, cu ferestre securizate. Mai 
rămâneau două puncte neelucidate: nu ştia când se vor întoarce 
americanii şi ce fel de arsenal aveau... 

El luă un plic cafeniu din buzunarul mantalei şi i-l întinse 
locotenentului, care îl deschise şi-i cercetă conţinutul. 

— Ai să numeri după aceea. Uniforma pe care ţi-am cerut-o se 
află în interior? 

— Da. Mai aveţi nevoie de ceva? 

— Nu. Poţi să te retragi! r 

Suganov începu să dea ordine peste ordine. In cinci minute, el 
îşi instrui echipa. Fiecare ştia ce are de făcut. 

Dacă ei nu reuşeau. Atunci nimeni nu putea să o facă, iar Vlad 
Drakovici nu ar mai fi avut nici o speranţă pentru viitor. 

* 


* * 


Luând în consideraţie cele cunoscute deja de Bolan, versiunea 
evenimentelor relatată de Smolenskov şi povestea acestuia 
despre „catâri” i se păru destul de veridică. Pe măsură ce 
prizonierul său vorbea, anumite chestii începură să se lege între 
ele. 

Acum, ei se îndreptau către nordul Moscovei. Conducea 
Grimaldi. Berlina lor luase ceva buşeală. Nu mai avea farurile din 
faţă şi Zil-ul le turtise o aripă. 

Inainte să plece din antrepozite, studiaseră o hartă şi 
stabiliseră un traseu rapid până la aeroportul militar. 

Dacă fusese dată alerta şi semnalmentele lor erau cunoscute 
aveau să se confrunte cu un baraj de poliţie, cel puţin. Aşa că era 
necesar să plece cât mai iute din oraş. 

Până acum, lucrurile se desfăşuraseră cu bine. Poate chiar 
prea bine. Justiţiarul se aştepta de la un moment la altul să dea 
de bucluc. 

Ascultând de cel de-al şaselea simţ şi de bănuielile sale, 
Războinicul montase combinele M-16/M-203, una pentru el şi una 
pentru Grimaldi. Inainte să plece din antrepozite, amândoi şi 
puseseră nişte salopete negre, în care strecuraseră câte trei 
grenade cu fragmentare şi încărcătoare de rezervă pentru 
armele lor. 

Uşurinţa cu care Smolenskov „se spovedise” nu le inspirase 
deloc încredere. Acesta le spusese cu lux de amănunte, cu cifre 
şi detalii, fără să trebuiască să-l forţeze. Era clară situaţia. Omul 
ştia că undeva îi aşteaptă o armată de ucigaşi care îi va vâna. 

Rusul nu voia decât să câştige timp. 

— Dacă v-am înţeles eu bine, Drakovici, oamenii săi şi 
dumneavoastră aţi demontat reactoare, aţi recuperat deşeuri 
radioactive şi aţi expediat părţile constituente pentru ridicarea 
unei uzine de retratare a acestora, fără ca autorităţile să aibă 
habar. 

— Chiar aşa. Ne-au trebuit vreo douăzeci de ani pentru asta, 
dar am reuşit. Vă spun adevărul curat. Acum, voi aveţi armele... 

— lar eu văd lucrurile un pic altfel. Am impresia că mă minţiţi 
omiţând deliberat anumite lucruri... 

— Păi, dacă nu vedeţi clar, cumpăraţi-vă ochelari... 

— Sarcasmul nu te aranjează deloc, tovarăşe. Te sfătuiesc să- 
ţi aduci aminte de tot căci s-ar putea să ne pierdem răbdarea. 

Ei se uitară lung unul la celălalt. Bolan nu văzu însă nici un 
semn de frică în ochii rusului. 

— Nu este nevoie să vă spun că, atunci când am început să ne 
gândim la afacerea asta, în URSS era la putere KGB-ul. Era 
instituţia cea mai puternică din ţară. Noi aveam acces la 
rezervele nucleare şi la codurile tuturor rachetelor. Noi trebuia să 
supraveghem reactoarele nucleare. Ca agenţi speciali, aveam 
codurile necesare pentru utilizarea armamentului sofisticat, 
inclusiv rachetele balistice intercontinentale. Dacă am fi vrut, am 
fi putut să facem să dispară zeci de SS-20. 

Această afirmație şi, mai ales modul în care vorbea 
Smolenskov, cu ochii plini de mândrie şi aroganță, îl cutremură 
pe Bolan. Un fior rece îi străbătu trupul. 

Va trebui să verifice mai târziu chestiunea privind rachetele 
SS-20. 

— Este chiar aşa de greu pentru voi să credeţi că putem face 
trafic cu arme nucleare? 

Bolan scutură din cap. 

— Ceea ce mă preocupă în toată povestea asta este să aflu 
cine este implicat în ea şi, mai ales, cum de aţi reuşit să păstraţi 
secretul atât de multă vreme. Se ştie că odată ce un reactor este 
stins, are loc o fusiune radioactivă în combustibilul său. Timp 
îndelungat, totul este mult prea fierbinte ca să poată fi 
manipulat. Demontarea unui reactor cere timp şi o expertiză 
tehnică amănunţită. Chiar şi cu costume de protecţie, există un 

mare pericol de contaminare. Asta ca să nu mai vorbim de 
pericolul constituit de transportarea deşeurilor nucleare. Numai 
cu câţiva „catâri” ar fi nevoie de mulţi ani ca să se poată 
transporta materialul necesar pentru alimentarea reactoarelor. 
Când s-a făcut autopsia celor morţi în avioanele sau în 
aeroporturile din Statele Unite, s-a văzut că doi dintre ei 
înghiţiseră capsule cu uraniu. Este simplu de făcut un calcul. 
Două sute de capsule sunt necesare pentru a umple un tanc de 
trei metri şi cincizeci de centimetri. O capsulă singură furnizează 
energie ca o tonă de cărbune. Or. Pentru a aprinde un reactor, e 
nevoie de câteva sute de tone... 

Ochii lui Smolenskov străluciseră de mândrie. 

— Am reuşit asta! Poate că nu contează cum anume am 
procedat. 

— Bine, să admitem că ai dreptate. Aş vrea însă să ştiu mai 
mult, Smolenskov. Ceva care vă va permite să trăiţi câteva ore în 
plus. 

— De acord. Eu nu am fost de acord cu folosirea „catârilor” şi 
a teroriştilor. Ştiam că toţi se vor contamina şi vor muri. Dar Yuri 
se grăbea să-şi ducă proiectul la bun sfârşit şi să aibă succes. 
Aşteptaseră prea multă vreme asta, iar şansele noastre în ultimii 
ani erau din ce în ce mai precare. Când vreunul din cărăuşi se 
îmbolnăvea, îi dădeau bani şi-l expediam undeva departe, 
promiţându-i îngrijiri medicale şi o viaţă de miliardar... în 
realitate, nu trăiau decât puţin timp. 

Rusul începuse să se repete. Trăgea de timp cât putea. Bolan 
însă aştepta răbdător. Era convins că până la urmă, ofiţerul va 
scuipa şi bucata cea mai grasă. 

— Te referi la prietenii prinţului saudit care au murit în 
Somalia? _ 

Smolenskov păru o clipă derutat. l|şi reveni însă repede, 
căznindu-se să găsească un răspuns. 

— Exact. Eu unul aş fi vrut să scap de ei pe loc şi să mă 
debarasez de cadavre. 

— Ce amabil din partea dumitale. N 

— Ar fi avut o soartă mai bună decât să moară în chinuri. În 
plus, eu l-am avertizat pe Yuri că era periculos să-i lăsăm să 
recondiţioneze substanţele radioactive. 

— La fel de periculos ca şi utilizarea companiei Aeroflot. De ce 
nu foloseaţi companiile particulare? 

— Yuri folosea deja liniile aeriene regulate pentru transportul a 
mari cantităţi de droguri provenite din Extremul Orient. Aeroflot- 

ul era în mâinile lui şi ale Familiei de mulţi ani, aşa că riscul era 
minim. De altfel, o mare parte din materialul nuclear şi din 
părţile constituente destinate construirii unei uzine au fost 
transportate prin propriile noastre mijloace, utilizând spaţiile 
aeriene şi rutele strict rezervate pentru VIP-urile din KGB. Yuri a 
reuşit să asigure o circulaţie perfect sincronizată, astfel încât 
capsulele cu uraniu 238 să fie în mod continuu livrate pentru o 
funcţionare perfectă. 

— lar când „catârii” voştri au început să cadă ca muştele, aţi 
înţeles că operaţiunea poate să fie descoperită. 

Bolan sonda terenul din aproape în aproape. După reacţiile lui 
Smolenskov, se vedea clar că acesta mai ascunde ceva. 

— Am impresia că încerci să câştigi timp, Smolenskov, spuse 
Bolan. ù 

Sosise momentul să schimbe tactica. In ochii rusului licări o 
undă de teamă, când îl văzu că scoate imensul 44 Magnum 
Desert Eagle. 

— Ori spuneți tot. Ori terminăm aici. N 

Rusul tăcea cu fălcile strânse şi cu ochii scânteind. In cele din 
urmă el lăsă capul în jos şi spuse: 

— De acord, de acord. De fapt, asta nu mai are nici un fel de 
importanţă. Este vorba de Yemen. Acolo erau duse toate. In 
Yemenul de Sud, cel comunist. Acolo unde eram consideraţi ca 
nişte regi. 

Aşadar, asta era. Chiar aşa, Bolan simţi că adevărul era încă 
departe. Justiţiarul era însă convins că prizonierul său va sfârşi 
prin a mărturisi ultimele elemente de care mai avea nevoie. 

Capitolul XIII 


Gregor Drakovici era convins că situaţia începea să-i scape de 
sub control şi că viitorul se prefigura destul de sumbru. 

El nu era un ucigaş înnăscut. Desigur fusese obligat să ucidă 
în mai multe ocazii, dar niciodată nu o făcuse cu sânge rece. 
Fusese nevoit să o facă în situaţii de legitimă apărare, iar 
victimele sale erau ucigaşi plătiţi de alte familii mafiote. In toate 
aceste rare situaţii reuşise mai mult dintr-un dram de noroc 
decât din măiestrie sau experienţă în arta uciderii. 

Având în vedere cele petrecute în Brighton Beach, unde toată 
tragedia fusese orchestrată de cei doi vânători americani care 
păreau hotărâți să termine cu ei, tânărul Drakovici simţea că nu 
este pregătit să înfrunte războiul care se pregătea. 

instalat în avionul său, un uriaş Antonov. Gregor îşi privea 
fratele mai vârstnic cum împarte arme la cei douăzeci de oameni 
care se aflau la bord. In acel moment simţi că-l respectă pe Vlad 
pentru tăria lui şi pentru felul în care luase frâul în mâini. Fratele 
său avea forţa necesară să ducă mai departe moştenirea tatălui 
lor. El îşi consacra tot timpul şi toată energia ca să transforme 
visul în realitate. La urma urmelor, la fel fusese şi bătrânul Yuri, 
iar Vlad era o copie perfectă a acestuia. 

Gregor simţi că începe să transpire sub costumul de protecţie 
impus de fratele său. Se terminase cu distracţia şi plăcerile, 
acum venise ora răfuielii. 

Nu aveau încă nici o veste de la Smolenskov, deşi Vlad 
încercase de mai multe ori să-l contacteze. Această tăcere era 
din ce în ce mai apăsătoare, mărind semnul de întrebare şi 
bănuielile ce planau asupra fostului colonel, a motivaţiilor şi a 
personalităţii acestuia. 

Fuseseră obligaţi să plece fără el. Fără să vrea, Gregor realiză 
că, în sinea sa, ar fi dorit ca bătrânul Smolenskov să fie mort. 

Vlad, cu ochii aţintiţi pe testament, începu să bată pe 
tastatura micului computer - şiruri întregi de cifre. Se întoarse, 
speriat de modul în care fratele său refuza să privească în faţă 
realitatea. Imensa lovitură imaginată de tatăl lor încă de pe 
vremea comunismului, acum defunct, risca să explodeze exact 
sub nasul lor. 

Prea mulţi ticăloşi fuseseră racolaţi în această operaţiune: 
colonelul pakistanez, rebelul somalez, prinţul saudit, fără a mai 

vorbi de militari şi de acoliţii guvernului yemenit. 

Gregor era convins că lăcomia îi împingea pe oameni să facă 
lucruri de neimaginat în timpuri normale. Să muşte mâna ce-i 
hrănea şi să ucidă fără să clipească. 

Nici el şi nici fratele său nu aveau să vad vreodată sumele de 
bani astronomice angajate în licitaţiile din Yemen. Era la mijloc 
prea mult bănet. Lăcomia fără limite a bătrânului Yuri avea a i 
târască pe toţi în flăcările iadului. 

Gregor era hotărât să vorbească despre asta cu fratele său. 

Pierdut în aceste gânduri sumbre, el nu-şi dădu seama că Vlad 
era acum lângă el. 

— Ce se întâmplă cu tine? 

Incet, mezinul ridică privirea şi-şi privi fratele în ochi. Nu-i 
plăcu însă ce văzu în ei. In ochii lui Vlad se citea nebunia, o 
nebunie ce urma să-l facă incontrolabil. 

— L-am contactat pe oamenii noştri din Karachi, ca să verific. 

— Aveai ceva dubii? 

— Nu. Un asociat de-al tatii, pe nume Victor Teşka ne 
aşteaptă. Am aici planul de zbor, studiat pentru piloţii noştri, 
care ne va permite trecerea frontierei fără riscul de a fi reperaţi 
de vreun radar. Cu toate astea, mi-au spus că a apărut o 
problemă, zise Vlad cu o privire sinistră. Nu mi-au spus despre ce 
e vorba. Vom afla acolo. 

O problemă? Problemele lor începuseră deja odată cu tragedia 
din Brighton Beach şi nu încetau să se ivească întruna. lar 
problema lor numărul unu era reprezentată de cei doi demenţi, 
de blestemaţii de americani fără nume şi chip ce-i hăituiau fără 
milă. Asta era unica lor certitudine... 

Tânărul Drakovici văzu cum fratele său scoate dintr-o cutie un 
mini-Uzi pe care i-l întinde lui. 

— Ştii să foloseşti jucăria asta? 

Nu, nu ştia, iar Vlad ştia bine acest lucru. 

— O să încerc să-ţi arăt. 

Vlad se îndreptă către fundul carlingii şi începu să lucreze iar 
la calculatorul său. i 

Ultimele dorințe ale unui bărbat, acum mort. li trimitea direct 


în mâinile diavolului. 
* 


x x 
Din nou, Smolenskov se dădea bătut în faţa dârzeniei de care 
dădea dovadă Mack Bolan. Războinicul înregistra cu grijă toate 
informaţiile primite de la prizonierul său, în timp ce Grimaldi 

conducea maşina către nord.  Schimbaseră vehiculul, 
„împrumutând” o imensă berlină. 

Potrivit lui Smolenskov, uzina de retratare se afla la o sută de 
kilometri la nord de Aden. O companie rusească, Vladovici, 
trimisese o echipă de experţi petrolişti în Yemenul de Sud, cu 
douăzeci de ani în urmă. Echipamentul de foraj fusese trimis în 
avioane speciale şi oameni siguri fuseseră bine instruiți şi plătiţi 
ca să aibă grijă de tot. Vladovici era în realitate o veche 
proprietate a KGB-ului, iar în epoca Gorbaciov, trecuse în slujba 
lui Yuri Drakovici. Sub acoperirea de cercetare petrolieră, 
fuseseră transportate acolo elemente necesare pentru un reactor 
nuclear precum şi tehnicienii şi oamenii de ştiinţă necesari 
pentru asamblarea lor. 

Uzina subterană fusese ridicată în mijlocul deşertului, după 
operaţii masive de dinamitare. Lucrase acolo o adevărată armată 
compusă din ruşi şi yemeniţi, care se dovedise extrem de 
operaţională. 

Ascultându-l pe ofiţerul rus, Bolan îşi spuse că trebuie să ia 
urgent legătură cu Washingtonul ca să se efectueze urgent o 
verificare a zonei prin satelit. Avea să fie reperată prezenţa 
radioactivităţii, în cazul în care totul era adevărat. 

Războinicul ar fi trebuit să fie satisfăcut. Cu toate acestea, 
intuiţia sa îi spunea că rusul omisese un element important. El se 
gândi la SS-20 şi se hotărî să încerce o cacialma. 

— Mai devreme te-ai referit la rachetele SS-20 şi la faptul că 
acestea puteau fi uşor subtilizate. 

Smolenskov rămase impasibil, dar ochii săi îl trădau. Bolan 
simţi că atinsese un punct nevralgic. 

— Este adevărat? Eu cred că aţi şi asamblat deja una sau mai 
multe rachete, care sunt gata să fie scoase la vânzare. Şi mai 
cred că activitatea intensă din ultima vreme desfăşurată de 
„catâri” explică faptul că operaţiunea a trecut de prima fază a 
proiectului. Acum puteţi construi arme nucleare în uzina din 
Yemen. Greşesc cumva? 

Cum Smolenskov se mulţumi doar să ridice din umeri, Bolan 
continuă. 

— Poate chiar în acest moment, se desfăşoară un război al 
licitaţiilor organizat de voi. In Pakistan sau chiar în Yemen. 
Regula jocului este una simplă: câştigă cel ce dă cei mai mulţi 
bani gheaţă. Cine poate fi? Un prinţ saudit, un rebel somalian, 
Libia sau gruparea Al-Qaida? 

Smolenskov îşi muşcă buzele şi clătină din cap vizibil înveselit. 

— Aveţi o imaginaţie bogată. E foarte interesant ceea ce 
spuneţi. 

— Nu mi se pare deloc caraghios. Părerea mea este că totul 
demonstrează o lăcomie monstruoasă şi o nebunie fără limite. 

Bolan făcu o pauză şi scrută chipul ofițerului rus. Chiar dacă 
trăsăturile sale erau imobile, în ochi se citea o agitaţie uşoară. 

Bolan redeveni dur. El înfipse ţeava armei sub bărbia 
colonelului, obligându-l să dea capul pe spate. 

— Unde se află SS-20 despre care ai pomenit? făcu el cu o 
voce glacială. 

Smolenskov înghiţi în sec. 

— Nu vă foloseşte la nimic dacă ştiţi. Oricum nu veţi mai trăi 
mult pentru asta... 

— SS-20! 

— Sunt la Karachi. Şi nu este vorba decât de unul singur. 
Celelalte sunt la Aden în curs de montaj. Fraţii Drakovici şi cu 
mine suntem pe cale să recuperăm banii necesari de la un 
colonel pakistanez, Atta Tubbat. 

Bolan recepţionă ştirea fără vreo reacţie specială. Important 
era acum să poată trece la faza următoare. Se confrunta cu cel 
mai infect scenariu posibil. Ştia perfect că o rachetă SS-20, aflată 
în mâinile cuiva care ştie să o mânuiască, putea rade de pe 
suprafaţa pământului un oraş întreg. 

— Amicul tău pakistanez are racheta, dar tu ai codurile PAL. 
Nu-i aşa? 

Tăcerea lui Smolenskov era grăitoare. Cu revolverul înfipt în 
grumazul rusului, Războinicul întâlni privirea lui Grimaldi. Pilotul 
era alb la faţă. 

Bolan însă nu terminase încă. 

— Suntem aşteptaţi de oamenii voştri, nu? Prietenul Puşkin 
ştie despre existenţa aerodromului secret al CIA-ului. Imi 
imaginez că acolo ne aşteaptă deja un comitet de recepţie, bine 
pregătit... 

Smolenskov prinse brusc curaj. 

— Şi ce veţi face dacă e adevărat? 

— Nu ştiu, dar te asigur că tu vei fi primul care va muri... 

— Stinge farurile şi opreşte! 

Grimaldi stinse luminile şi frână cu atenţie. 

Locul părea prea liniştit, prea calm şi prea întunecat. Se 
opriseră pe şoseaua ce ducea către poarta principală, la o 
distanţă de cincizeci de metri de cabina de pază, acolo unde 
drumul făcea o curbă. 

Războinicul scoase binoclul cu infraroşii, ca să poată vedea în 
întuneric. O scurtă privire asupra împrejurimilor pistei îi permise 
să zărească patru siluete lungite la pământ, înarmate şi gata să 
tragă. Alte trei siluete fantomatice apărură aplecate pe platforma 
turnului de control. 

După ce-şi reglă puţin telescopul, reuşi să obţină o vedere 
clară a hangarului. La o distanţă de aproape o mie de metri, se 
vedea o siluetă singură lungită pe acoperişul clădirii. Era un 
dispozitiv perfect pentru o ambuscadă. 

— lată şi comitetul de recepţie, îi spuse el lui Grimaldi. Vom 
pune în aplicare planul prevăzut. 

Folosind crosa revolverului, el sparse micul bec din interiorul 
maşinii. Apoi, cu arma M-16/M-203 în mână, deschise portiera. 
Grimaldi îl văzu cum se strecoară în umbra protectoare a 
arborilor, apoi reaprinse farurile. Nu se temea de nimic din 
partea lui Smolenskov. Acesta era legat fedeleş, cu mâinile la 
spate. Singurul lucru pe care putea să-l facă era să înjure ca la 
uşa cortului. Acum se temea că va fi ucis de oamenii plătiţi de 
Drakovici, adică de aliaţii săi. 

Planul la care se referise Bolan era de o simplitate biblică. 

Pentru că erau obligaţi să se urce în jetul ce pleca spre 
Pakistan, Grimaldi trebuia să ajungă repede la hangar, cu viteză 
maximă. Nu era o opţiune să treacă prin reţeaua ţesută de 
inamic, pentru că, şi în cazul în care ar fi reuşit, era greu de 
imaginat cum ar fi putut să decoleze sub tirul nimicitor ale 
adversarilor. Grimaldi trebuia aşadar să joace rolul de momeală, 
pentru a-i forţa pe aceştia să se descopere în aşa fel, încât 
Justiţiarul să-i prindă pe la spate. Era o stratagemă nebunească, 
iar Mack se blestema în gând pentru că-şi expunea prietenul într- 
o asemenea ambuscadă, dar acum era prea târziu ca să mai dea 
înapoi. Zarurile fuseseră aruncate. 

Justiţiarul se pierdu printre copacii de pe marginea şoselei şi 
se puse pe aşteptat. 

Exact aşa cum prevăzuse, situaţia luă o turnură dezagreabilă. 

În spatele porţii se iviră doi malaci care începură să tragă 
torente de plumbi cu armele AK-47, în direcţia berlinei care se 
îndrepta cu toată viteza spre ei. 

Capitolul XIV 


În această confruntare era imposibil de estimat numărul 
adversarilor sau punctele de atac posibile. Nu ştiau nici dacă 
hangarul fusese deschis şi jetul, transformat în capcană. 

Pilotul îşi punea toată nădejdea în Bolan. In vreme ce el îşi 
îndeplinea rolul său, Războinicul putea să curețe spatele şi 
flancurile. Tot ce trebuia să facă Grimaldi era să treacă de 
poartă, să ruleze cam un kilometru prin mijlocul unui torent de 
gloanţe şi să ajungă la hangar. Era de aşteptat ca adversarii să 
se concentreze asupra berlinei, convinşi că cei doi americani se 
aflau înăuntru. In acest mod îşi trădau poziţiile. 

În timp ce Jack Grimaldi înainta cu pedala de acceleraţie 
călcată până la planşeu, siluetele postate în spatele porţii 
trăgeau de parcă viaţa lor depindea de asta. In acelaşi timp, 
Smolenskov profera cele mai abjecte obscenităţi, lovind cu 
picioarele în scaunul şoferului, din faţa sa. Soldaţii lui Suganov 
erau acum trei la număr şi trăgeau ca nebunii. Tot parbrizul era 
brăzdat de o reţea fină ca o pânză de păianjen. Grimaldi se ferea 
atât cât era posibil, dar nu scăpă de cioburile fine ca o ploaie de 
ace, în momentul în care parbrizul termină prin a exploda. 

Smolenskov continua să urle şi să lovească în spătarul 
scaunului lui Grimaldi. Parcă înnebunise. 

Cu dinţii încleştaţi, pilotul reuşi să vireze către sud-vest, aşa 
cum prevedea planul iniţial elaborat împreună cu Bolan. Făcând 
manevra aceasta, el răsturnă un adversar ce nu se putuse feri la 
timp. Se auzi un sunet surd urmat de un urlet teribil, apoi omul 
dispăru în noapte. 

Grimaldi văzu că lucrurile se agravau din ce în ce mai mult. O 
întreagă armată părea să lupte împotriva lui. Inamicul prinsese 
berlina într-un tir continuu şi devastator. Şi asta nu era totul. 

Deodată se aprinse un proiector în turnul de control. La lumina 
orbitoare ce inundă locul. Grimaldi văzu pe platformă sus o 
grămadă de ţevi de arme ce erau îndreptate spre el. Se întreba, 
câţi trăgători îl luau drept ţintă! 

Fusese prins în spotul proiectorului. Cu toate astea, el 
continuă să înainteze vertiginos. Întoarse volanul ca să iasă din 
raza reflectorului. În spatele său, Smolenskov îşi pierduse parcă 
minţile. Grimaldi zări deodată înaintea sa patru ruşi care trăgeau 
cu arme AK-47. Parcă venise apocalipsa. Ticăloşii de bastarzi 

păreau a fi prins rădăcini acolo în timp ce berlina se apropia ca 
fulgerul. Nimeni şi nimic nu îl puteau opri pe pilot din traiectoria 
sa. 
Chiar deasupra câmpului de luptă se auzi huruitul unui avion. 
Deasupra lor avionul trecu la o înălţime de câteva zeci de metri, 
iar Grimaldi putu să-l prindă în raza sa vizuală. Gloanţele ciuruiau 
capota berlinei ricoşând. Grimaldi şofa culcat peste volan, între 
el şi adversari mai erau doar douăzeci de metri. Aceştia, cuprinşi 
de un acces stupid de eroism, se hotărâră să înfrunte bolidul. 
Pentru doi dintre ei asta se dovedi fatal. 

Se auziră două şocuri, apoi Jack simţi aproape fizic, cum 
carnea ceda în faţa metalului şi auzi îngrozitorul sunet surd, de 
oase care se sfărâmă, iar cei doi dispărură înghiţiţi parcă de 
întuneric. 

El se lansă într-o lungă suită de viraje în zigzag ca să iasă din 
linia de tir a inamicului. Proiectorul renunţase să-l mai 
urmărească. Hangarul era deja foarte aproape, iar pilotul se afla 
în ţinta ucigaşului aflat pe acoperiş. 

O nouă explozie se auzi în spatele berlinei, sau a resturilor ei. 
Grimaldi aruncă o privire rapidă spre turnul de control care se 
aprinsese ca o torţă. 

Bolan trecuse la acţiune. 

Abia atunci realiză Grimaldi că în spatele său domnea liniştea. 
Nu era nevoie să se uite ca să ştie ce va găsi acolo. Mirosul de 
sânge era elocvent. El regretă moartea nefericitului, nu pentru el 
în sine. Ci pentru că fostul KGB-ist ar mai fi putut să le dezvăluie 
şi alte amănunte cu privire la oribila şi mortala afacere pusă la 
cale de mafioţii ruşi cu preţul a multor ani din viaţa lor. 

* 


* * 


Justiţiarul efectuă o intrare pe cât de rapidă, cu atât mai 
mortală, în câmpul de luptă. Grimaldi îşi făcuse bine treaba, 
deschizând o breşă şi un drum în inima infernului. 

Până acum, totul era conform planului. Cu ajutorul lui M-16, 
Bolan îşi croia un drum de foc. Cu o rafală imparabilă el dobori 
trei ruşi. Aceştia fură proiectaţi îndărăt şi îşi dădură duhul fără să 
ştie de unde venea lovitura. Războinicul evaluă situaţia. Nu era 
nimeni în faţă. Era clar că nimeni nu bănuise că el a părăsit 
berlina şi s-a apropiat pe un alt drum. 

Alergând în zigzag, Bolan estimă distanţa care-l separa de 
fronturile ambuscadei, apoi îşi concentra atenţia asupra tintei 
celei mai apropiate, mai ales că aceasta îl supăra cel mai mult pe 

prietenul său. 

Cu o rafală scurtă, Războinicul aruncă în aer proiectorul din 
turnul de control, care se stinse într-o jerbă de scântei. 

El luă la ochi apoi armele ce străluceau de jur-împrejur. Stând 
într-un singur genunchi, el apăsă pe trăgaciul lui M-203. De sus, 
un adversar tocmai aruncase o grenadă cu un RPG-7. Aceasta 
explodă foarte aproape de Grimaldi, aruncând bulgări de pământ 
până la berlină. Zgomotul făcut de explozie era îngrozitor. 

Politicos, Bolan răspunse cu aceeaşi monedă, adică folosind o 
grenadă de 40 mm. Proiectilul făcu o curbă perfectă în aer şi 
ateriză chiar pe platformă. Turnul de control se aprinse într-un 
uriaş bulgăre de foc şi nenumărate fragmente fură proiectate 
într-o ploaie dătătoare de moarte. 

Cu acest prilej, Bolan mai şterse de pe răboj patru adversari. 

Partida însă nu era câştigată încă. Până la hangar mai avea de 
străbătut vreo opt sute de metri. Având în vedere modul în care 
se desfăşurau lucrurile, asta riscă să dureze o eternitate. La fel 
simţea probabil şi Grimaldi. 

Cu toţi muşchii încordaţi, Bolan viză pe cei doi ucigaşi ce se 
încăpăţânau să tragă în Grimaldi. In acel moment, huruitul 
asurzitor al unui aparat de zbor Antonov acoperi rafalele armelor 
automate. In acel moment, Bolan reuşi să se apropie de inamici. 

In ciuda ritmului intens al cursei sale, simţea că inima îi bate 
cu regularitate şi că respiraţia nu era decât foarte puţin alterată. 
Ca întotdeauna în momentele cruciale, el găsea resursele 
necesare ca să poată continua lupta. 

Odată cu explozia ce pulverizase turnul de control, cei doi 
trăgători de elită plasați în traiectoria sa, înţeleseră că cineva 
venea din spate şi dintr-o singură mişcare, se întoarseră cu faţa 
către Mack Bolan. In aceeaşi secundă, acesta apăsă pe trăgaciul 
armei. În timp ce încărcătorul se descărca, cei doi adversari se 
rotiră ca luaţi de vârtej înainte de a se prăbuşi. 

Bolan trecu pe lângă ei fără să se oprească. Atunci auzi un 
geamăt de durere. Scormonind cu privirea în întuneric, el reperă 
pe unul dintre nefericiţii pe care-i strivise Grimaldi cu berlina. 
Tipul ce se târa prin iarbă ridică ochii spre el. in ei se citea o 
stupoare amestecată cu groaza. Ţinea un picior îndoit într-un 
mod total nenatural, iar Bolan văzu osul alb al tibiei ce sfârtecase 
pantalonul. Din gâtlejul rănitului se auzi un geamăt de agonie şi 
furie, iar acesta încercă să îşi îndrepte arma către Justiţiar. 

Bolan se îndură de chinurile rănitului, scurtându-i mizerabila 
existenţă cu un foc de armă. 


94 


După ce mai străbătu încă o sută de metri în direcţia 
hangarului, fu brusc prins sub focul unei arme automate şi 
începu să alerge în zigzag. Trăgătorul izolat de pe hangar stătea 
sprijinit într-un genunchi, iar silueta sa se desena vag pe 
acoperişul construcţiei, pe cerul iluminat în depărtări de 
proiectoarele de pe aeroportul Ceremetievo. 

Bolan iuți pasul, atât cât îl lăsau puterile. 

II văzu pe Grimaldi în faţa sa. Acesta făcu un viraj într-un 
derapaj ca-n filme, exact în faţa clădirii, fiind astfel la adăpost 
faţă de focul adversarului. 

Curând însă întunericul din zona în care se refugiase pilotul fu 
străbătut de fulgere. Justiţiarul vâri un încărcător nou în pușca de 
asalt, armă M-203 cu o grenadă de 40 mm şi se pregăti pentru 
un nou sprint. Folosirea grenadei era opţiunea în caz de forţă 
majoră. O explozie ar fi putut deteriora uşile hangarului şi 
totodată şi sofisticatele circuite electronice ce comandau 
închiderea lor. 

Desigur, putea arunca totul în aer. Nu avea însă timp la 
dispoziţie. Erau obligaţi să plece de aici cât mai repede. 

Trăgătorul de pe acoperiş nu avea ochi decât pentru Grimaldi 
care se dăduse jos din berlină şi trăgea înspre acoperiş cu 
revolverul său M-16 în timp ce încerca să se apropie de uşile 
hangarului. 

De pe acoperiş, adversarul făcea totul ca să-l împiedice să se 
apropie de tastatura numerică, dar tirul pilotului îl obliga să stea 
mai retras. Jack reuşi să ajungă la sistemul de cod numeric şi 
Bolan văzu uşile mari ale hangarului culisând. In interior se 
vedeau lumini. Războinicul mai avea de parcurs o sută de metri. 

In clipa când se lăsă într-un genunchi, văzu cum tipul de pe 
acoperiş se lasă descoperit. El luă la ochi marginea acoperişului 
şi balansă în aer o grenadă de 40 mm. Celălalt nu mai avu timp 
să apese pe trăgaciul armei, fiind cuprins de flăcări. 

Bolan, ţâşni înainte atingând: 

— Jack! Jack! 

Grimaldi apăru în pragul hangarului. Prietenul şi tovarăşul său 
de luptă avea chipul plin de sânge dar zâmbea fericit ca un copil. 

— Cu tine nu se plictiseşte omul, Striker! 

Războinicul zâmbi şi el şi îl bătu pe spate, apoi zise: 

— Ce-i cu Smolenskov? 

Pilotul făcu un gest de neputinţă. 

— Nu a putut rezista. 

— Păcat. 

Era singurul epitaf la moartea unui mare ticălos. 

— Mă duc să verific, să văd dacă nu a umblat careva la aparat, 
continuă Grimaldi. Mă laşi vreo trei-patru minute şi pe urmă vii şi 
tu. 

Justiţiarul ştia că pilotul făcuse plinul de când aterizaseră la 


Moscova. 
* 


* * 


— Am neapărată nevoie de asta, Hal, ca să-mi pot încheia 
misiunea. 

Cei doi tovarăşi erau acum în avion, după o oră bună de zbor. 
Norocul fusese şi de astă dată de partea lor. 

Bolan era aşezat chiar în spatele portierei deschise a 
cockpitului, cu echipamentul de legătură cu satelitul în mână. 

Potrivit părerii lui Grimaldi, acest tip de aparat de zbor 
consuma multă benzină când zbura cu viteză mare deasupra 
norilor. Aşa că, în afara luminilor de bord, ei întrerupseseră toate 
luminile din interior şi din exterior. Jetul era acum un avion- 
fantomă ce naviga în întuneric deplin. Era tactica folosită de 
traficanţii de droguri ca să nu fie detectaţi cu ochiul liber. 
Bineînţeles, Grimaldi dispunea de toate echipamentele 
electronice de ultimă oră, mai ales cele de radar şi de bruiajul 
radarului. 

Dar el nu pilota un avion de vânătoare. Privaţi de orice mijloc 
ofensiv şi defensiv, ei se agăţau de speranţa că nu se vor întâlni 
cu vreun Mig ostil. Adevărul era că Bolan considera puţin 
probabilă această variantă. La Washington cei din Justice 
Department luaseră toate măsurile de protecţie ale avionului în 
spaţiile ruse şi pakistaneze. 

Ceea ce-l preocupa cel mai mult pe Războinic erau inamicii 
care reuşiseră să şteargă putina. Acum se îndreptau spre 
Pakistan, de unde aveau să plece în Yemen. 

Justiţiarul îi explică lui Hal Brognola tactica pe care intenţiona 
să o adopte. 

— Mă duc acum după fraţii Drakovici. De când ştiu despre 
dispariţia acelor SS-20, mă bate gândul că moştenitorii 
bătrânului Drakovici au numerele de cod PAL şi sunt pe cale să le 
vândă colonelului Tubbat. 

— Pentru asta am luat deja câteva decizii. Am pus în stare de 
alertă pe toată lumea. Se pare că atât americanii cât şi ruşii sunt 
pe aceeaşi lungime de undă în problema asta. Am primit mână 
liberă şi mi-au promis tot ajutorul necesar. In privinţa 

Pakistanului, după recentele evenimente din Afganistan, ruşii vor 
să ne convingă de buna lor credinţă. Avem deja o echipă la faţa 
locului în Karachi. Te aşteaptă acolo maiorul Mohammed 
Buhjwabi din Serviciile de Informaţii militare pakistaneze. Iți 
imaginezi cât de încurcaţi sunt acum ruşii cu toată afacerea asta 
cu SS-20. De obicei, trimit echipe speciale din Spetsnaz ca să 
curețe locul de orice mizerie lăsată de compatrioţii lor. Nu vei fi 
deloc singur acolo pentru că o să roiască o grămadă în jurul tău. 
Ştiu că nu-ţi place treaba asta, dar n-am ce face. Din partea mea 
ai mână liberă în continuare. Omul meu din CIA mi-a spus că 
Serviciile secrete pakistaneze vor ca istoria asta să nu 
stârnească valuri. Deja au o reputaţie destul de nasoală... 

— Ai fotografii ale locului, făcute din satelit? 

— Trebuie să sosească în câteva minute. Toată lumea de pe 
aici este stupefiată şi se întreabă cum o asemenea afacere a 
putut să rămână secretă timp de atâţia ani. Adevărul e că s-au 
zvonit anumite lucruri ciudate, dar deştepţii noştri le-au 
considerat drept încercări de intoxicare a serviciilor noastre. 
Oricum, pentru un ochi necalificat. Toată zona aceea este un site 
petrolier. Maşinile de foraj, pompele şi chiar acea firmă, 
Vladovici, care a adus echipamentele industriale grele. 
Posibilitatea ca ei să aducă prin contrabandă toate materialele 
pentru o fabrică de retratare a deşeurilor nucleare este foarte 
plauzibilă. Dumnezeule, dacă israelienii ar bănui ceva, ar rade 
Yemenul de pe harta lumii. 

Acesta era motivul pentru care Preşedintele pusese la 
dispoziţia lui Brognola în cel mai mare secret, o echipă de 
comando antrenată şi echipată. Aceasta se afla deja în 
Afganistan, gata să vină în ajutorul lui Bolan în Pakistan. 

— Apropo, am aflat ceva interesant despre depozitul care a 
sărit în aer şi în care şi-au pierdut viaţa tipii din FBI. Ei bine, 
specialiştii lor au găsit urme importante de eter, kerosen şi 
acetonă. Toate serveau la fabricarea cocainei. Răposatul Yuri 
Drakovici era un bărbat extrem de ocupat... 

— Acum, când îmi spui asta. Mi-aduc aminte că am simţit un 
miros de chimicale. Inţeleg de ce au fost gata să rişte tot... 

— Toate sunt deja de domeniul trecutului, Striker. O să-ţi 
trimitem toate datele de care ai nevoie. Trebuie să terminăm cât 
mai repede toată povestea asta. Nu voi putea închide un ochi 
până nu voi fi sigur că uzina aia infernală este neutralizată şi că 
voi v-aţi întors teferi acasă. Aveţi grijă de voi, băieţi! Baftă! 

In timp ce primele documente apăreau pe fax, Justiţiarul se 


97 


gândi că aveau nevoie de mult noroc ca să poată ieşi la liman din 
acea blestemată situaţie, dar îşi păstră pentru sine aceste 
gânduri negre. 

Capitolul XV 


Bolan şi Grimaldi se aflau deja de douăsprezece ore în Karachi, 
iar Justiţiarul era un ghem de nervi. Nu era genul de război fulger 
cu care era el obişnuit şi nici genul lui de a se bate. Ştia însă că 
pentru a scăpa de Familia Drakovici trebuia să treacă prin asta. 

Nu putea să se descurce singur într-o ţară necunoscută, mai 
apropiată de Evul Mediu decât de epoca modernă. 

Istoria Pakistanului, o ţară musulmană, era scrisă cu sânge, de 
când se desprinsese din trupul Indiei. Tânăra naţiune cunoscuse 
nenumărate revoluţii şi tulburări, potolite doar cu preţul 
instaurării legii marţiale. Pakistanul avea la dispoziţie o armată 
extrem de puternică, socotită ca fiind a patra din lume, care 
purtase numeroasele războaie cu ţara vecină în disputa pentru 
Caşmir. Sângeroasele confruntări şi masacre ale populaţiei civile 
îi propulsaseră pe pakistanezi în cursa înarmării nucleare. Era o 
regiune în care orice străin putea fi ucis pe loc dacă i se adresa 
unei femei. Unde flagelările şi mutilările publice erau ceva 
obişnuit când era vorba de criminali. Unde poliţia putea fi 
coruptă cu uşurinţă, schimbând tabăra după cum bătea vântul. 
Când era cu talibanii, când cu americanii. Circula cu proverb: „Pe 
un pakistanez nu-l poţi cumpăra, cel mult îl închiriezi până ce se 
iveşte o ofertă mai bănoasă”... 

Situaţia se prezenta în cele mai sumbre culori. Bolan simţea că 
explodează. Soarele era deja la asfinţit în portul din Karachi, iar 
ei nu aveau nici cea mai mică informaţie privind infractorii 
urmăriţi cu atâta îndârjire. 

Bolan studia chipul maiorului Mohammed Buhjwabi. Era greu 
să-şi facă o idee în privinţa tipului. Avea senzaţia că are de-a 
face cu un individ cu principii ferme, serios şi cinstit. Era un 
bărbat înalt şi subţire, îmbrăcat în uniformă neagră şi înarmat cu 
un pistol-mitralieră Hecker & Koch MP-5, atârnat pe umăr. Cu un 
binoclu, el cerceta ţărmul mării şi zona industrială de acolo. Se 
uita mereu la ceas cu un aer nemulţumit. Bolan simţea că 
militarul era dornic să intre în acţiune. Era la fel de nervos ca şi 
el, ca înainte de orice înfruntare armată. 

Amândoi se aflau pe acoperişul unui hangar situat la cincizeci 
de metri de obiectivul lor, un depozit unde trebuia să aibă loc 
întâlnirea fraţilor Drakovici cu colonelul Tubbat. 

Aşteptarea asta era îngrozitoare! 

Buhjwabi voia ca rachetele SS-20 să plece din, ţara lui, iar 
Bolan voia capetele celor doi Drakovici. Atât Războinicul cât şi 
maiorul pakistanez ajunseseră la un fel de acord mutual, încât se 
părea că nimeni nu ar mai fi putut să garanteze că mafioţii vor 
muri de mâna lui Bolan, Grimaldi sau a pakistanezilor. 

Asta era treaba. Tot ce voia Bolan era ca să se termine o dată 
pentru totdeauna mizerabila afacere. Apoi Brognola şi echipele 
sale speciale aveau sarcina să curețe locul şi să şteargă de pe 
faţa pământului orice urmă a aşa-zisei întreprinderi de foraj 
petrolier. 

Buhjwabi îl informase pe Justiţiar că grupul consilierilor din CIA 
şi trupa de comando Spetsnaz erau gata să descindă în satul 
izolat situat la nord de Karachi. Acolo unde se credea că sunt 
rachetele SS-20. Imediat după apariţia lui Tubbat. Buhjwabi 
trebuia să apeleze prin radio ca totul să se pună în mişcare. 

Rachetele SS-20 trebuiau confiscate indiferent de preţ şi de 
vieţile umane intrate în luptă. 

Aici, trupele erau deja în alertă. Ţintaşi de elită erau postați pe 
acoperişul unui bloc cu birouri şi acopereau extremitatea estică a 
țintei. Alte două grupuri a câte doi oameni erau la sud şi la nord, 
gata să doboare sentinelele din exterior în momentul în care se 
va trece la asalt. Era alcătuit un triunghi perfect ce avea sub 
control orice rus ce ar fi încercat să fugă. Alţi şase agenţi, 
îmbrăcaţi cu uniforme de docheri erau răspândiţi în zona 
portuară, la vest, în cazul în care ostilitățile ar trece în acea 
parte. 

Nu se cunoştea practic numărul inamicilor. Maiorul credea că 
nu vor fi mai mulţi de treizeci punând la socoteală atât ruşii cât şi 
pakistanezii. Despre ruşi încă nu se ştia nimic. Bolan credea că 
aceştia intraseră deja în ţară cu un avion al poliţiei pakistaneze. 
Ştia că sunt pe cale să sosească. 

Războinicul se uită încă o dată la agenţii pakistanezi. Toţi erau 
în ţinută de luptă şi erau înarmaţi cu pistoale-mitralieră H & K 
MP-5 şi cu arme uşoare. Toţi comunicau între ei prin minuscule 
radio-emiţătoare prinse la gât. 

Toată echipa de recepţie socotea şaisprezece oameni cu Bolan 
şi cu Grimaldi împreună. 

Pe Mack Bolan puţin îl interesa cine avea să recupereze 
racheta nucleară. Era normal ca cei din Spetsnaz să vrea să ducă 
racheta SS-20 înapoi în Rusia. În cazul acesta, nimeni nu putea 
să fie sigur că arma nu avea să intre din nou pe piaţa neagră. 

Orice ar fi fost, important era ca să nu mai rămână în mâinile 

actualilor stăpâni. Bolan era convins că fraţii Drakovici aveau 
deja numerele de cod ce permiteau rachetelor SS-20 să devină 
operaţionale, şi că aceste numere de cod erau scoase la vânzare. 
Tocmai din acest motiv era absolut imperativă lichidarea fizică a 
celor doi fraţi. Astfel se tăia capul hidoasei hidre mafiote. 

După aceea putea pleca în Yemen ca să pună capăt licitaţiei 
ce nu mai avea rost de vreme ce forţele din Black Warriors 
Ranch distrugeau uzina de retratare nucleară. 

Totul era limpede în plan teoretic, practica însă era altceva. 

— Aţi vrea să spuneţi ceva, agent Belasko? 

Da, Bolan avea de pus chiar mai multe întrebări. 

— Sunt extrem de mirat că nu văd nici un elicopter în 
dispozitivul dumneavoastră. Intr-un oraş de talia acestuia, atunci 
când nu ştiu câţi la număr sunt adversarii noştri, ar fi fost extrem 
de util un ajutor aerian. 

— Sunt dezolat, dar eu am decis acest lucru Apropierea unui 
aparat de zbor ar putea nelinişti pe mafioţi. Colonelul Tubbat 
este un bărbat extrem de abil. Poate ataca precum o cobră 
atunci când vă aşteptaţi mai puţin. Acest om reprezintă o teribilă 
ameninţare şi este capabil să declanşeze un adevărat război şi 
să ridice o armată de mari proporţii. 

In vocea maiorului străbătea ura împotriva colonelului rebel. 

— Este cel mai mare ticălos. S-a dezonorat pe sine şi a 
dezonorat pe toţi pakistanezii. El este singurul vinovat de 
uşurinţa cu care criminalii ruşi au reuşit să introducă regimul lor 
mafiot în ţara noastră. Ei au cumpărat cu bani tăcerea oamenilor. 
Vreau să-l văd judecat, condamnat şi spânzurat. De aceea îl 
vreau viu. 

Bolan se mulţumi să dea din cap. 

Radioemiţătorul agăţat la brâul maiorului începu să 
semnalizeze. 

Se auzi o voce ce vorbea în urdu. Limba oficială din Pakistan. 
Bolan nu înţelegea nici o iotă, dar după expresia de pe chipul 
musulmanului îşi dădu seama că lucrurile începeau să se mişte. 

In jurul Războinicului, oamenii începură să se mobilizeze. 
Acesta întâlni privirea lui Grimaldi, şi el dornic să se termine 
odată toată povestea. Cu binoclul la ochi, el se uita la labirintul 
de străduţe şi bulevarde ce se întindea la picioarele lor. 

Deodată văzu la nord o micuță caravană de vehicule ce se 
îndreptau către ei. Nu puteau fi decât inamicii. 

Buhjwabi întrerupse comunicarea, iar Bolan îl privi ţintă în 
ochi. 

— Tocmai am informat batalionul ruso-american că pot să se 
mobilizeze, spuse maiorul ca răspuns la întrebarea din ochii 
americanului. In clipa când toţi nemernicii se vor afla în incinta 
antrepozitului, va începe spectacolul. 

* 


* * 


— Sper că acest tunel duce acolo unde ne-ai spus, Mujwhal, 
nu? 

Vlad Drakovici simţi tonul tăios din vocea fratelui său. Putea 
înţelege că nervii acestuia fuseseră mult puşi la încercare. Cu 
toate acestea simţea că fratele cel mic devenise mult mai activ 
şi mai hotărât. Ştia că Gregor nu este un ucigaş, dar faptul că 
aveau să dea ochii cu colonelul Tubbat îl făcuse să iasă din 
cochilia lui. Acel nenorocit trădase Familia. Scosese racheta din 
ascunzătoare  nesocotind astfel directivele bătrânului Juri 
Drakovici. Tubbat încercase să-i tragă pe sfoară şi urma să fie 
pedepsit. 

Scrutând expresia de pe chipul lui Gregor, Vlad îşi spuse că 
poate îl judecase greşit. Simţea că acesta ar fi fost capabil să 
ucidă în aceste clipe decisive pentru viaţa lor şi a Familiei. În alte 
circumstanţe l-ar fi bătut pe umăr şi l-ar fi felicitat. 

Fratele cel mare privi cu atenţie conducta de drenaj. Diametrul 
ei de aproape doi metri permitea unui bărbat de talie medie să 
se deplaseze în interiorul ei. Gura conductei se deschidea lângă 
un chei, pe o plajă. Vântul sufla aducând o miasmă de canal şi de 
chimicale. Era extremitatea unei instalaţii industriale. 

In port, marile nave înaintau sub cerul întunecat, înspre nord. 
Se vedea oraşul Karachi, un amestec ciudat de zgârie nori 
strălucitori, de moschei şi de cartiere mizere. 

Vlad nu mai fusese niciodată în Pakistan. Toate afacerile puse 
la cale cu Tubbat, legate de heroină, fuseseră făcute cu ajutorul 
unor intermediari, la ordinele lui Yuri. 

El clătină uşor din cap. Era deja frânt de oboseală şi de 
tensiunea din ultima vreme. Zborul fusese foarte lung. 

Aterizaseră pe un câmp izolat şi bine păzit din cestul oraşului. 
La sosire constatase că toate contactele şi preparativele tatălui 
său erau bune. 

Vlad întoarse privirea către culmea unei dune de nisip, unde 
se aflau cei doi bărbaţi ce-i întâmpinaseră cu camioanele şi 
jeepurile. Spera ca furia ce-l cuprindea şi efectivele de care 
dispunea să-l scoată victorios din lupta pe viaţă şi pe moarte ce-l 
aştepta. 

Cu o oră mai devreme îl contactase pe Tubbat. Vlad îşi aminti 
de glasul încordat al trădătorului, dar se stăpânise şi păstrase un 
ton neutru şi politicos. Lucrurile se derulau aşa cum era 
prevăzut. 

El scrută chipul întunecat şi bărbos al lui Mujwhal, realizând 
brusc că pakistanezul nu-i răspunsese fratelui său. 

— Am impresia că fratele meu te-a întrebat ceva. 

Mujwhal se încruntă. El îşi trecu mâna prin părul lung şi-l dădu 
la o parte. In locul urechii drepte se afla o gaură neagră 
înconjurată de piele crudă şi roşie. 

— Vedeţi asta? Acum un an eram prietenul şi confidentul lui 
Tubbat. Intr-o zi am pus la cale o afacere bănoasă cu droguri. Nu 
avea nici un efect negativ asupra afacerilor făcute de colonel. 
Aveam de plătit soldaţi şi o familie de hrănit. Am crezut că 
meritam mai mult decât osul pe care mi-l arunca el. Era vorba de 
o încărcătură plătită cu banii mei. Din nefericire, acest gest de 
independenţă nu a fost pe placul nemernicului. Nu a fost de 
acord să câştig şi eu un ban cu care să asigur viitorul nevestei 
mele şi a celor zece copilaşi. Aşa că mi-a tăiat cu mâna lui 
urechea. În timp ce oamenii lui mă ţineau. O săptămână după 
aceea, când consideram afacerea terminată, mi-a masacrat 
toată familia. Ştiţi ce a spus? Că voi suferi mai mult aşa decât 
dacă m-ar fi executat. Idiotul! M-a aruncat ca pe un gunoi. Ce fac 
acum, nu fac pentru voi, ci pentru că vreau ca acest câine 
spurcat să crape. 

Era o explicaţie destul de serioasă. Ştia şi el ce este ura. 

— Întâlnirea va fi departe de aici? 

— La nord, la vreo doi kilometri distanţă de aici, răspunse 
Mujwhal. 

Gregor care acceptase cu greu să se încreadă într-un transfug, 
se uită întrebător la Viktor Teşka. 

— Tu ce crezi? 

— De ani de zile i-am fost un soldat credincios tatălui vostru, 
aici în Pakistan. Il cunosc bine pe Mujwhal. Puteţi avea încredere 
în el. g 

— Asta şi facem, răspunse sec Vlad Drakovici. li încredințăm 
propriile noastre vieți. 

El porunci la trei dintre oamenii săi să intre în conductă. 

Folosind acest drum plin de şobolani, aveau prilejul să-i facă o 
surpriză deosebită acelui netrebnic care se crezuse destul de 
puternic pentru a-l înşela pe tatăl său. 

Vlad avea să afle dacă Mujwhal îi spusese adevărul atunci 

când afirmase că prin conductă se poate ajunge la o trapă ce se 
deschide chiar în depozit. 

Se uită cu dragoste la fratele său în timp ce înaintau prin 
conductă. Brusc inima i se strânse când îi trecu prin minte 
gândul că poate chiar acum îl ducea la moarte. 

Capitolul XVI 


Dornici ca totul să se sfârşească odată, cât mai repede. Vlad 
Drakovici, fratele său şi mica lor armată se îndreptau către 
ieşirea din mizerabila conductă şi pătrunseră în depozit. Puțin le 
păsa acum de privirile bănuitoare a celor vreo douăzeci de 
pakistanezi ce se aflau acolo. 

Vlad îşi reprimă cu greu strania poftă de a izbucni în hohote de 
râs şi de a le arunca disprețul său în faţă. Puțin îi păsa câţi 
ucigaşi erau acolo sau cum erau aceştia înarmaţi. Puțin îi păsa lui 
de racheta SS-20. Drăguţul colonel Tubbat putea să şi-o păstreze 
sănătos şi să şi-o vâre undeva. La naiba cu toţi! 

Singurul lucru care conta în acea clipă era să reuşească să 
salveze mobilierul şi să plece de acolo, trăgând învăţăminte din 
această lecţie nefericită. Prea mult venin înghiţise şi prea mult 
suferise. Era hotărât să curme totul. 

Fără codul de accesare, care era păstrat în creierul lui, racheta 
SS-20 era doar un morman de fierărie fără noimă şi fără interes. 
Era aşadar intangibil. Dacă murea el, adio rachetă! Avea în 
mâinile lui destinul a milioane de oameni, poate a unor popoare 
întregi. 

Ordinele sale erau clare. Oamenii săi ştiau perfect ce au de 
făcut, gata să-l urmeze şi în infern, căci răsplata efortului lor era 
fenomenală. Mujwhal rămase mai retras un minut, aşteptând ca 
noul şef să pregătească terenul. Nu avea interes să-şi dezvăluie 
jocul imediat. In gura de evacuare a conductei oamenii lor 
trebuiau să fie pregătiţi. Lipsea ceva. Lipsea doar cireaşa de pe 
tort. Tot pe acolo urmau să se retragă, căci Vlad nu voia să iasă 
la lumina soarelui după ce regla afacerea. Treaba ce urma să o 
facă era urâtă dar necesară. Oricine ar fi putut alerta autorităţile 
şi ar fi început nebunia. 

Era de aşteptat chiar ca trădătorul Tubbat să fi postat 
franctirori în exterior pentru eventualitatea că lucrurile nu ar 
evolua cum arvrea el. 

Mai exista şi o altă eventualitate, şi mai rea. Nu trebuia 
neglijată varianta în care autorităţile pakistaneze, alertate de 
câinii de americani s-ar afla deja în aşteptarea lor, împânzind 
locul cu poliţişti. 

Până acum, totul se desfăşurase bine, dar Vlad întâmpinase 
prea multe eşecuri în ultima vreme, aşa că nu se mai lăsa amăgit 

de aparente... 

Tubbat trebuia să moară. Numai aşa putea să repună pe 
picioare organizaţia. Era nevoie de o lovitură de maestru. Trebuia 
să le arate partenerilor de afaceri că la cârmă este acum Vlad 
Drakovici. 

Cu Uzi pe umăr, încărcat şi armat, el se opri la o distanţă de 
zece metri de bărbatul îmbrăcat cu o geacă din piele neagră. 

Pe celebrul Tubbat îl văzuse deja în fotografii. Era de talie 
mijlocie, cu umeri laţi, părul tuns scurt şi purta barbă şi mustață. 
Chipul vulturesc avea o expresie de fanatism ce iradia ca focul. 
In ochii fraţilor Drakovici, nu era însă decât un trădător împuţit. 

Se lăsă o tăcere de mormânt, în timp ce Tubbat se uita cu 
furie cum ruşii îl înconjoară din toate părţile. 

Cu coada ochiului, Vlad îl reperă pe fratele său care înconjura 
micul grup, ce-l proteja pe şeful lor. 

— Trebuie să fii Vlad! lansă colonelul cu o voce tăioasă. lar tu, 
Gregor, adăugă el întorcându-se către mezinul Drakovici. Am 
înţeles că aţi avut niscaiva neplăceri. 

— Veştile proaste circulă repede, comentă cu răceală Vlad. 

Colonelul care nu ştia cum să ia această remarcă, înălţă capul 
cu trufie. 

— Sunt total dezolat pentru ce i s-a întâmplat tatălui vostru. 
Am făcut o mulţime de afaceri împreună, timp de mulţi ani. Am 
avut relaţii extrem de profitabile. O să-i simt mult lipsa. 

După o examinare rapidă a locului, boss-ul se hotărî să 
meargă drept la ţintă. Depozitul era plin de conteinere metalice, 
cutii, electrocare, stivuitoare. Pe pasarele nu era nimeni. Erau 
doar doi pakistanezi în exterior, înarmaţi cu AK-47 şi gata să 
tragă. 

— Scuteşte-mă de politeţuri şi nu mă mai pupa în fund, zise 
Vlad. Am aflat că ai mutat racheta de aici. 

Tubbat îşi drese glasul şi întinse mâna către armă. 

— Mai ştiu şi că nu ai respectat contractul semnat cu tatăl 
meu, în care se stipula că racheta trebuie păstrată în acest 
hangar cu pază bună. 

— Nu vrei să le spui oamenilor tăi să nu se mai foiască atâta? 
Au început să mă calce pe nervi. 

— Mă doare undeva de nervii tăi. Şi am mai aflat ceva. Că nu 
vrei să plăteşti preţul stabilit pentru rachetă, aşa că nu ştiu la ce 
mai este bună întâlnirea noastră. 

Tubbat se încruntă. Aducea acum mai degrabă cu un câine 
turbat gata să muşte. 

— Îmi este imposibil să plătesc o asemenea sumă. Poate 
reuşim să cădem totuşi la o învoială când o să-mi daţi codurile 
PAL. 

— Aici nu vând covoare, colonele! Tatăl meu ţi-a acordat o 
mare încredere atunci când ţi-a încredinţat racheta asta. 

Cu coada ochiului îl urmărea pe fratele său. Gregor era gata 
să-l omoare pe Tubbat. Deşi în trecut cei doi fraţi s-au aflat mai 
mult pe picior de rivalitate, geloşi unul pe celălalt, acum se 
vedea clar că gândesc ca unul singur, apărând interesele 
Familiei. 

Brusc, Vlad îl socoti pe Gregor egalul său. 

— Da, am codurile, spuse el atingându-şi fruntea cu un deget. 
Dar sunt de vânzare numai în cazul în care eşti dispus să plăteşti 
preţul cerut. lar licitaţia va avea loc în Aden. Unde vor participa 
toţi cei care sunt amatori. 

— Nu e bine aşa. Ca să-ţi dovedesc buna mea credinţă, sunt 
gata să-ţi dau cinci milioane de dolari americani, bani gheaţă, 
dar numai dacă îmi dai codurile. 

— Este prea puţin. 

Un rictus ciudat dezveli dinţii lui Tubbat. Colonelul începea să- 
şi piardă sângele rece. 

— la ascultă şmechere! Am trimis şase oameni în Yemen ca să 
ia parte la licitaţie. 

Era o noutate şi era uşor de verificat. 

— Am la mine două milioane de dolari pe care le pot da ca 
acont, continuă colonelul. In schimbul lor, vreau să fiu servit 
primul. Sunt sigur că tatăl tău ar fi fost de acord cu asta. Am 
discutat deja. 

Vlad Drakovici râse dispreţuitor. 

— Două milioane? Doar atât? Nu cred că tata ar fi fost 
mulţumit cu o ofertă atât de ofensatoare. Oricum, tata e mort, 
iar acum eu sunt cel care dictează condiţiile. 

Adversarul său râse albastru. 

— Poate crezi că nu sunt destul de inteligent pentru o 
asemenea afacere, nu? Crezi că sunt un puşti răsfăţat uşor de 
speriat, pe care îl mângâi protector pe creştetul capului şi îl poţi 
linişti cu o ciocolată, continuă Vlad provocator. 

— Ceea ce e clar e că sunteţi în ţara mea, racheta este aici şi 
afacerea se va face numai cu mine... 

— lar sfârşitul frazei, colonele, ar fi:... în caz contrar... nu-i 
aşa? y 

— Da. In caz contrar, dai de dracu'! 

Imediat însă, colonelul se schimbă la faţă, iar Vlad înţelese că 
l-a văzut pe Mujwhal intrând în hangar, împreună cu patru 
soldaţi. 

— Salutare, colonele, făcu acesta. 

Tubbat clătină din cap. 

— Cred că am înţeles cum stă treaba. 

In timp ce vorbea, încercă să-şi dea jos arma de pe umăr. 

— Poţi să te duci în flăcările iadului, cu oferta ta cu tot, urlă 
Vlad Drakovici cu Uzi în mâini, gata să tragă. 

Trupa colonelului fu luată prin surprindere şi nu reuşi să 
reacționeze atât de iute. Nimeni nu crezuse că fraţii Drakovici 
vor da dovadă de o asemenea îndrăzneală. 

Vlad îşi descărcă pistolul-mitralieră Uzi în deplină sincronizare 
cu fratele său, care trimise un val de ogive de 9 mm în soldaţii 
pakistanezi. Tubbat fu primul care se prăbuşi, cu un urlet de fiară 
şi cu trupul sfârtecat de cel puţin douăsprezece proiectile. 

Noul şef al Familiei Drakovici se simţi deodată puternic şi 
stăpân pe situaţie. Odată cu gloanţele trase se descărca parcă 
de toată ura, frica şi durerea acumulate de-o vreme încoace. 

În faţa lor, pakistanezii se zvârcoleau nevolnici sub ploaia de 
foc. Ruşii îşi descărcau armele cu sete şi, timp de câteva clipe, 
Vlad crezu că totul era simplu ca „bună ziua”. 

Atunci, ca într-un vis urât, lucrurile luară o întorsătură de 
neînțeles. Soldaţii lui Tubbat răspunseră. Ruşii începură să pice 
ca muştele în spatele lui Vlad care reuşi să scape de gloanţele 
ce-i erau destinate. 

Câţiva pakistanezi reuşiră să se adăpostească. După strigătele 
de durere şi agonie, Vlad îşi dădu seama că inamicii reuşiseră să 
facă victime în sânul trupei sale. Nu era însă momentul propice 
ca să-şi socotească pierderile. 

Işi schimbă însă imediat părerea. Printre cei ce se zvârcoleau 
în chinurile agoniei îl văzu pe Gregor plin de sânge! 

Nu! urlă în sinea lui Victor. Nu! Nu el! Nu era posibil! 

Alergând către trupul aflat în convulsii al fratelui său mai mic. 
El ucise în trecere un pakistanez cu o rafală scurtă. Realiza toată 
oroarea situaţiei. El îngenunche lângă rănit, fără să mai dea 
atenţie la bătălia care continua în jurul său! 

— Gregor! Gregor! 

Ochii mezinului muribund erau ieşiţi din orbite în timp ce 
încerca să inspire aerul în plămânii ciuruiţi. Vlad simţi că fratele 
său îl apucă de braţ. Degetele acestui erau ca nişte gheare de 
oţel ce-i pătrundeau în carne. 

— Ai reuşit... să obţii ce... ai... vrut? 


— Să nu mori! urlă Vlad ca un dement. Să nu mori! 
* 


* * 


Justiţiarul şi Jack Grimaldi fură primii care ajunseră la uşă, cu o 
echipă de comando pakistaneză după ei. Bolan îşi dădu curând 
seama că ajunseseră la sfârşitul bătăliei. 

Cu câteva clipe mai devreme, auziseră cum în interiorul 
depozitului se declanşează o luptă de proporţii. Ordinul de asalt 
fu dat imediat. Inainte de a se lansa la atac, Bolan şi Grimaldi 
aruncară câteva grenade flash-stun. 

La adăpostul detonaţiilor asurzitoare şi a luminii orbitoare ce-i 
surprinseră pe combatanții grupaţi în mijlocul depozitului, 
Războinicul îşi putea da seama cu uşurinţă că nu avusese loco 
întrunire amicală. 

O mulţime de cadavre se aflau pe jos, iar cei ce scăpaseră cu 
viaţă continuau să tragă de pe poziţiile lor. 

Gloanţele şuierau prin aer din toate direcţiile, în timp ce prin 
fumul compact abia se zăreau siluete fantomatice. 

Nu erau deloc uşor să vezi cine era acolo, dar Justiţiarul ştia că 
nici unul nu făcea parte din armata lui, aşa că începu să tragă şi 
el, urmat imediat de Grimaldi, din celălalt flanc. impreună 
doborâră trei trăgători inamici. 

Ascunşi după un stivuitor, mai mulţi mafioţi continuau să tragă 
cu mitralierele. 

În cele din urmă, fu lichidat şi acel ultim mod de rezistenţă, iar 
liniştea se lăsă în depozit. 

Bolan simţea însă că ceva nu este în regulă. Cu urechile ţiuind, 
el începu să scotocească printre cadavre în speranţa că va găsi 
un ticălos rănit, capabil să vorbească. 

Nu reuşi însă. Se făcuse o curăţenie radicală. Când fumul se 
mai risipi, el făcu un examen mai profund al victimelor, dar nu 
găsi nici o urmă a fraţilor Drakovici. 

Bolan auzi cum Buhjwabi dă ordine oamenilor săi. El îi spuse 
lui Grimaldi să inspecteze pe partea dreaptă a hangarului, iar el 
începu să facă acelaşi lucru în partea stângă, cu arma pregătită. 

Peste tot, cadavrele ruşilor şi ale pakistanezilor zăceau de-a 
valma. 

Dar fraţii Drakovici rămaseră de negăsit. 

Cinci minute se scurseră până ce Bolan îl întâlni pe maior 
aplecat deasupra unui trup ciuruit de gloanţe. Ofiţerul pakistanez 
lovi leşul cu piciorul bombănind dispreţuitor. 

— Netrebnicul a murit, ce păcat! 

— Dar fraţii Drakovici? 

— Nu ştiu ce-i cu ei, făcu Buhjwabi. O să-i căutăm. 

— Nu i-a văzut nimeni în zona portuară? 

— Nu. 

Bolan îşi înăbuşi o înjurătură. Atunci îl văzu pe Grimaldi care 
se îndrepta către el, venind din fundul hangarului. 

— Striker, am ceva pentru tine, făcu acesta. 

* 


* * 


Sentimentul de disperare ce-l cuprinsese îl ardea mult mai 
intens decât focul urii şi al durerii pe care îl simţise la moartea 
tatălui său. Vlad Drakovici nu înţelegea nimic din această 
suferinţă, pe cât de nouă, pe atât de profundă. 

Se întreba cum de putea să acorde, aşa deodată, o valoare 
atât de mare vieţii fratelui său. 

Cu un geamăt de fiară rănită, el simţi deodată cât de singur a 
rămas. Nu avea însă dreptul să dea dovadă de slăbiciune. Teşka 
şi restul soldaţilor rămaşi în viaţă contau pe el ca să poată pleca 
de acolo, recuperând racheta SS-20. Faptul că Gregor murise era 
un motiv în plus ca el să meargă până la capăt şi să finalizeze 
afacerea începută de tatăl său. Nu trebuia să ţină cont de riscuri 
şi nici de cât timp lua totul. 

Acum nu mai avea dreptul să rateze. 

Vlad Drakovici intră în conducta de canalizare, cu trupul 
fratelui său pe umăr. Inima îi era ca o piatră. Asaltat de 
miasmele pestilenţiale, el se forţa să respire pe gură. Unica sursă 
de lumină era o lampă dusă de Teşka, ce mergea în fruntea 
convoiului. 

Pe deasupra tuturor, plutea miasma de nesuportat a 
înfrângerii. 

Nu! El trebuia să fie puternic! El era viu şi avea oameni sub 
comandă. Din cauza lor era obligat să fie tare ca să-i călăuzească 
până la liman. 

Fiecare pas era cucerit cu preţul unei hotărâri pline de furie. 

Vlad ordonă la doi dintre oamenii săi să rămână în urmă. Dacă 
adversarii lor ar fi deschis trapa, aceştia trebuiau să deschidă 
focul şi să acopere retragerea restului trupei. . 

Brusc se auziră nişte bubuituri de tunet. Işi dădu seama că 
depozitul fusese luat cu asalt. Aşadar, o nouă trupă intrase în 
acţiune. În minte îi apăru viziunea celor doi americani. 

Oare era posibil? Poate că totuşi raidul era opera autorităţilor 

pakistaneze... 

— Ar trebui să-l laşi aici, Vlad. Trebuie să ieşim cât mai repede 
din tunelul ăsta blestemat şi să părăsim ţara! 

Trecură câteva clipe pentru ca cererea rusului să-i ajungă 
până la creier. In alte împrejurări, l-ar fi împuşcat pe loc pentru o 
asemenea îndrăzneală. Acum însă înţelegea că momentul era 
critic şi că omul acela avea dreptate. 

De altfel, ce ar fi făcut cu cadavrul lui Gregor după aceea? 

Cu mişcări blânde, el depuse leşul pe noroiul poluat şi urât 
mirositor. Era îngrozitor să-l abandoneze acolo în mijlocul 
mizeriei, dar ce altceva ar fi putut face? El era acum singurul 
responsabil pentru vieţile celorlalţi şi acest lucru era mai puternic 
decât sentimentul fratern. 

Cu gingăşie, închise ochii lui Gregor, îl strânse încă o dată în 
braţe şi îl sărută pe frunte. A 

— Adio, frăţioare. Te voi răzbuna. lţi dau cuvântul meu că te 


voi răzbuna. 
* 


* * 


Dâra de sânge ducea până la trapă. Mack Bolan se uită cu 
atenţie, lung, înainte de a ridica panoul care bloca deschiderea. 
Căuta cu privirea vreun fir electric. Nu, locul nu părea a fi o 
capcană. 

— Inapoi! ordonă Bolan lui Grimaldi şi agenţilor pakistanezi. 

Ei se supuseră. lar Războinicul ridică trapa cu iuţeală şi se 
trase la adăpost. Din întuneric se auzi riposta unor arme 
automate, iar un val de gloanţe ricoşară în pereţii din zinc şi în 
acoperiş. 

Fără să mai piardă nici o secundă, Justiţiarul apucă o grenadă 
cu fragmentare, îi trase inelul şi o aruncă în conducta întunecată. 

In curând se auzi o explozie asurzitoare, iar prin spărtura 
făcută fură spulberate bucăţi de trupuri umane sfârtecate, 
amestecate cu zgură şi bucăţi de ciment. Bolan fu izbit de 
mirosul fad al sângelui amestecat cu cel al corditei. Pentru a fi 
mai sigur, aruncă şi o a doua grenadă, apoi, după ce aceasta 
explodă, sări în deschizătura spărturii cu M-16 gata de atac. 

Cu o torţă aprinsă, nu putu zări decât două trupuri 
însângerate. Scrutând întunericul tunetului, nu reuşi să mai vadă 
nimic altceva. Principalii adversari erau deja prea departe. 

Locul era liniştit şi sinistru ca un mormânt. 

Capitolul XVII 


De la celălalt capăt al firului, Igor Pavlovka păru că percepe un 
S.O.S, un apel de urgenţă care îi ordona să alerteze trupele şi să 
înceapă negocierile. Fiul lui Yuri Drakovici nu-i spunea că fuge 
spre Yemen pentru că se teme pentru viaţa lui, dar Pavlovka 
simţi tensiunea din vocea şefului său. Exista în ea şi o nuanţă 
ciudată de panică sau de furie. Ştiu că se petrecuse ceva grav. 
Era convins de asta. Aveau aşadar probleme, dar noul şef nu 
avea să-i dea nici cea mai mică explicaţie şi asta nu-i plăcea 
deloc. 

Aplecat deasupra calculatorului portabil, cu căştile la urechi şi 
cu microfonul miniatural montat aproape de buze, rusul asculta 
ordinele date de tânărul său patron. El aruncă o privire peste 
umăr, către Alexei şi Serghei. Aceştia stăteau lângă fereastră cu 
armele pregătite. 

Conform ordinelor, toate ferestrele trebuiau să fie închise şi cu 
perdelele trase. Locul era plin de agenţi din CIA. Pavlovka fusese 
avertizat de informatorii săi din Aden. Deşi se dădeau drept 
turişti, adevărata lor profesie eră trădată de vestele umflate de 
armele ascunse sub ele. 

Faptul că ferestrele erau închise nu făcea decât să mărească 
fierbinţeala ucigătoare ce domnea în interiorul clădirii, ridicând 
tensiunea lui Pavlovka care clocotea şi de nerăbdare. Prefera 
însă să îndure toate aceste suplicii decât să-i vadă pe spionii 
americani utilizând sistemele lor de ascultare. Chiar dacă ruşii 
ştiau că americanii au aparatură sofisticată capabilă să străbată 
prin ziduri şi sticlă, ferestrele trebuiau să rămână închise. Asta 
era ordinul şi pace. La sfârşitul conversaţiei, un presentiment 
urât îl cuprinse pe Pavlovka, avertizându-l că noaptea avea să fie 
lungă şi grea. 

— Da, înţeleg, răspunse el. Vom ajunge la faţa locului pe la ora 
cinci. Am înţeles. Am zece oameni acolo şi încă douăzeci de 
soldaţi yemeniţi care păzesc complexul. 

Vlad Drakovici mai dori să afle ultimele noutăţi, în privinţa 
licitanţilor şi nivelul atins de licitaţii. 

În privinţa acestora, veştile erau excelente. Pavlovka cobori 
privirea la sacul pus la picioare, burduşit cu bancnote, la fel cu 
alţi doisprezece saci pe care îi aduseseră oamenii prinţului în 
acea după-amiază. 

Era atâta bănet în sacii aceia, cum nu visase niciodată în viaţa 
lui. Rebelul somalez pusese la bătaie patru milioane şi promitea 
că va da încă o dată pe atât. 

Vlad Drakovici slobozi o înjurătură. 

— Nu-i suficient, mama lor de nenorociti... 

Pavlovka înţelese. Nu mai era timp de promisiuni. Tema zilei 
era „Plăteşti cash sau valea!” 

Cea mai bună ştire era că prinţul saudit adunase cincisprezece 
milioane şi jumătate din sumă fusese deja adusă de oamenii săi. 

Cât despre marfă, adică cea de a doua rachetă SS-20, un om 
de-al lui Pavlovka, prezent la faţa locului, indicase că fusese deja 
montată şi era gata să fie îmbarcată. 

El auzi cum şeful său se plânge că suma era totuşi ridicol de 
mică. Pavlovka nu putu să-l contrazică. 

După toţi anii de luptă şi de muncă, recompensa pentru 
eforturile depuse ar fi putut fi substanţial subţiată. 

— Am intenţia să schimb totul şi să fac ca licitaţia să crească 
preţurile, spuse atunci Vlad Drakovici. Ce-ar mai fi de ştiut 
înainte de a ne întâlni? 

— Azi după-amiază au sosit şi pakistanezi. 

Pavlovka simţi o ezitare la patronul său, apoi acesta izbucni: 

— Câţi? 

— Şase. 

— Câţi bani au adus? 

— Două milioane de dolari. Americani. 

— Unde se află în prezent? 

— Aici, în apartamentul prinţului, spuse Pavlovka. Am dat 
ordin ca toţi participanţii să se adune acolo şi să aştepte sosirea 
ta. 

— Nu voi veni. Te voi aştepta la King Palace la ieşirea din 
Aden. Deocamdată ascultă cu atenţie ordinele mele, căci a avut 
loc o schimbare în program. Tu şi oamenii tăi va trebui să urmaţi 
instrucţiunile mele punct cu punct. 

Pavlovka ascultă şi, foarte repede, simţi cum îi clocoteşte 
sângele în vene. După ce comunicarea se întrerupse, nu ştiu 
dacă fierbinţeala care îl ardea era din cauza fricii sau a emoţiei. 

* 


x x 
Un bărbat înalt se îndrepta către un vechi palat ce cunoscuse 
cândva vremuri mai bune. Deşi era o oră târzie, multe prăvălii 
erau încă deschise. 
Justiţiarul era concentrat asupra problemei pe care trebuia să 

o rezolve în continuare. 

Intrarea în Yemen nu fusese ceva lipsit de importanţă. 

De când cu evenimentele de la 11 septembrie de la New York 
şi Washington, Statele Unite exercitau o uriaşă presiune asupra 
diferitelor servicii secrete din ţările ce se pretindeau aliate, iar 
contactele lui Brognola au putut funcţiona din plin. Obţinuse tot 
ce ceruse, inclusiv vehicule pentru teren accidentat, armament 
de ultimă oră şi informaţii privitoare la licitaţia ce urma să se 
deruleze la acel hotel anonim din Aden. De aproape doi ani, CIA 
urmărea un anumit grup de indivizi suspecți de afaceri dubioase. 
Nu putuse însă să intervină în forţă din cauza lipsei de dovezi. 

Justiţiarul însă nu avea nici un fel de probleme de acest gen. 
Avea în minte locul în care se afla hotelul, numărul inamicilor şi 
câteva elemente asupra genului de populaţie cu care ar fi putut 
să se confrunte la etajul al patrulea al hotelului. 

Serviciile secrete din Yemen munciseră din greu pentru a-i 
pregăti lui terenul. Trebuia să dovedească că eforturile lor nu 
erau zadarnice. Sub impermeabilul larg, purta sinistra salopetă 
neagră, cu revolverul Beretta 93-R prins la subsuoară şi cu un 
pistol-mitralieră Ingram Mac-10. Cele două arme erau prevăzute 
cu amortizoare de sunet. Mai avea o grenadă flash-stun şi o alta 
cu fragmentare. La centură îşi petrecuse încărcătoare de 
rezervă, iar la gleznă, un pumnal de comando în tocul său. Era 
pregătit pentru o apariţie surpriză, sperând că îndrăzneala 
acţiunii sale va înclina balanţa norocului în favoarea lui. 

In acea clipă, el ştia că la o sută de kilometri de Aden erau 
paraşutaţi treizeci şi cinci de oameni din Black Warriors Ranch. Ei 
trebuiau să execute un raid la uzina de retratare a deşeurilor 
nucleare. Acest grup nu avea nici un fel de suport oficial. 
Răspundea direct la ordinele lui Hal  Brognola, sub 
responsabilitatea verbală a Preşedintelui. Dacă lucrurile luau o 
întorsătură proastă, acei oameni aveau să fie afiliaţi la o mişcare 
teroristă, oarecare. 

Câmpul de acţiune al întregii operaţiuni fusese stabilit la 
frontiera dintre Arabia Saudită şi Yemen. 

O dată mai mult, Bolan era nevoit să se încline în faţa 
bătrânului său prieten, Hal Brognola, care reuşise să facă rost la 
timp de oameni şi de material. Operațiunile aveau să fie dirijate 
de Grimaldi care ajunsese la bază. 

Justiţiarul avea să-l întâlnească, dar după confruntare, dacă 
totul se petrecea conform planului stabilit. 

Bolan nu ştia unde se află Vlad Drakovici, dar spera să-l 

găsească împreună cu clienţii săi la hotel. Ştia că părăsise 
Pakistanul şi existau toate probabilitățile ca acum să se afle deja 
în Yemen. 

Fratele său Gregor avusese mai puţin noroc. Găsiseră cadavrul 
lui plin cu plumb în mâzga puturoasă din canalul de scurgere. 

Bolan pătrunse în holul slab iluminat. Era de un lux demodat şi 
prăfuit. In plafon, un ventilator amărât încerca să mai tempereze 
cât de cât căldura moleşitoare. Instalaţia de aer condiţionat îşi 
dăduse de multă vreme duhul. Ici şi colo se puteau vedea rănile 
produse pe ziduri de gloanţe, răni ce păreau să nu se fi cicatrizat 
încă. Marea sală era pustie, iar el se îndreptă către recepţionerul 
care era cufundat în lectura unei reviste. 

El scăpă revista din mâini când zări monstruoasa armă aţintită 
către fruntea sa. 

Fără să-i lase mult timp de gândire, Justiţiarul îl înşfăcă de 
cămaşă şi îi dădu o lovitură în cap cu patul armei. Tipul căzu 
grămadă pe jos. Războinicul luă nişte cătuşe din material plastic 
şi îi prinse mâinile nefericitului, apoi îi puse o bandă adezivă 
peste gură. Bietul om fu aruncat ca un burduf după un paravan, 
pentru o lungă siestă. 

Bolan acţionase rapid. Omul său de legătură din Yemen îi 
pregătise cu minuţiozitate evacuarea pe o scară metalică ce 
cobora pe faţada clădirii până la o alee din spatele hotelului. În 
momentul când voia să părăsească locul, Războinicul nu trebuia 
decât să-l anunţe cu un beep, pentru ca acesta să-l scoată de 
acolo cât mai discret cu putinţă. 

Evitând ascensorul, Bolan urcă în linişte pe scară. 

* 


* * 


Pavlovka şi cei trei trăgători ai săi se puseră la treabă de cum 
pătrunseră în marele salon din apartamentul prinţului. Erau toţi 
acolo: Alteța Sa şi acoliţii lui din Hezbollah, şeful rebelilor din 
Somalia şi cei patru baby-sitters ai acestuia. Mai erau şi cei şase 
pakistanezi trimişi de Tubbat, toţi având genţi uriaşe pline cu 
bani la picioare. 

Pavlovka putea să respire lăcomia lor în aerul încins din 
apartament. 

Cu o oră mai devreme, toţi participanţii la licitaţie fuseseră 
obligaţi de reprezentanţii familiei Drakovici să predea armele pe 
care le aveau asupra lor. Pretextul fusese împiedicarea oricărui 
incident sângeros. Treaba nu fusese prea bine primită, dar 
Pavlovka reuşi până la urmă să strângă toate armele. li 

ameninţase că afacerea nu se va încheia altfel! În aceste condiţii, 
ceea ce avea el de făcut acum nu mai era atât de complicat. Va 
fi ceva rapid, sângeros, iar rezistenţa, minimă. 

Când mafiotul rus pătrunse în încăpere cu arma în mâini, toţi 
rămaseră mai întâi blocaţi de stupefacţie. Nici nu apucară să 
deschidă gura că el şi apăsă pe trăgaciul mitralierei dând astfel 
semnalul că a început măcelul. 

Câţiva ruşi se prăbuşiră seceraţi de plumbi şi sângele 
împroşcă totul în jur. 

Grupul de pakistanezi nu mai concura la licitaţie. Fuseseră 
împuşcaţi până la unul. 

Generalul Akeem Assal se ridică în picioare. Pe chipul său, în 
locul terorii apăru indignarea. 

— Ce înseamnă asta? Aveţi de gând să ne ucideţi pe toţi? Am 
căzut doar la o înţelegere. Ticăloşii ne... 

Ruşii puseră încărcătoare noi în arme. Pavlovka îi aruncă o 
privire plină de dispreţ rebelului somalez. 

In faţa sa se afla un bărbat care spoliase economia ţării sale, 
care vânduse arme şi droguri şi confiscase toate ajutoarele 
financiare trimise de Banca Mondială. Era un bărbat care fugise 
din Mogadiscio când agenţiile internaţionale de informaţii 
începuseră să-l dibuiască. Işi cumpărase ieşirea din Somalia cu 
un preţ fabulos, plătit în aur curat, şi intrase sub pielea 
lepădăturii princiare. Era un om care nu visa decât la un singur 
lucru: să aprindă focul divin al armei nucleare asupra duşmanilor 
săi. 

Pe chipul locotenentului rus flutură un zâmbet când acesta 
apăsă pe trăgaci, de parcă i se părea caraghios să găsească 
atâtea motive de ordin moral pentru un asemenea gest. 

Curând, grupul somalez fu transformat într-un morman de 
leşuri însângerate. 

Cu un surâs glacial pe buze, Pavlovka se întoarse apoi spre 
prinţ şi acoliţii acestuia. Toţi erau înlemniţi de groază. Nici nu mai 
respirau. 

— Relaxaţi-vă, Alteță. Se pare că oferta dumneavoastră a fost 
cea mai bună, deşi nu total satisfăcătoare... 

El nu avu timp să-şi sfârşească fraza. O explozie puternică 
răsună în încăpere, iar locotenentul rus crezu că-şi pierde 
minţile. El încercă să reacționeze. Dar avea senzaţia că a orbit şi 
că îi vâjâie capul. Mai simţi un şoc, apoi nu mai ştiu nimic. 

* 


* * 

Războinicul, care ajunsese la etajul al patrulea, înainta pe 
culoar curăţind camerele la rând. Când îşi dădu seama că 
altcineva făcea treaba în locul lui. 

Vacarmul ce domnea acolo îi permise să se apropie fără 
probleme. Se hotărî să folosească pistolul-mitralieră compact 
precum şi grenada flash-stun. Auzi o voce furioasă, urmată de 
suflul familiar al armelor echipate cu amortizor de sunet. O voce 
se adresă apoi prinţului pe un ton deloc curtenitor, iar Bolan 
alese acel moment ca să arunce grenada prin deschizătura uşii. 

Acoperindu-şi ochii cu o mână, el se retrase la adăpost. Ceva 
mai târziu, intră în încăpere, cu Ingram Mac 10 pregătit să 
ţintească. 

El se opri în prag şi începu să doboare pe toţi cei ce mai erau 
încă în picioare. Într-un nor compact de praf, trupurile se răsuciră 
şi apoi se prăbuşiră unele peste altele. 

Când fumul se mai risipi, Războinicul pătrunse în inima 
măcelului. Toţi erau grămadă acolo, toţi în afară de Vlad 


Drakovici. De ce se temuse cel mai mult, nu reuşise să scape! 
* 


* * 


Tipul din Serviciile secrete, aflat alături de el, nu scotea nici un 
cuvânt. Rulau pe şoselele din Aden, îndreptându-se către drumul 
ce ducea la locul unde se afla uzina de retratare a deşeurilor 
nucleare. 

Deodată, atunci când se pregăteau să iasă din oraş, ceva îi 
atrase atenţia Justiţiarului. Fusese ceva minuscul, o lucire în 
interiorul unui Jeep care staţiona într-un parching, chiar sub firma 
luminoasă a hotelului King Hotel. 

Cineva îşi aprinsese o ţigară, iar Războinicul avu senzaţia că 
era ceva déjà-vu. 

— Opriţi! ordonă el. 

Agentul de alături frână şi se uită mirat la el. 

Războinicul nu avea nici un element de susţinere pentru ce 
făcuse. Era doar intuiţia sa care-i dictase gestul, iar intuiţia nu-l 
înşelase niciodată până acum. 

Vehiculul lor se opri la treizeci de metri distanţă de Jeepul din 
parcare. Cu toate simţurile în alertă, Bolan puse un picior pe 
pământ în timp ce-şi punea un nou încărcător în armă. 

El privi în jurul său. Locul era pustiu. Deodată, o siluetă îşi făcu 
apariţia în câmpul său vizual. Bărbatul tocmai îşi părăsise 
vehiculul şi alerga să se refugieze în spatele unei uşi. 

Când Războinicul se îndreptă către locul unde se făcuse 

nevăzut necunoscutul, fu întâmpinat de o rafală de foc automat. 
Cum unghiul de tragere era prea ascuţit, proiectilele se pierdură 
undeva în stânga lui Bolan, care se repezi până la vehiculul 
inamic rămas gol. 

El se ghemui după el şi reperă o căsuţă cu acoperiş din tablă 
ondulată, de unde veneau împuşcăturile. 

Nu-i plăcea să-l ştie pe adversar acolo, înconjurat poate de 
civili nevinovaţi. 

Temerile i se confirmară curând, când zări un bărbat ieşind din 
casă cu un copil lipit de el. 

Astfel, Bolan avu certitudinea că destinul îl punea în faţa lui 
Vlad Drakovici. 

— Arată-te, american dement! 

Trăgând aerul în piept cu putere, Bolan se ridică în picioare cu 
arma la umăr. Gata să tragă şi se apropie de rus cu totul 
descoperit. El se uită la piciul pe care Drakovici îl ţinea lipit de el. 
încerca să găsească un loc neprotejat ca să poată ucide pe 
lepădătura ce era capabilă să se ascundă în spatele unui copil. 

Mafiotul îl împingea pe acesta cu forţa. In ochi i se citea 
nebunia. Era privirea unui om care a pierdut totul. Cu toate 
acestea, nu voia să renunţe. 

Justiţiarul ştiu cu exactitate ce trebuia să facă mai departe. 

Liniştit el basculă arma şi apăsă selectorul de tir pe modulul 
„câte un glonț”. Zgomotul metalic îl făcu pe Drakovici să tresară. 
El trase o înjurătură, apoi vru să întoarcă ţeava armei P.M. Uzi 
către Bolan. 

Războinicul nu-i dădu însă nici cea mai mică şansă şi apăsă 
calm pe trăgaci. 

Ogiva de 5,56 mm pătrunse în grumazul mafiotului rus. 
Perfect centrată. Intr-un val de sânge. Vlad Drakovici fu azvârlit 
îndărăt, apoi se prăbuşi în nisip. 

Puştiul rămase împietrit de groază. 

Justiţiarul se apropie de Drakovici, care încă nu înţelesese că 
era deja un om mort şi care, în prima clipă a voiajului său către 
infern, încă mai voia să negocieze. 

— Aşteaptă! gâlgâi el înecându-se în valul de sânge. Pot să... 
fac... din tine... un om bogat. 

El se întrerupse într-o tuse sinistră şi un jet de sânge îi ţâşni 
din gură. 

Bolan îl fixă cu o privire îngheţată. 

— Eu nu negociez cu tine, îi spuse el rusului. 

— De... de ce? 

— Pentru că nu m-ai înţelege. 

Bolan trase un ultim glonţ în craniul omului al cărui regat 
mafiot se sfârşea la fel cum începuse, în mod lamentabil. 

Apoi, Bolan se îndreptă către copilul speriat. Îl luă de mână şi 
dispăru cu el în căsuţa cu acoperişul din tablă ondulată. Când ieşi 
de acolo era ceva mai liniştit. 

Războinicul se întoarse la maşină sa unde îl aştepta agentul 
yemenit. 

— Fă cale-ntoarsă. Mă întorc acasă, spuse el cu glasul stins. 

Mai rămânea să-l anunţe pe Jack Grimaldi. Nu mai era nevoie 
să străbată prin deşert o sută de kilometri. 

Ştia că bătrânul lui tovarăş şi prieten reuşise să curețe bine 
locul şi că monstruoasa rachetă murise odată cu ultimul membru 
al Familiei Drakovici... 


SFÂRŞIT . 
DAR LUPTA LUI MACK BOLAN CONTINUĂ... 

Cuprins 


CE PILONII Tercsi Sa age aa aa iata anti ate e da d i dala 3 
Capitolul Miine aia aaa a az a de ata ae 11 
Capitolul eiie a atata e 19 
Capitolul IV airina a il 26 
Capitolul Viidi atita i i 000 ea tel lie ala 33 
Capitolul Voice ceia ie iane bibe cae datul bataia tata e i 38 
Capitol Vila cae aia 00 ate T En 45 
Capitolul AI [ini cscscăzae a pacea etenă dă ara ie iata aa m ui acd ta 49 
Capitolul IX see oaia ata i eta a tă i 58 
Capitolul Xe ai aa iii acte dă E a ada ata Baiat 69 
Ga DION XI sa cane că ea fat atat li tata at ic a 75 
Capitolul XI căii ini Bcc acea ii aa e aa du dc al 81 
Capitolul XII zi cocă sa oc Bta i iei meat tea da ate data e 87 
Capitolul XI Vei ai ante leit aa ba din aa 2 ta Doe caiac dei at 92 
Capitolül XV meern otet ata aaa da e a 99 
Capitolul XV aaa piei n ani 8 alea tea ot da dt 105 

Capitolul XV RENO IERI RO MRI e ENI e RR RIN 

Justitiarul 


vine și în România ! 


special Mack Bolan, 
supranumit de camarazii 
săi din Vietnam „jJustiţiarul“, 
este călit în flăcările iadului. Este 
eroul cel mai iubit al Americii și 
este cunoscut în toată lumea de 
amatorii de aventuri. El duce o cruciadă 
mortală împotriva Mafiei și a 
terorismului. Este curajos și incoruptibil 
și aplică propria sa lege, încălcând 
adesea normele juridice 
ale societății 

